Source document: https://docs-lawep.s3.us-east-2.amazonaws.com/1694422946518.pdf (Seychelles)
Verbatim Report NAS Sitting Friday 26th November 2021 NATIONAL ASSEMBLY OF SEYCHELLES Sitting of Friday 26th November 2021 The Assembly met at 9am Moment of reflection Mr Speaker in the Chair DEPARTMENT OF TOURISM MR SPEAKER Bonzour tou Manm Onorab.

E bonzour nou piblik ki pe swiv nou.

Mersi pou zwenn nou parey labitid.

Mersi osi nou staff ki’n asiste nou.

Sergeant-at-Arms a pas dan Staz Komite pou nou apel delegasyon.

E Madanm raporter ou ava apel delegasyon pou Department of Tourism.
Bonzour e byenveni Minis Sylvestre Radegonde ki Minis pou Tourism ek Foreign Affairs.

E nou swet la byenveni osi delegasyon Mrs Sherin Francis Principal Secretary for Tourism, Mr Terrence Max Director General Seychelles Tourism Academy.

E lo kote Minister Finans mersi pou zwenn nou Mrs Irene Croisee Comptroller General e Mrs Ruth Pool Senior Finance Analyst.

Nou pe pran Bidze pou Department of Tourism ki enkli Seychelles Tourism Academy lo paz 429 ziska 438 pou en total 198milyon R899mil.
Minis nou ava ekout ou lentrodiksyon sa Bidze silvouple.

MINISTER SYLVESTRE RADEGONDE Mr Chair bonzour e Mr Chair, Manm Onorab.

Departman Tourizm in ganny en alokasyon Bidze 198milyon R899mil pou lannen 2022.

En sonm R58.1milyon an plis ki sa lannen 2021.

Sa sonm 58.1milyon i enkli 28.7milyon ki STB ti’n deza depanse depi zanvye ziska Zen sa lannen avan restriktirasyon ti pran lefe.

I annan osi 25.6milyon ki reprezant en koupir dan Bidze, ki ti’n ganny aprouve pou STB pandan legzersis Mid-Term Review.
1 Verbatim Report NAS Sitting Friday 26th November 2021 Fodre not ki tou lede sonm ki fer en total R54.3milyon, pa pe reflekte dan sa Bidze revize pou 2021.

An realite ler ou gete, Departman Tourizm pe ganny en ogmantasyon selman R3.8milyon.

Dan sa 3.8milyon 1.1milyon i al pou wages ek salaries ki reprezant saler bann travayer seksyon Finans ki pe ganny entegre dan Departman Tourizm.
E R2.7milyon i al dan goods and services ki relye prensipalman avek logmantasyon dan kou transportasyon pou bann etidyan Lakademi Tourizm.

Pou note ki Lakademi Tourizm in fer en rediksyon R12milyon lo son kou loperasyon aletranze.

En legzersis ki ti konmans an 2020 par STB e ki’n terminen avek restriktirasyon boner sa lannen.

Rezilta sa de legzersis i kapab ganny vwar dan sa bidze ki devan nou ozordi.
Bidze Departman in ganny re partaze dan en fason pli ekitab e stratezik tou an gardan en lizye lo bann lobzektif stratezik pou sa lannen ki pe vini.

Re distribisyon dan Bidze pou progranm marketing i demontre en korelasyon logmantasyon dan Bidze progranm product planning and development, avek menm resours finansyel e nou’n priyoritiz nou zefor Departman pou asire ki son lobzektif stratezik i ganny realize.

An dot mo nou pe fer plis e nou pou kontinyen fer plis avek menm resours.
An plis ki sa, Bidze Departman Tourizm pe osi soutenir lokasyon lofis pou en Minister ;- setadir Biro kot nou ete Botanic House malgre nou pey tou rent, i annan en floor ki ganny okipe par en lot Minister.

De plis sa sonm in ogmante 2022 konpare avek 2021, kot nou ti ganny en rediksyon 12.5poursan an vi lenpak COVID-19.

Lakademi Tourizm Mr Chair, i annan en loptik vreman pozitiv pou sa lannen ki pe vini an vi bann plan e linisyativ ki nou annan pou kontinyen fer agrandi nou lendistri.
E mon oule sit enn de legzanp.

Premyerman i annan en kolaborasyon ki pou kontinyen avek Gard Lakot Sesel, pou fer sir nou bann etidyan i ganny bann leksperyans pratik, avan ki zot zwenn sa Lendistri dan en pozisyon permanan.

Dezyenmman, komersyalizasyon restoran kot Lakademi Tourizm La Misère avek bi sipor lasistans bidzeter ki Gouvernman i donnen pou devlop sa lendistri.

Trwazyenmman an diskisyon pou STA Lakademi Tourizm pran management loperasyon Pomme Canelles.
E sa i en loportinite pou 2 Verbatim Report NAS Sitting Friday 26th November 2021 fer leksperyans pratik nou bann etidyan, ensi ki aport en sours reveni pou lakademi.

Finalman katriyenmman, re reentrodiksyon en progranm in- service training pou ede relev kalite servis e travayer dan Lendistri Tourizm an zeneral.

Departman osi parey mon’n deza prezant devan sa Lasanble, i annan tout en seri linisyativ pou relev nou lendistri.
Sa i enkli diversifikasyon prodwi avek latansyon lo aktivite kiltirel e kominoter.

Progranm pou amelyorasyon pou standar bann letablisman, en pe parey en program ki nou ti deza annan ki ti apel Small Establishment Enhancement Program.

Trwazyenmman, progranm ekselans dan servis e finalman en plan devlopman resours imen dan Lendistri zis pou sit detrwa legzanp.

Mon remersi Mr Chair.

MR SPEAKER Mersi Minis.

Nou ava pran kestyon bann Manm lo sa Bidze.

Onorab Mondon i kapab konmanse.


HON TERENCE MONDON Mersi Mr Chairman.

Bonzour Minis avek ou delegasyon e tou dimoun ki pe ekout nou.

Minis in fer en mansyon lo rekritman.

E ler mon pe get provizyon dan Bidze, mon vwar anba zot 4 progranm i annan en logmantasyon dan zot basic pay.

E bann logmantasyon ase signifikan.

Anba progranm 1 en i annan de logmantasyon 1.5milyon.

logmantasyon, i annan 958mil avek 220mil.

Anba progranm 3, 1milyon 128mil.

Anba progranm 4, i 2milyon 542mil.


An total i fer 6milyon R244mil logmantasyon dan basic pay.

E other allowances in monte an relasyon avek sa osi.

E ki fer en 35poursan logmantasyon.

Anba progranm 2, Alor mon kestyon se, eski Minis oubyen PS i kapab eksplik nou, plan rekritman Departman an term nouvo travayer, oubyen promosyon serten travayer ki deza dan zot Departman?

E anba progranm 4 destination marketing, sa logmantasyon 83poursan, eski zot pe recruit 100poursan Seselwa?
Ouswa i pou osi enkli etranze?

Mersi Mr Speaker.

MR SPEAKER Mersi Onorab.

Minis ou repons silvouple.

3 Verbatim Report NAS Sitting Friday 26th November 2021 MINISTER SYLVESTRE RADEGONDE Mersi Mr Speaker.

Mersi Onorab.

Mon a demann PS pou pran sa kestyon silvouple.

Mersi.

MR SPEAKER Mersi.

PS.

PS SHERIN FRANCIS Mersi Mr Chair.

Mersi Onorab pou ou kestyon.

Petet mon ava zis retourn en pti pe lo leksplikasyon ki Minis in donnen lo son opening statement.
Bidze Departman sa logmantasyon ou pou vwar i reflect the revised budget of 2021.

Depans ki STB ti’n fer pandan Zanvye ziska Zen 2021 i pa reflekte dan sa Bidze.

Ki fer ki ou pou vwar i annan bokou Code ki i montre en gran logmantasyon, me ki pa neseserman en gran logmantasyon.

Logmantasyon ki nou’n gannyen dan lapey i zis lavaler R1.1milyon e sa i annan pou fer avek bann travayer Finans ki pe ganny met lo nou payroll as of konmansman lannen.

Apard sa nou napa logmantasyon dan wages and salaries.
MR SPEAKER Mersi.

Lo size lekel ki ou pou recruit si expatriate.

Ou le repons?

PS SHERIN FRANCIS Mersi Mr Chair.

Pou 2022 nou napa okenn nouvo recruitment.

E nou lekip ki nou annan kot Departman i tou Seselwa eksepte pou 2 lofis aletranze ki nou annan de travayer ki lo kontra.

Me selman sa ki reflekte dan wages and salaries i tou saler zis travayer Seselwa.

MR SPEAKER Mersi PS.

Wi Onorab Mondon klarifikasyon?

HON TERENCE MONDON Mersi Mr Chairman.


Mon en pe konfize la akoz sa bann sif ki nou’n gannyen detay, petet Minister Finans ti kapab re eklersi nou.

Akoz mon pe get en latab ki pe montre bann sif basic pay.

Leksplikasyon ki mon pe gannyen e mon en pti pe konfize konmsi, akoz i montre sa logmantasyon si i kapab al en pe pli an 4 Verbatim Report NAS Sitting Friday 26th November 2021 detay, ki kote sa logmantasyon vreman i vini.

Si i ti kapab, Minister Finans re eksplik nou?

Mersi.
Mersi.

MR SPEAKER Wi Madanm Croisee ou kapab klarifye?

COMPTROLLER GENERAL IRENE CROISEE Mersi Mr Chair.

Morning Mr Chair.

Morning tou Manm Onorab.

Parey in ganny dir pou STB, STB in ganny merge avek Departman Tourism midyear.

So from Zanvye ziska Zilyet son Bidze i ti apar.

So that is why dan revised figure pou Departman Tourism ou pa pou vwar sa lenpak from Zanvye ziska Zilyet.

So Departman Tourism son Bidze normal ki nou’n donn li.
Whereas pou 2022 nou’n merge STB avek Departman Tourism ansanm avek son full years saler pou 2022.

So sa ki pe fer sa diferans.

MR SPEAKER Mersi.

Onorab Gill.

HON CHURCHILL GILL Mersi Mr Chair.

Bonzour Minis ek ou delegasyon.

Mon annan 3 kestyon.

Mon premye kestyon i annan en sonm 2milyon pou subscription fees.

Si ou ti kapab donn nou en lide lekel sa bann subscription ki nou pou bezwen peye anba sa Bidze?
Apre mon’n note ki i annan 19 pei ki pe ganny reprezante, e zot Bidze in allocate accordingly.

Me selman tousala pou marketing i tonm R92milyon.

Ki fer en total 46poursan Bidze total.

Me selman anba STO Seychelles Global i annan en sonm R49milyon.

Si nou kapab ganny en leksplikasyon kwa ki i anba la ki li i stand out konpare avek lezot a en sonm R49milyon?
Apre mon trwazyenm kestyon se, ler nou ti ganny dir dan dernyen Bidze ki STB pe al konman en Departman, ti annan bann staff osi ki’n ganny abzorbe dan Departman.

Mon kestyon se si ti annan laranzman ki sa bann staff pou ganny peye bann letan ki zot ti travay ek STB?

Oubyen si i vin konman en continuous service?

Si i sipoze ganny peye, eski in ganny mete dan sa Bidze e kan ki zot sipoze ganny peye?

Mersi.

5 Verbatim Report NAS Sitting Friday 26th November 2021 MR SPEAKER Mersi Onorab.

Minis.
Minis.

MINISTER SYLVESTRE RADEGONDE Mersi Mr Chair.

Mersi Onorab.

Mon ava pran sa dernyen kestyon, apre mon a pas laparol avek PS pou reponn sa de lezot ouswa azour plis lenformasyon an sa ki konsern bann staff.

Avek merger STB ek Departman i ti continuous service.

Nou ti absorb tou staff ki ti dan Departman.

Anfen tou staff ki ti dan sa de antite in vin prezan anba Departman Tourism.

Mersi.

MR SPEAKER PS.

PS SHERIN FRANCIS Mersi Onorab pou ou kestyon.


Sa 2milyon ki ou vwar dan subscription fees i subscription avek bann lakonpannyen ki donn nou market intelligence information.

E sa bann lenformasyon i vreman enportan dan strategic planning and forecasting.

Sa kestyon lo marketing budget, sa 49milyon ki Seychelles Global i sa sonm marketing budget ki ganny kite lokalman.

E i ganny partaze dan diferan Code.


Code pli gro ki nou annan par egzanp i Joint Trade Promotion i sa Code ki nou servi, pou nou siport tou nou bann major airline ki pe deservi destinasyon, enkli also nou national airline Air Seychelles.

I bann aktivite konzwent ki nou fer avek zot.

Nou osi annan Bidze digital marketing ki ganny trouve dan sa Code pou 11milyon.

Nou osi annan Bidze pou content creation avek marketing collateral pou 7milyon ki ganny trouve dan sa Bidze.
E apre i osi Bidze ki nou servi pou nou a Global Consumer Campaign.

Par egzanp si zot pou vwar en kanpanny lo en gran lasenn televizyon parey BBC, national geographic ki kouver tou teritwar nou pran dan sa Bidze.

E bann levennman enternasyonal osi ki ganny fer lokalman osi i ganny tire dan sa Bidze.

Mersi.

MR SPEAKER Mersi PS.

Onorab Aglae.

6 Verbatim Report NAS Sitting Friday 26th November 2021 HON EGBERT AGLAE Mersi.

Bonzour Mr Speaker, bonzour Minis avek ou panel.


Minis mon oule en pti pe klarifikasyon dan zot detay Bidze.

Premyerman mon vwar poudir i annan en logmantasyon dan zot returning graduates allowance.

Si zot ti kapab sorti 60mil pou mont 120, si mon ti kapab ganny en leksplikasyon.

I annan en logmantasyon dan zot rental osi kot mon vwar sorti 8.9 pou mont 11.5milyon.

Apre I annan building insurance 24mil.


Mon ti a kontan en leksplikasyon ki egzakteman sa lasirans ki zot pe peye in regards to sa building?

Mersi.

MR SPEAKER Mersi Onorab.

Panel.

MINISTER SYLVESTRE RADEGONDE Mersi Mr Chair.

Mersi Onorab.

PS ek ou permisyon silvouple.

MR SPEAKER Wi PS.

PS SHERIN FRANCIS Mersi Mr Chair.

Onorab pou sa kestyon allowance ou kapab zis donn nou en pe detay ki allowance ou pe fer referans avek?
HON EGBERT AGLAE I annan sa returning graduates allowance ki mon vwar dan zot detail - detay Bidze.

MR SPEAKER Thank you.

HON EGBERT AGLAE Progranm 1.

PS SHERIN FRANCIS Pou returning graduates allowance sa it has per the Scheme pou tou nou bann returning graduates as per the Scheme.

With regards to rental sa leksplikasyon in ganny donnen par Minis dan son opening statement.

7 Verbatim Report NAS Sitting Friday 26th November 2021 Lannen pase nou ti ganny 12.5 – sa lannen sorry.
Nou ti ganny 12.5 rediksyon dan nou building rent.

Office rent.

Me as February lannen prosenn the full cost pou retourn parey.

Lo kote insurance i kouver insurance pou nou lofis La Digue.

Apre pou Head Office i osi kouver par egzanp pou nou bann lekipman ek nou bann content ki nou annan osi tou.

Mersi.

MR SPEAKER Mersi.

Madanm Croisee i anvi azoute?

Wi.

COMPTROLLER GENERAL IRENE CROISEE Mersi Mr Chair.


Zis pou klarifye sa returning graduate allowance i pou manrmay STA plizoumwen, akoz STA son Bidze i tonm anba Departman Tourism.

MR SPEAKER Thank you.

Onorab Romain.

HON GEORGE ROMAIN Mersi Mr Chair.

Bonzour Mr Chair.

Bonzour Minis ek panel.

Mr Chair mon ti kontan zis demann panel anba goods and services, mon vwar ki pou 2021 pou software ti 549mil.

Selman pou 2022 mon vwar R1.4milyon.

Mon konnen zot in fer en pe – i annan en merger ki’n ganny fer.
Mon ti a kontan en pti leksplikasyon lo la.

Apre lo kote office building rent mon vwar ki - mon konnen PS fek koz en pti pe lo la.

Ti 8milyon.

Me par kont la i 11milyon.

Mon mazinen sa discount ki zot ti gannyen aprezan zot pe al pey back.

Pa pe gannyen ankor sa discount.

Me eski Minis konmsi mon ti pe mazinen dan le fitir, eski zot pe mazinen kekfwa pou move dan en nouvo building oubyen sey negosye pou ganny en meyer pri?

Mon ti a kontan ganny en pti leklersisman.

Mersi Mr Chair.
Mersi Mr Chair.

MR SPEAKER Mersi Onorab.

Minis?

Panel?

MINISTER SYLVESTRE RADEGONDE Mersi Mr Chair.

Mersi Onorab.

Mon ava pran dezyenm kestyon konsernan office rent.

Wi, pri ki nou peye pou rent pou sa biro i en 8 Verbatim Report NAS Sitting Friday 26th November 2021 pri fou.

Nou tou nou ava dakor lo la.

Pandan sa lannen nou pe regard plizyer opsyon pou nou rod en lokasyon ki pli abordab lo pri.

Me osi ki aksesib.
Me osi ki aksesib.

Nou zis pou dir ou dan sa resers ki nou ti pe fer nou’n al tonm ziska Providence pe get en building menm Providence pou ale.

Me akse ou pe al dan en Zone endistriyel i pa sa limaz ki ou le donn en Lendistri enportan parey Tourism.

So sa ki mon kapab dir ou Onorab, Mr Speaker, se ki sa demars pou nou rod en propriyete pli bon marse i kontinyen.

I parey nou demars pou redwir kou dan nou loperasyon zeneralman.

Nou determinen pou fer li.

Me nou pa pe al ase vit parey nou ti a swete.


Mersi.

MR SPEAKER Mersi.

E lot pwen lekel ki pou adrese?

PS.

PS SHERIN FRANCIS Mersi Mr Chair.

Mersi Onorab pou ou kestyon.

Lo kote software sa sonm ki ou vwar i annan 3 rezon ki in monte.

Enn i annan sa bout parey Irene in eksplike poudir nou depans premye lanmwatye lannen it is not reflective ladan.

I annan osi pou fer avek rate of exchange.


E trwazyenm i annan software ki nou’n bezwen ogmant lavaler nou subscription, akoz la STB avek Tourism Department i ansanm.

E ki i annan plis staff ki nou pe absorb lo serten progranm.

Me selman lamazorite increase i annan pou fer enn avek the rate of exchange avek sa bout nou premye lanmwatye lannen ki pa reflekte dan sa Bidze.

Mersi.

MR SPEAKER Mersi PS.

Onorab Lemiel.

HON SYLVANNE LEMIEL Mersi Mr Chair.

Bonzour Minister avek ou delegasyon.


Mon kestyon i al lo kote progranm 2 ‘destination planning and development’ anba other goods and services.

Mon vwar facilities for events.

Lannen pase ti napa larzan anba sa laliny; e sa lannen ki pe vini nou vwar 1milyon R28.

Mon ti a 9 Verbatim Report NAS Sitting Friday 26th November 2021 kontan konnen en pti pe ki bann levennman or ki bann keksoz ki zot pou al fer anba sa vot pou sa sonm larzan?

Mersi.

MR SPEAKER Mersi Onorab.

Panel lekel ki pare?


MINISTER SYLVESTRE RADEGONDE Mr Chair mersi.

Avek ou permisyon mon ava demann PS pou- MR SPEAKER PS wi.

PS SHERIN FRANCIS Mersi pou ou kestyon Onorab.

Anba facilities for events destination planning i sa progranm ki anglob nou bann aktivite, nouvo aktivite ki nou pe fer, anba product planning and development.

E par egzanp nou annan nouvo proze ki nou anvi antreprann an 2022.

I annan klasifikasyon i enn.


I annan bann progranm ki nou bezwen fer pou cultural tourism.

I annan service excellence.

So i annan detrwa nouvo aktivite, ki parey Minis in eksplike dan son opening statement ki nou pou bezwen pe fer.

E i pou annan bann aktivite ki nou pou fer ki Bidze i tonm dan facilities for events.

I hope mon’n reponn ou kestyon.

MR SPEAKER Mersi PS.

Onorab John Hoareau.

HON JOHN HOAREAU Mersi Mr Chair.


Mr Chair mon kestyon i baze lo program 2, sub program 1, ki annan en vot 4milyon 718mil.

Mon le konnen si anba sa vot - parski lobzektif sa vot se pou mentenir bann fasilite.

E bann servis a en nivo o. E pou mitigate risk.

Alor mon le konnen si anba sa vot, i annan serten vot pou met en dimoun ki kapab monitor en pti pe bann lans; pou kapab anvoy en targeted response lo kote mitigating bann risk ki annan lo size bann dimoun ki fer bann aktivite touristik lo lans?

Mersi.
Mersi.

MR SPEAKER 10 Verbatim Report NAS Sitting Friday 26th November 2021 Mersi Onorab.

Yes panel.

MINISTER SYLVESTRE RADEGONDE Mersi Mr Chair.

Mersi Onorab pou kestyon.

Onorab sa zafer lans i - pa dir konplike, me i annan en pe travay ki nou pe fer.

Konmsi kote responsabilite i devret tonbe.

Mwan mon annan en serten preferans ki mannyer mon ti a kontan vwar.

Me i annan lezot Lotorite ki panse nou kapab rod en lot fason pou fer li.
Donk fason ki nou pe fer li pou konmela an sa ki konsern lord ek lape lo lans, kontrerman avek en beach authority ki mwan personnelman i mon preferans; konsansis se ki Lapolis i devret ganny beef up.

Donn Lotorite, donn plis pouvwar, donn plis manpower, plis resours pou zot kapab fer sa.

Sa kot i konsern lord ek lape.

Setadir lanmizik lo lans, salte ensidswit.

An sa ki konsern proteksyon dimoun ki dan lanmer, sa i tonm anba Minister Zafer Enteryer.
I annan en legzersis ki pe ganny fer, ki mannyer i pou ganny en striktir pou fer li.

Ki nou pe fer nou an atandan Tourism ansanm avek Internal Affairs, an atandan ki i annan sa striktir permanan.

Sa sirtou lo Praslin avek La Digue lo bann lans.

Kot i annan deza bann operater ki lo lans.

Lentandans osi i en lot landrwa ki nou pe fer.


Nou pe donn posibilite sa bann dimoun la, pou pa Selman run zot biznes tou le zour, me donn zot en bout lakord, donn zot en ring, donn zot en posibilite pou zot kapab si i ariv en emergency deal avek.

E in annan ka La Digue, parey Lentandans plizyer ka ofet kot sa in marse.

I pa ideal.

Me an atandan ki nou aranz nou byen.

Ki nou ganny en striktir profesyonnel, solid, nou bezwen annan en mezir entermedyer.

Sa ki mon kapab dir ki sa pe marse.


E an sa ki konsern lord ek lape osi nou vwar La Digue parey Lentandans mon koz sa de, akoz sa de mon pli familye avek, ki mon vwar rezilta.

Sa bann dimoun lo lans i osi en lizye pou lapolis.

Zot kapab pe regarde bann dimoun ki pa abitye vin la.

Regarde bann dimoun ki petet pe akt dan en fason ki suspicious.

E ed Lapolis dan sa travay apre pou fer deteksyon osi.

So vwala ki mon annan pou dir lo la Onorab.

Mersi.

MR SPEAKER Mersi Minis.

Onorab Bistoquet.


11 Verbatim Report NAS Sitting Friday 26th November 2021 HON ROSIE BISTOQUET Mersi Mr Chair.

Bonzour Mr Chair.

Bonzour Minis avek ou delegasyon.

Bonzour tou bann Manm Onorab.

Minis mwan mon pe regard en pti pe kot mon konpran ou’n dir nou bomaten ki lo kote STA, ki zot pe anmenn bann nouvo linisyativ ki i tre ankourazan.

Sirtou pou bann zenn Seselwa.


E anba progranm P3 Tourism Hospitality, espesyalman dan SP2 i annan anba other uses of goods and services, i annan training fees, avek allowance for students.

Training fees i 182mil whereas allowance for students i 6.2milyon.

Ki mwan mon ti a kontan demann ou Minis se ki, dan zot recruitment, eski zot recruit pa zis pre service students, eski zot recruit mature students as well?
Ki dan en fason pou ekilibre sa de group pou kapab ganny plis Seselwa pou travay dan lekol Tourizm?

Apre ki zot success rate a lafen sak lannen petet pandan sa detrwa dernyen lannen; ki zot success rate versus recruitment?

Kantite ki zot in recruit?

Apre konbyen cohort zot recruit par lannen?

And at the same time mon vwar kot sa bout allowance konbyen bann etidyan - sak etidyan i gannyen kote allowance?

Ki dan en fason pou ankouraz lezot zenn osi pou zwenn sa domenn profesyon?

Mersi.
Mersi.

MR SPEAKER Mersi Onorab.

Minis.

MINISTER SYLVESTRE RADEGONDE Mersi Mr Chair.

Mon a fer enn de remark preliminer e avek ou permisyon mon ava pas laparol avek Direkter STA.

Sa ki mon kapab dir Onorab wi efektivman, anba sa nouvo ladministrasyon lekol anba nouvo direkter i annan en travay formidab ki pe ganny fer.

Pou re vwar pa selman zis striktir lakademi me osi son progranm ki i ofer.
Ki nou le evantyelman at the end of the day, bottom line ki nou oule, se ki sa lekol i kapab reprodwir sifizaman mendev ki Sesel bezwen dan sa lendistri.

Setadir nou bezwen pe train dimoun kot i annan bezwen.

Nou pa pou zis train dimoun nenport ki nenport koman akoz i en lekol tourizm.

12 Verbatim Report NAS Sitting Friday 26th November 2021 E apre bann dimoun ou pa kapab plas zot dan nenport – dan landrwa – anfen kot i bezwen.

Dan en post akoz napa vreman bezwen.


So en proper manpower need an kolaborasyon avek Departman Tourizm sa pe ganny fer, e kot STA i ava deliver lo la.

En lot keksoz osi ki nou le fer se - travay in deza konmanse, se fer ki sa lekol i kapab atir etidyan pli o nivo posib.

Nou oule tir sa persepsyon ki ou al lekol tourizm, selman ler ou pa’n ganny plas okenn par.

Alor nou oule ki sa lekol i reste atraktiv parey nenport ki course ki ofer.
Donk nou kapab atir dimoun o kalite, dimoun ki motive, dimoun ki enterese.

Parske nou oule ki tou dimoun- anfen, as much as possible sak etidyan ki nou train i bann etidyan ki apre i al dan Lendistri.

I napa en kantite ki apre i drop out.

Ouswa ler in fini training i ale i al fer en lot keksoz, ki sa course ki in ganny donnen pou fer.

So sa gro travay ki nou pe fer.

I en travay par egzanp ki nou pe fer se fer dimoun konpran nesesite, lenportans Lendistri Tourizm.
Nou pe al konmans dan bann lekol an kolaborasyon avek Minister Ledikasyon, konmans bann Tourism Club dan lekol.

Deza motiv bann manrmay segonder omwen.

Fer zot par egzanp al vizit lekol li menm.

Vizit bann lotel.

Ganny kontak avek bann travayer ki dan lotel.

Deza met sa lapeti dan zot, en mannyer ki ler zot arive pou swazir zot karyer ouswa ki zot further education i devret été, zot met tourism, touris travay avek touris anler la.
Pou lezot kestyon konsernan – MR SPEAKER Minis les mwan adres sa en pti moman silvouple.

Nou pou pas lo bann kestyon ki reste pou Department of Tourism.

Ler nou’n fini sa pou nou fer en sanzman, akoz Mr Max i bezwen vin lo latab.

Nou a pran kestyon ki adrese pou STA dernyen.

E Manm i a ganny son repons.

Mersi.

Minis nou a kontinyen lo kestyon.

E mon annan Onorab Cosgrow.

HON WALLACE COSGROW Mersi Mr Speaker.

Bonzour Mr Chairman.

Bonzour Minis, tou dimoun dan Lasanble.


Minis mon pe get en pti pe Bidze e nou 13 Verbatim Report NAS Sitting Friday 26th November 2021 konnen bar ki nou pe set nou lekor lo la se 2019; maximum touris ki nou ti gannyen, ki ti vin Sesel se 2019.

Me sa i bar en.

Me mon krwar mon asire ki nou anvi al pli lwen.

Ki mon pe get dan Bidze la ozordi kwa ki nou le fer diferan pou 2022 going forward?

E kote sa – kote zot pe met lanfaz akoz Bidze in ogmant en pe.
Kote zot pe met lanfaz, pou fer sir ki nou konpetitiv avek tou sa bann konpetiter dan larezyon sirtou e aryer?

Akoz dabor nou pa sel ‘sun and sea destination’ dan en sans.

Kote nou pe met lanfaz dan sa Bidze pou nou kapab at least be competitive e petet bat tou bann lezot konpetiter ki pe compete avek nou?

Mon pe get program 2 ‘Destination Planning and Development’, konmsi mon pa pe vwar unless mwan mon pa pe konpran ki zot pe fer sorti.
Mon pa pe vwar sa diferan fason fer pou nou achieve 2019 e go beyond 2019?

Si Minis ti kapab eklersi sa pou mwan.

MR SPEAKER Mersi.

Minis ou a kapab adres sa please?

MINISTER SYLVESTRE RADEGONDE Mersi Mr Chair.

Mersi Onorab.

Onorab 2019 pe ganny refer lo la.

Tanzantan dimoun i dir parey ti ete 2019, nivo 2019.

Akoz dan sa lendistri i paret ki pou tro lontan nou’n focus lo kantite rather than lo kalite.

Mwan ki mon krwar nou devret fer, nou devret focus lo yield, lo reveni ki touris i anmennen.
I pa pou fer nou okenn – pa pou anmenn nou lwen pou ranpli tou lotel, tou lans bizi, tou loto lwe, tou restoran plen si at the end napa reveni ki swiv.

Sa danze ozordi i la.

Sa ki mon kapab dir Onorab se ki ler nou pe regard bann sif preliminer depi konmansman lannen ziska Oktob, i kler ki petet akoz sa diversifikasyon marse ki nou’n kit L’Europe, nou dan bann pei parey La Russie, Middle East, Izrael, i paret dapre bann sif preliminer ki depans par tet par touris, in ogmante, par omwen 1000Dolar anviron.
Sa i en bon keksoz.

E sa direksyon ki nou bezwen ale.

Me pou mwan al la i annan en kantite lezot keksoz ki nou bezwen fer.

Nou demande kwa ki pou fer nou fer nou konpetitif konpare avek menm pei dan sou rezyon.

14 Verbatim Report NAS Sitting Friday 26th November 2021 Nou pou bezwen parey mon’n dir menm sanson, donn valer pou larzan.

Mon pa pe dir mwan neseserman fer Sesel bon marse.

Me fer li pey fre sa servis ki nou donnen, sa prodwi ki nou vann fer li pey fre.
Nou devret annan en seleksyon plis prodwi, plis aktivite pou touris depans lo la.

Nou bezwen kontinyen fer ki Sesel i reste en pei safe.

Ki en touris pa kapab konman i met son sak ater, dimoun i vini i vole.

Sa i devret nou selling point kot Sesel i en destinasyon ki safe.

Alor i annan tousala.

I annan standar nou bann akomodasyon.

Nou bezwen kontinyen pous,e ki nou standar i a en pli o nivo posib.

Tou an gardan kont kontinyen ankouraz Seselwa pou pran par dan sa lendistri.
E ofet ozordi statistik i montre nou annan bokou plis guest house self-catering ki gran lotel.

Nou annan bokou plis lasanm dan guest house self-catering ki dan gran lotel.

Me i pou bezwen annan en serten letan, nou pou bezwen dir be annou aret en kou, annou respire en kou.

Parski ki arive sa bann guest house e bann pti lotel, guest house self-catering, ki pe arive zot nivo, anfen kalite viziter ki zot pe gannyen, pri ki zot fer zot ofer i en pri pli ba ki ou pou gannyen dan lotel.
Donk an zeneral i vedir reveni ki antre i pou pli ba.

Apre mon pa dir i le ka, me i en risk ki nou bezwen kontinyen monitor, asire ki nou fight against, se ki ou pa oule ki sa kalite touris ki vini, i vin en kalite bann touris bon marse.

Sesel napa plas pou touris bon marse.

I en pti pei i annan zis en serten kantite viziter ki nou kapab resevwar.

E nou bezwen ki dan sa bann viziter nou resevwar ganny maximum.

So vwala en pe mon vizyon stratezi ki mon krwar nou devret ale pou nou reste dan sa game.
Mersi Mr Chair.

MR SPEAKER Mersi Minis.

Nou letan pe pase pe kit nou.

Nou ava prosed vitman.

Onorab Pillay.

HON SEBASTIEN PILLAY Mersi Mr Chairman.

Mr Chairman Departman Tourizm pe depans en kantite larzan dan sa bann destination marketing.

E nou vwar bann konponan, bann cost ki ganny mete.

E sa ti anba STB.

15 Verbatim Report NAS Sitting Friday 26th November 2021 E sa bann larzan i posib pou ki STB i kapab depanse atraver tax ki sa bann pti letablisman i peye osi.
Ki apre i permet Gouvernman anmas larzan pou kapab fer marketing pou sa bann pti letablisman osi kapab ganny detrwa touris.

Pa zis bann gran lotel.

E mon vwar li en pe drol ou pe dir nou ozordi ki si en restoran i plen, pa vedir i pa pe fer larzan.

Mon vwar sa en pe drol.

Savedir ou le restoran annan zis 4, 5 dimoun ki sorti dan lotel;- par egzanp serten gran lotel e larestan bann pti etablisman ki bann dimoun in envestir ladan pa pou benefisye.
Mon krwar sa i en keksoz Gouvernman i bezwen analiz byen avan, i vin koz lo la dan Lasanble Nasyonal.

Mon kestyon ki mwan mon annan se ki mannyer nou kapab ganny bann reasirans, ki depans ki ganny fer anba sa destination marketing, ki ti pe ganny odite avan avek STB, ler pou ganny odite avek Departman Tourizm nou pou kapab ganny detay lo ki bann depans egzakt ki sa pe arive otour sa?

Mon lot kestyon Mr Chairman ou’n dir nou pa tous lo STB so mon pa pou tous lo sa kestyon- lo STA sorry.
MR SPEAKER Nou a pran kestyon lo STA.

HON SEBASTIEN PILLAY Wi.

Mon lot kestyon ki mwan mon annan se en pti pe lo zot bann travel cost.

Ok. Mon vwar sa bus – mon vwar nou annan en kou pou bis, eski sa pou bann etidyan?

Avan mon al pli lwen.

5milyon pou bus- sa pou etidyan so mon a kit sa lanmenm.

Me mon ti a kontan klarifye par egzanp ler mon regard zot bann cost sirtou an relasyon ek zot bann expenses, office expenses, elektrisite, nou realize ki Departman Tourizm pe depans en kantite larzan ladan.
E annefe i plis ki avan.

E rent annefe ozordi i bokou plis ki deza ete dan ladministrasyon avan.

So ou’n koz lo bann keksoz ki zot pou fer pou reduce sa cost dan rent, eski zot in mazin lo lezot opsyon?

Lo lezot opsyon ki zot kapab fer, pou zot kapab sey redwir en pe bann kou ki annan dan rent?
Apre mon dernyen kestyon Mr Chairman, an relasyon avek sa destination marketing, konbyen ladan ti annan en kontribisyon ki sipoze sorti from the trade, eski sa i ankor annan sa laranzman ki 16 Verbatim Report NAS Sitting Friday 26th November 2021 zot pe resevwar sa larzan sorti from the trade, pou ed zot avek destination marketing?

E si wi konbyen zot pe resevwar?

E ki mannyer prezan nou pou asir accountability le ki sa prezan i anba en minister e non pa en dedicated agency?
Kot ler pou fer lodit pou nou kapab ganny lenformasyon konkret.

Mersi Mr Chairman.

MR SPEAKER Mersi.

Mon krwar kestyon lo rent Minis in adrese.

Selman Minis si ou kapab pas vitman lo sa bann kestyon.

MINISTER SYLVESTRE RADEGONDE Mersi Mr Chair.

Mersi Onorab.

Onorab in fer en komanter konsernan restoran ensidswit.

Mon krwar ou’n mank mon pwen Onorab.

Mon krwar ou’n manke.

Mon pa pou le la ouver en polemik en deba lo la.

Me zis pou mon dir ou ou’n manke.


I ti a bon petet ou retournen ekoute byen ki mon’n dir.

Pou leres kestyon si avek ou permisyon Mr Chair mon a pas avek PS.

Mersi.

MR SPEAKER PS wi.

PS SHERIN FRANCIS Mersi Mr Chair.

Onorab mersi pou ou kestyon.

Lo destination marketing mon a pran ou premye kestyon.

Tou nou depans pou marketing i ganny fer atraver Trezor konmela.

Mon mazinen oparavan nou ti annan en kont Nouvobanq ki nou nepli annan.

E i annan prosedir ki ganny swiv pou tou sa bann peyman.
Dokimantasyon ki bezwen ganny prezante pou tou peyman osi tou.

E lodit pou okenn dokiman ki zot bezwen i zis parey pou tou bann lodit ki’n pase.

Nou annan rikord tou bann aktivite ki nou fer kou zistifikasyon pou sa bann aktivite osi si zot bezwen.

Lo kote sa bout ki ou’n demande lo kou – nou kou loperasyon ki relate avek nou building.

Par egzanp si mon kapab pran en legzanp pou elektrisite ankor, nou kou i pa’n vreman ogmante li.
Sa logmantasyon ki ou vwar lo Bidze se akoz nou bann depans a premye lanmwatye lannen i pa reflekte dan Bidze 2021.

The Revised Budget ki fer li look as if sa bann kou in ogmante.

17 Verbatim Report NAS Sitting Friday 26th November 2021 Me selman par egzanp serten sa ban kou i egzakteman parey nou ti pe peye pou lannen pase.

Si sa i kestyon ki ou ti pe demande.

Lo kote trade contribution nou Bidze 100poursan nou ganny avek Minister appropriate from Government.
E petet kekfwa lo kote kantite ki pe ganny kontribye atraver Trade mon mazinen kekfwa ou pe demann nou tourism marketing tax.

Sa kekfwa mon ava les Finans reponn lo la.

Mersi.

MR SPEAKER Wi.

Madanm Croisee ou a kapab azout en repons vitman silvouple.

COMPTROLLER GENERAL IRENE CROISEE Mersi Mr Chair.

Mersi Onorab pou ou kestyon.

Pou Tourism Marketing Tax i vin dan Consolidated Fund e i ganny spend from Consolidated Fund.

So ou pa pou vwar sa spesifik alokasyon to Departman otorizan.
Be selman nou kapab donn figure ki kantite ki nou’n anmase anba sa tax.

MR SPEAKER Bon mersi.

Mon pou aret kestyon lo Tourism la.

Nou a pran kestyon ki ti’n ganny demande lo Seychelles Tourism Academy.

Madam Clerk ou ava azout Direkter Mr Max lo latab silvouple.

(Mr Max ou a pran plas madanm…en pti moman nou a fer en pti sanitising) Yes Mr Max.

Wi kestyon ti’n ganny poze par Onorab Bistoquet.

Onorab silvouple vitman rephrase ou kestyon pou Mr Max.

HON ROSIE BISTOQUET Mersi Mr Speaker.


Mon ti demann kestyon lo lankourazman pou join lakademi.

Eski zot pran free service avek mature students?

Apre ki zot success rate maximum recruitment per cohort per year?

Apre konbyen allowance sak etidyan i gannyen?

Mersi.

MR SPEAKER Mersi.

Mr Max ou a donn en pti leksplikasyon.

DIRECTOR STA TERRENCE MAX Mersi Onorab.

Bonzour Mr Chair.

Bonzour bann Manm Onorab.


Pou reponn ou kestyon an premye, konsernan seleksyon parey nou okouran seleksyon i ganny fer atraver Minister Ledikasyon.

Kot i 18 Verbatim Report NAS Sitting Friday 26th November 2021 annan serten kriter.

E priyorite normalman i donn pou bann manrmay ki’n konplet S5.

Me par kont STA osi tou nou annan en Polisi an plas, kot baze lo lakantite manrmay ki nou gannyen normalman nou met akote osi en total 4 a 5 kot nou pran bann matir students.
Setadir bann dimoun ki deza pe travay oubyen ki ti’n fini lekol oparavan.

Me selman moving forward la ki nou pe konman annan en pti pe plis liberte lo ki mannyer nou fer nou bann seleksyon, nou anvizaze pou re gete.

Petet nou kapab increase.

Me osi nou fer provizyon anba nou in service programs kot nou ofer bann kour pou bann dimoun mature across all walks of society, ki zot kapab zwenn, kontinyen devlop zot kot zot a kapab upskill e evantyelman ganny en job dan lendistri.
Dezyenmman STA pou le moman – lannen pase nou’n pran nou en total 238 etidyan.

E nou pe baz byensir nou ti pe anvizaze pran en pti pe plis.

An prenon kont ki nou ti pou’n fini avek sa faz 2 kot ti pou annan plis fasilite.

Kot nou ti pou kapab increase pli kantite training.

Me malerezman parey nou konnen sa faz 2 in ganny shelved for the moment.

Me vwala sa lannen nou pe anvizaze pran apepre 238 etidyan.

Konsernan allowance nou annan de diferan.

Nou annan pou bann manrmay ki full time.


Zot, zot ganny R850 premye lannen.

E dezyenm lannen zot ganny 950.

Tandis ki lot – anba course apprentiship mode manrmay i ganny 850 ler zot antre.

Me the fact ki zot pas bokou zot letan dan lendistri kot zot fer 4 zour lendistri, en zour lekol apre zot ganny en zour off.

I mean 2 zour lekol en zour off.

Ler zot antre dan lendistri sorti 850 zot ganny zot R300mil par mwan.

So sa en pti pe.
So sa en pti pe.

Retention rate over the last 3 years or so, nou ti zwenn an 2020 nou target ti 70poursan.

E parey zot konnen nou ti annan en bon pe difikilte avek COVID ki’n disrupt en pe nou bann laklas, nou bann kour ki’n bezwen prolonze.

Me nou ti meet nou target 2020.

E 2021 parey mon pe dir nou’n ariv selman 71poursan olye 73poursan.

Me parey Minister in dir an se moman nou pe angaz nou dan diferan restriktirasyon nou progranm STA.
19 Verbatim Report NAS Sitting Friday 26th November 2021 E sa i pe ed nou la ki nou’n osi lans sa lide pou etabli en Industry Advisory Committee.

Ki mon ti fer en forum last week ek tou bann general managers dan lotel, tou bann HR.

Kot zot pou dan sak progranm STA nou pou annan en Advisory Committee, ki pou consist of premyerman sa head of department STA.

Me sa lot 7 zot pou bann spesyalis, bann profesyonnel sorti dan Lendistri.

E zot, zot pou ede premyerman pou revizit nou bann progranm.
Get nou bann progranm, etabli bann relevans, bann keksoz ki zot vwar nou merit re mete.

Akoz se sa ki lotel pe demande.

Nou a re vwar, re aranz nou progranm ki lotel i satisfe avek sa kalite progranm ki nou pe fer STA.

An mansyonn sa osi tou nou annan en Advisory Committee pou HR.
Menm parey kot bann profesyonnel HR dan Lendistri zot pou travay avek nou Registrar, pou fer sir ki nou kapab capture bann manrmay, menm apre ki zot in graduate STA, at least monthly fodre nou annan en statistik pou vwar ki kantite zot i ankor dan lendistri.

Akoz pou nou STA e mwan mon fortman krwar nou sikse i baze lo retention rate.

E en retention rate i pa zis ler en manrmay i STA apre zot graduate.

Me it has to go beyond that.


E se sa mon pe dir for the next 3 years apre ki zot in graduate kot zot ete dan lendistri, nou bezwen fer sir nou travay avek bann HR.

Pou tou le mwan nou konnen egzakteman.

Nou annan online ki nou’n kree me manrmay ennler zot pa tro antre lo la.

Be pou nou vwar kote sa bann manrmay i ale at least 3an apre ki zot in graduate STA.

Se sa enn bann louvraz ki nou pe fer.

Mersi.

MR SPEAKER Mersi Mr Max.

Nou’n reponn kestyon lo Bidze.

Mon krwar i satisfezan.


Mon a pran dernyen kestyon.

E sa se pou Onorab Vidot avan nou kapab move on.

Onorab.

HON AUDREY VIDOT Mersi Mr Chair.

Bonzour Mr Chair.

Bonzour tou Manm Onorab e tou dimoun ki a lekout.

Bonzour spesyal zabitan Roche Caiman.


Minis pli boner dan ou repons lo size loportinite recruitment pou petet lo nivo management kot STA, petet avek ou bann reprezantan, 20 Verbatim Report NAS Sitting Friday 26th November 2021 eski i annan loportinite osi dan sa Bidze, ki petet bann travayer ki deza la ki annan sans petet an term annan serten promosyon, as en lankourazman dan zot travay ki zot pe fer avek bann etidyan?

Si sa osi i annan dan sa Bidze?


E dezyenmman nou konnen avek sityasyon COVID, eski tou bann training avek sa Bidze ki la i pou fer lokalman?

Eski i annan ki annan loportinite ki annan etidyan pou al avanse petet zot pou bezwen al lo training overseas?

Mersi.

MR SPEAKER Mersi.

Minis repons.

MINISTER SYLVESTRE RADEGONDE Mersi Chair.

Mon a demann Direkter STA silvouple pou pran sa kestyon.

Mersi.

MR SPEAKER Wi Mr Max.

Annou reponn kestyon.

Reponn li an referans avek Bidze silvouple.


Annou pa al tro long.

Mersi.

DIRECTOR STA TERRENCE MAX Konsernan bann etidyan pou zot kontinyen zot letid, parey ou konnen nou annan en progranm ADHM ki an se moman manrmay apre 3an STA zot al Irlande.

Me sa i ganny fer anba Bidze NHRD.

STA nou groom zot pou 3an anba nou Bidze.

Me apre zot al Irlande anba Budget ANHRD.

Mersi.

MR SPEAKER Mersi.

Wi ki pwen Onorab Vidot?

Dir nou.


HON AUDREY VIDOT Minis in dir li konsernan loportinite pou bann staff ki deza la, apard ki nouvo recruitment e si zot pe konsider promosyon pou bann ki deza dan- sitan lannen leksperyans.

MR SPEAKER Mersi Onorab.

Mr Max wi.

DIRECTOR STA TERRENCE MAX 21 Verbatim Report NAS Sitting Friday 26th November 2021 Mersi Onorab.

Wi definitivman depi ler mon’n retournen nou’n fini met an plas en sistem appraisal.

Kot nou pe fer midyear appraisal.

Nou’n deza konmans enn.


Nou pe kontinyen Desanm pou nou vwar kote i annan professional development pou nou bann staff, ki zot kontinyen ganny devlope la.

Par egzanp mon kapab dir nou annan apepre 99poursan nou bann staff, i annan 5 la dernyen ki deza SITE apre Liniversite Sesel kot zot pe fer zot Master’s Degree.

So i tou en legzersis kontinyel kot nou pou vwar kot i annan loportinite pou zot ganny promosyon nou groom zot.

E baze lo zot appraisal zot performans nou fer provizyon pou sa.
MR SPEAKER Mersi.

Onorab Pillay mon ti a kontan terminen lo la.

HON SEBASTIEN PILLAY Mon ti’n sinyale ki mon annan kestyon pou STA ler i vini, e ou ti’n donn mwan permisyon pou demann mon kestyon lo STA.

MR SPEAKER Onorab Pillay nou ti’n dakor ki nou pou termin sesyon ler in ariv- HON SEBASTIEN PILLAY Ou ti’n dir mwan.

Ou ki’n dir mwan.

Ou’n dir espere!

Mon pa’n demann kestyon lo STA ler mon’n demann mon kestyon- MR SPEAKER Onorab Pillay poz ou kestyon silvouple.
HON SEBASTIEN PILLAY Mersi bokou Mr Chairman.

MR SPEAKER Lo Bidze.

HON SEBASTIEN PILLAY I lo Bidze mon kestyon.

I annan 6milyon R226mil pou allowance pou students.

E ou’n dir poudir i R850.

Ou annan etidyan ki pe travay avek Coast Guard pou le moman dan placement.

E mon pa konnen 22 Verbatim Report NAS Sitting Friday 26th November 2021 si eski STA i resevwar en peyman from Coast Guard pou sa servis ki zot pe provide?

Sa i mon premye kestyon.


Prezan mon dezyenm kestyon, an relasyon ek sa 6milyon given ki ler bann etidyan STA i move en lannen zot bann requirements e sirtou bann depans ki zot fer i paret i ogmante.

Sirtou bann ki dan lakwizin.

Akoz zot bezwen al rod bann lekipman ase signifikan.

Eski zot annan plan pou ogmant allowance pou sa bann etidyan?

E pou bann etidyan sirtou bann an relasyon avek Coast Guard, eski i annan plan pou travay ki zot pe fer?
Akoz baze lo sa ki mwan mon’n gannyen from bann paran, sa bann manrmay pe travay even zot dan en placement akoz i parey en travay akoz i very demanding.

E eski zot pe konsidere pou vwar bann kondisyon ki bann etidyan pe travay anba la, pou le moman avek Coast Guard an relasyon avek allowance ki zot pe gannyen?

MR SPEAKER Permet Mr Max reponn wi.

DIRECTOR STA TERRENCE MAX Mersi Onorab.

Konsernan allowance, mon pa konnen si zot okouran me bursary i ganny donnen par ASP parey tou bann lezot pos- segonder.
So nou, nou – basically la nou ki pe zer akoz lannen pase se ASP sa bann allowance.

Alor nou zis nou ganny sa Bidze e nou ganny dir across the board, vwala larzan ki annan pou etidyan.

E nou zis nou disburse bann etidyan ;- lo kote bursary.

Si mon pou move lo kote Coast Guard nou, nou prefere apel li STA Annex akoz i en fasilite ki anba umbrella STA.

Nou’n ganny sa fasilite en fasilite ki modern, ki fantastik.

E nou, nou priyorite parey nou dir se training and development of students.

Sa nou manda.
Sa nou manda.

E i annan en progranm byen striktire STA Annex ki mon kapab petet apre partaz avek zot pli tar.

Me i ganny byen striktire.

I enn bann staz kot manrmay lakwizin i pas ladan as part of their training program.

So zot konmans STA, zot al Coast Guard apre la zot mont en pep li o. Zot al perfection en pti pe zot skill.

Apre la zot al dan lotel pou 6mwan koumsa.

Me konsern- pardon?
Me konsern- pardon?

23 Verbatim Report NAS Sitting Friday 26th November 2021 An se moman it is part of their training program ki nou annan STA.

Wi i annan average baze of course nou bezwen tir nou bann costing.

Nou pe koz nou apepre en R600mil.

Me selman ler ou get tou sa bann costing ki annan, nou lenportans se ki etidyan i ganny sa staz devlopman.

Wi zot travay parey dan lotel, me selman i annan en training plan an plas kot zot konnen egzakteman ki zot pe fer.
E sa mon kapab partaz ek zot pli tar osi an detay.

Mersi.

MR SPEAKER Mersi Mr Max.

Avek sa mon a remersye delegasyon Tourism e STA pou zot partisipasyon.

Mon a swet zot bonn zournen e bonn kontinyasyon.

Nou a pran en pti poz teknik pou nou sanitise avan nou apel lot delegasyon.
(technical break) DEPARTMENT OF FOREIGN AFFAIRS MR SPEAKER Bon mon swet labyenveni, mon dir bonzour Anbasader Vivienne Fock Tave PS pou Foreign Affairs, e Mrs Bessy Banane Financial Comptroller e osi Ms Pamela Payet Direkter General Human Resources Budget Management e Administrasyon.

Nou pou pran Bidze Department of Foreign Affairs lo Paz 421 ziska 428.

Minis ou a fer lentrodiksyon silvouple.

MINISTER SYLVESTRE RADEGONDE Mersi Mr Chair.

Mr Chair, Manm Onorab.


Departman Zafer Etranzer i responsab pou; Enplimant Polisi etranzer Sesel.

Avans lentere pei atraver relasyon bilateral e miltilateral.

Devlop korperasyon enternasyonal e rezyonal.

E osi Mobiliz lasistans pou devlopman nou pei.

Departman i desarz son manda e enplimant son Polisi avek an tou 100 travayer.

Sa i konpri 18 travayer ki baze isi Maison Queau De Quincy.

E 12 ki baze aletranze dan nou 9 Lanbasad.

Dan sa 88 ki isi headquarters 42 i dan kad diplomatik.
Setadir zot bann Diplomat.

E larestan i bann support staff.

24 Verbatim Report NAS Sitting Friday 26th November 2021 Staff Seselwa dan Lanbasad aletranze enkli nou Anbasader i reprezant 12poursan nou lefektif.

An sa ki konsern Bidze Zafer Etranzer pou 2022, nou’n ganny allocate R94.61milyon.

E sa i en rediksyon R690mil konpare avek Bidze 2021 ki ti Progranm 95.25milyon.

sa Bidze i konpran 3 progranm ; ki e konsernan ladministrasyon.
E ki efektivman deservi Sekretarya Minis, Sekretarya Sekreter Prensipal e ladministrasyon.

I annan en lokasyon pou sa progranm R20.28milyon.

gouvernans, zesyon 1 Progranm 2 i pli gro parti nou Bidze e i konsern relasyon enternasyonal.

Ki enkli 9 Lanbasad e 3 divizyon teknik kot Headquarters.

Sa se Divizyon Zafer Bilateral.

Divizyon Zafer Miltilateral, e Divizyon Zafer Rezyonnal.

Zot annan an total en alokasyon R63.86milyon.


Progranm 3 pou en Bidze 10.46milyon in ganny bidzete pou Divizyon Zafer Protokol, Konsiler e diaspora.

Mr Chair mon oule fer resorti ki ler Departman Zafer Etranzer ti soumet son Bidze ek Departman Finans, son soumisyon ti tonm dan ceiling ki Finans ti’n donn nou.

Nou 9 misyon diplomatik aletranze i annan en Bidze R52.66milyon an total ekivalan anviron 4milyon Dolar Ameriken, ki fer ki sa 9 Lanbasad i pran 55 poursan nou Bidze pou sa Departman.
Zis pou fer rapel sa 9 Lanbasad Sesel aletranze, i konm swivan;- Abu Dhabi, Addis Ababa, Beijing, Brussel, Londres, New York, Paris, Pretoria ek New Delhi.

An mwayenn sak misyon diplomatik setadir sakenn sa bann Lanbasad i ganny anviron R1.9milyon.

Mon oule fer resorti osi ki nou bann misyon diplomatik i annan i pa zis okip pei kot zot baze, me zot annan lezot pei ki osi zot kouver.
Mr Chairman an sa ki konsern – i bon note ki an 2021 Departman Zafer Etranzer in pran serten mezir pou redwir son kou loperasyon.

2 nou Lanbasad Londres ek New Delhi nou’n demann zot pou bouze e al rod lokasyon pli bon marse e sa legzersis in konplete.

E sa in anmenn en rediksyon pou sa lannen ant 31 e 32, e 33poursan an term peyman lokasyon.

Nou revwar osi Polisi servis VIP Lounge kot Airport Enternasyonal.
Nou’n pli strik, nou’n redwir akse; nou’n redwir kalite dimoun e kantite dimoun ki annan akse e in anmenn en 25 Verbatim Report NAS Sitting Friday 26th November 2021 rediksyon R1.9milyon pour sa lannen.

E sa bann legzersis pou kontinyen pou sa nouvo lannen ki pe vini.

Mon remersye ou Mr Chair.

MR SPEAKER Mersi Minis.

Nou a pran kestyon bann Manm e Onorab Aglae i a komanse.

HON EGBERT AGLAE Mersi Mr Speaker.

Ankor enn fwa welcome delegasyon Foreign Affairs.


Premyerman mon ti a kontan en lesplikasyon Minis.

An vi ki ou’n tous en pti gin lobligasyon Foreign Affairs.

Sirtou pei.

Kot i konsern nou bann international subscription ki Sesel i annan avek bann lezot pei, ouswa bann lezot partners.

An vi ki mon konnen osi ti annan serten travay ki ti pe ganny fer pou revwar en pti pe fezabilite serten sa bann international subscription.

Petet si ou ti kapab donn nou en pti kontrandi lo la?
Akoz i involve bann fees ki nou bezwen peye.

Ki direksyon Foreign Affairs pe ale avek sa?

Dezyenm, anba Ministerial Secretariat, ti annan sa vot security and enforcement ki ozordi ti anviron 300 mil.

Ki la mon war napa.

Si ou ti kapab donn lesplikasyon petet, ki rezon det ki napa ?

Mersi.

MR SPEAKER Mersi Onorab.

Minis.

MINISTER SYLVESTRE RADEGONDE Mersi Mr Chair.

Mersi Onorab pou ou kestyon.

An sa ki konsern souskripsyon, subscription ki nou fer lo bann lorganizasyon Bidze.
enternasyonal, Sesel i manm 100 ekek, 140 ekek diferan lorganizasyon enternasyonal.

E avek sa i annan en gro Bidze.

E mon pa konnen si mon'n deza dir isi, ou petet dan en lot landrwa ki mon'n dir dan en lot forum.

gro en sa i Kot i annan en kantite letan nou war ki sa bann, serten sa bann lorganizasyon enternasyonal ki Sesel i manm ladan, i duplicate.

I annan overlap responsabilite.

E petet pa neseser ki nou manm dan tou.


26 Verbatim Report NAS Sitting Friday 26th November 2021 Sa legzersis in konmanse.

Ti annan en legzersis ki ti’n ganny fer ant Minister Zafer Etranzer avek Finans.

E nou'n fer en premye soumisyon avek Cabinet detrwa mwan pase.

Cabinet in demann nou pou retournen, re al aprofondi sa travay ki nou'n fer.

So sa i ankour.

Nou espere retourn Cabinet boner lannen prosenn avek en proposal.
Ki mannyer nou pou, anfen parti sa proposal se sorti dan serten sa bann lorganizasyon, ki pa vital pou nou lentere nasyonal.

An sa ki konsern security enforcement dan Bidze dan Sekretarya Minis, mon ava pas avek PS pou reponn.

PS FOREIGN AFFAIRS DEPARTMENT VIVIENNE FOCK TAVE Bonzour Mr Speaker.

Tou Onorab.

E tou dimoun a lekout.

Konsernan kestyon Onorab.

Sa Bidze ki ti annan oparavan dan security and Law enforcement.

Sa in ganny tire e in move dan housing.


Parey nou konnen i annan en Polisi la ki si nou bann Minis… Bann Minis zot annan, zot annan drwa annan en sekirite kot zot apartman, kot zot lakaz.

Me si zot pa pe servi sa sekirite, zot kapab servi li pou housing kot i deza annan en sekirite ki an sekirite.

Alors nou'n move sa anba housing.

Mersi.

MR SPEAKER Mersi PS.

Onorab Esparon.

HON REGINA ESPARON Mersi Mr Speaker.

Bonzour Minis ek ou delegasyon.


Mr Chairman, mon ti ava kontan si Minis ti kapab eksplik nou, letan mon pe regard dan detay, mon war bann utilities pou Lanbasad Meriken in ogmante.

Lo kote internet, elektrisite, e osi telefonn.

Konmsi son sonm alokasyon in ogmante.

Epi par kont an zeneral, mon vwar i ankor annan zafer zot pe servi fax machine.

Lanmerik i ankor pe servi.

Bruxelles pe servi.

Lasin pe servi.

E Lasin i osi demann en logmantasyon pou li maintain son fax machine.
Mon teknolozi ti pe panse avek modernizasyon dan kominikasyon, petet fax machine pa ti devret en keksoz ki pe servi, me nou pe bouz ver lezot mwayen kominikasyon.

27 Verbatim Report NAS Sitting Friday 26th November 2021 E nou kapab do away avek sa bann zafer fax machine.

Parske all along mon pe regarde i annakor annan still annan bann Lanbasad ki ankor annan sa.
E dezyenmman anba non-financial assets mon vwar pou renovation of carport i annan en sonm 2milyon 6mil ki'n ganny mete, mon ti a kontan en pti leksplikasyon lo la silvouple?

Mersi.

MR SPEAKER Mersi Onorab.

Minis.

MINISTER SYLVESTRE RADEGONDE Mr Chair, avek ou permisyon mon a pa laparol avek PS.

MR SPEAKER PS.

Wi.

Please.

PS FOREIGN AFFAIRS DEPARTMENT VIVIENNE FOCK TAVE Bonzour Onorab.

Pour kestyon bann Lanbasad, wi nou'n konsider bann fakter lenflasyon pou smooth.
Apre osi i annan par egzanp sa nouvo Anbasader ki'n ale, mon pe koz an gro akoz son Bidze in increase en pe.

Sa Anbasader ki'n, yeah Anbasader Madeleine ki'n ranplas Anbasader Jumeau.

I annan osi 2 zanfan e i annan en spouse, tousala in fer en pe ki sa kou Lanbasad in monte.

Konsernan fax machine, wi i vre ki par egzanp si mon pran dan ka Headquarters nou ti'n remarke ki i annan en ta fax machine ki nou'n tire.
E la osi nou pou ankouraze ki nou bann lanbasad i pa servi fax machine ki dan sa letan modern nou annan email.

Selman mon konnen ki La Chine i ankor pe servi fax machine.

Akoz par ler lotorite i demann ou, Lotorite Sinwan i demande ki ou anvoy sa par fax and not by email.

Sa i enn.

Apre konsernan carport, nou carport konmela i zis, i pa vreman parey nou konsider en proper carport.

I zis i kouver avek bann pilye e in arive ki nou carport an aditan letan in andomaze.
Savedir ater i annan bann gran trou, i annan en miray, ki sa miray in detase avek son fondasyon.

E enzenyer in vin gete in dir si nou pa repar sa carport, si nou pa fer li an antye i pou degrengole.

I pou- e nou tou nou bann VIP cars osi si en zour sa i arive i pou ganny andomaze.

E la nou'n fer en case avek Minister Finans e in donn nou larzan pou lannen prosenn 28 Verbatim Report NAS Sitting Friday 26th November 2021 pou nou refer sa carport.
Ki i pa pou en carport ki pou frenmen, i zis pou nou kapab refer li ranfors fondasyon en pe pli byen.

Sa kotasyon nou ti gannyen par enzenyer kot Ministry of Lands and Housing.

MR SPEAKER Mersi PS.

Onorab Pillay.

HON SEBASTIEN PILLAY Mersi Mr Chairman.

Mr Chairman, mon premye kestyon i al an relasyon avek bann depans anba Central Administration.

Mon vwar ki enn bann konponan depans se bann office expenses.
Sa ki mon ti a kontan klarifye se anba office expenses mon vwar sa code elektrisite ek delo ki enn i 977mil enn i 648mil e apre internet i 1.145milyon.

Eski PS i kapab donn nou en pti pe detay lo akoz ki sa bann kou i parey zot ete?

Sa mon premye kestyon.

Mon dezyenm kestyon i an relasyon avek sa zafer VIP services.

Mon prezimen sa i bann servis ki nou donn bann foreign dignitaries ki pe vizit Sesel.

Mon vwar en rediksyon 1.1milyon, eski nou kapab ganny en klarifikasyon akoz sa rediksyon?
Eski i annan lezot fason ki pou bann VIP services pou ganny provided?

Oubyen eski nou pa pe prevwar ki pou annan vizit bann VIP Sesel for the next, pou sa lannen ki pe vini?

Mon annan en lot pwen ki mon ti a kontan klarifye sa se an relasyon avek International Relations.

An se ki konsern depans ki bann Lanbasad, e i mon krwar i annan en kestyon ki'n ganny raise regarding sa.

Nou pe depans nou, anba progranm 2, e parey Minis in dir pres, almost pli gro porsyon Bidze i al laba, R63milyon.
E mon ti ava kontan avek ou permisyon Chairman.

PS in dir nou ki bann prosedir kontrol ki annan an relasyon avek bann depans ki pe ganny fer avek bann Lanbasad ozordi.

E pou asire ki bann lanbasad dan bann pei parey Lanmerik kot i annan bann kou eleve.

Nou bann Anbasader oubyen bann dimoun ki pe reprezant nou pei, i posib pou zot viv dan en fason.

Well.

Dan en fason ki defeat sa stati.

But at the same time ki osi zot pe fer lekonomi avek bann depans ki zot pe fer.
E mon dernyen pwen i pou Minister Finans.

Mon pa konnen si ou pou permet sa kestyon, me selman mon pou sey demann li, si par 29 Verbatim Report NAS Sitting Friday 26th November 2021 egzanp demen Lasanble Nasyonal i le sanz enn son Code, an se ki konsern depans ?

Meton par egzanp Lasanble Nasyonal i deside sanz son Code an se ki konsern en depans, mon pa konnen ki i pe fer.

E i dir ok, i le met sa depans par egzanp pou ki bann Manm i ganny provided avek en servis kelkonk.
Eski Minister Finans pou tonm dakor avek sa sanzman, en re klasifikasyon dan Code.

Parey in tonm dakor en sanzman re klasifikasyon depans pou bann Minis kot nou'n vwar sekirite in al dan housing?

Avek ou, ou kapab permet sa kestyon oubyen pa permet sa kestyon Mr Chair.

MR SPEAKER Mon ti ava prefere nou dil avek bann kestyon Foreign Affairs.

Petet i ava annan en lokazyon pou Minister Finans adres sa pwen lo re klasifikasyon.

Minis ou pare pou sa bann pwen?

MINISTER SYLVESTRE RADEGONDE Mr Chair Mersi.


Mersi Onorab pou ou kestyon.

Mon ava pran kestyon limero 2, konsernan VIP Lounge e bann servis VIP.

Pou mwan dir ki okenn saving ki nou'n fer sa lannen, e ki nou pe al fer, anfen saving.

Rediksyon kou, ki nou'n fer sa lannen e nou pou fer lannen prosenn.

I baze lo bann mezir ki nou'n met an plas pou nou ser, restrikte access avek VIP.

Lasal VIP i kout nou - Air Seychelles i sarz nou $45 pou sak dimoun ki pas dan VIP.
Dan lepase in annan a mon avis en kantite labi.

Mon krwar sa sif 9 ekek milyon in ganny nonmen.

Bann depans akimile over plizyer lannen ki, i pa neseserman lafot Air Seychelles.

I osi en pe lafot Foreign Affairs.

Ki sa pe ganny rekonsilye pou nou kapab ariv lo en sif total.

E tonm en laranzman ki mannyer nou pou peye.

Donk an rezilta listwar, nou’n fer sir ki going forward kategori dimoun ki annan akse dan VIP.

Rezon pou lekel zot al dan VIP.

Kantite dimoun ki akonpanny zot dan VIP i limite.


30 Verbatim Report NAS Sitting Friday 26th November 2021 E se sa ki fer ki i pou kout nou bokou pli bonmarse.

Sa pa pou afekte bann kourtwazi normal ki nou ofer nou bann viziter etranze.

Mersi Mr Chair.

MR SPEAKER Lo lezot pwen PS ki pou adrese?

Silvouple PS.

PS FOREIGN AFFAIRS DEPARTMENT VIVIENNE FOCK TAVE Mersi Mr Speaker.

Mersi Onorab Leader of the Opposition pou kestyon.

Konsernan office expenses.

Ankor pou delo avek elektrisite.


Nou'n pran kont ladan factor inflation.

Pou kestyon delo, i vre ki kou i en pe o.

La nou annan bann pipes.

Water pipes ki vye.

Ki tou lazournen i pe kase.

E sa i fer nou kou monte.

E nou pe mazinen pou lannen prosenn pou nou sanze.

Sanz sa bann pipes.

I pou remarke i pa dan CAPEX.

Me solman nou pe mazinen pou sanz sa avek lezot fon ki nou annan.

Konsernan depans bann Lanbasad.

Ki fason ki nou met, gard kontrol, monitor zot expenses.
Tou Lanbasad i bezwen tou le mwan submit zot accounts.

Zot submit sa electronically latest le 5 Novanm.

Sorry, le 5 sa mwan apre.

Par egzanp si pou Oktob fodre le 5 Novanm zot in fini anvoy nou electronically zot cashbook.

E la i detay zot depans avek zot bank statement tou.

E apre 2 semenn apre by le 19, le 20, zot bezwen anvoy nou zot supporting documents.

Si zot pa anvoy nou zot cashbook, zot accounts, la zot pa pou ganny larzan si by, nou'n anvoy larzan pou zot, zot remittance tou le quarter.
Si zot pa anvoy nou, si zot an retar.

Zot pa pou ganny larzan.

E osi nou annan bann meeting avek nou bann lanbasad kot si i annan okenn irregularities.

Financial Controller i flag mwan, i flag Minis.

E la nou fer sorti osi dan nou meeting avek zot.

Mersi.

MR SPEAKER Eski ti annan en pwen lo sekirite pou viziter oubyen en keksoz koumsa?

Ou le repet sa kestyon silvouple vitman Onorab Pillay.

HON SEBASTIEN PILLAY Wi, mersi Mr Chairman.

Mr Chairman mwan mon ti le, mon krwar.


31 Verbatim Report NAS Sitting Friday 26th November 2021 Mon krwar Minis in reponn mon from perspektiv VIP Lounge.

Mon ti le konpran si sa services from VIP i include zis VIP Lounge, oubyen i enkli servis ki Foreign Affairs i donn bann foreign dignitaries ki vin Sesel?

Si pa zot ki kouver sa bann servis?

Mon pa konnen, en lot lenstitisyon.

Mon ti ava kontan klarifye.

Apre Mr Chairman.

Zis en pti pwen ki mon ti ava kontan klarifye avek PS.
Me si ou annan sa problenm kot delo i sitan ser, e ou annan problenm piping.

I en keksoz ki urgent ki bezwen ganny dil avek la.

Pa late lannen prosenn.

Petet, eski ou kapab klarifye ki mezir ou’n pran pou apros Gouvernman oubyen antite ki kapab fer sa travay?

Pou antre e dil avek sa sityasyon.

Si ou pe ganny en problenm kot ou kou i sitan eleve.

Nou pe koz pres R600 mil la, regarding sa sityasyon delo.

Mersi Mr Chairman.

MR SPEAKER Mersi.

Minis ou le annan en pwen pou adrese.


E PS i ava kapab kontinyen.

MINISTER SYLVESTRE RADEGONDE Mersi Mr Chair.

Mon ava reponn konsernan VIP.

Sekirite, si i konsern sekirite.

Sa i ganny pran sarz par Lotorite konsernen, Lapolis ensidswit.

Mersi Mr Chair.

MR SPEAKER Mersi.

PS lo tiyo.

PS FOREIGN AFFAIRS DEPARTMENT VIVIENNE FOCK TAVE Mersi Mr Speaker.

Nou ti annan en ceiling pou nou Bidze.

E alors nou ti remarke si nou ti met ranplasman sa bann pipes, nou Bidze ti pou monte.
E nou ti realize osi ki nou ti bezwen nou carport bokou plis.

Nou ti bezwen met sa kou pou nou carport.

E parey mon'n dir nou’n fer dimoun vin gete.

E nou pou ranplas sa bann pipes avek fon alternativ ki nou annan.

MR SPEAKER 32 Verbatim Report NAS Sitting Friday 26th November 2021 Mersi.

Mersi PS.

Mon ava pran dernyen kestyon sorti kot Onorab Cosgrow.

HON WALLACE COSGROW Mersi Mr Chair.

Minis ou’n dir taler ki Bidze Foreign Affairs i R94 milyon ekek.
E ladan apepre 56milyon i pou bann Konsil pou bann consular affairs, si mon pa tronpe.

En kestyon ki mon annan se, ler mon pe get par egzanp Lanbasad Paris avek Langleter.

An se moman zot napa en Head of Mission.

Me solman mon war Bidze i ankor preski dir parey.

So nou annan en staff less.

Me solman Bidze i ankor preski dir parey.

Eski in annan bann logmantasyon dan sa bann, dan sa 2 Landrwa spesifik?

E osi kan zot deside met en nouvo Head of Mission dan sa 2 landrwa?

Apre en pti pe lo Letyopi.


Nou konnen i annan serten keksoz ki pe arive dan sa pei.

E nou annan en Lanbasad laba.

So ki bann demars ki zot pe fer lo zot kote par egzanp pou asir safety nou bann Seselwa ki laba?

E petet si i annan nesesite pou rapatriye a en serten moman.

Dernyen kestyon Mr Speaker, eski, mon war sa security enforcement in bouze.

Sa 300 mil in ganny met dan housing parey PS in dir, eski the entire Budget pou ganny servi pou housing?

Ouswa i much less than that?


E ki mannyer Minis pou ganny sekirite?

Eski sa landrwa kot i pe reste i en secure area?

Mersi bokou.

MR SPEAKER Mersi.

Minis.

MINISTER SYLVESTRE RADEGONDE Ok. Mersi Mr Chair.

Mon ava reponn kestyon konsernan kou Lanbasad.

Sa bann Lanbasad parey ou trouve, sa 9 Lanbasad i pran plis ki lanmwatye Bidze.

I montre ki sa bann Lanbasad i kout nou ser pou mentenir en Lanbasad.

E menm ler nou'n ferm sa 3 reprezantasyon lannen pase.

Nou trouve ki, anfen nou'n fer en pe saving.


Me kantmenm sa ler ou regarde going forward, i en kantite.

33 Verbatim Report NAS Sitting Friday 26th November 2021 Nou pe sey regarde ki mannyer nou kapab redwir cost.

Cost ki nou pe fer.

Mezir, desizyon ki nou'n pran.

Se ki limit bann personal dan bann lanbasad minimum.

So dan lamazorite Lanbasad, mazorite dan sa 9 lanbasad i pou annan zis Lanbasader.
Apre i ava annan en sekreter ki osi double up konman office manager ensidswit i okip accounts, apre drayver.

So nou Lanbasad an zeneral average pou annan trwa dimoun.

Wi Paris avek Londres ou’n nonm sa de me tou lezot an zeneral kou lavi i koumsa.

Paris propriyete i pou nou.

Me i en vye building ki ou bezwen mentenir.

Ou bezwen fer reparasyon tanzantan.

I annan bann bill ou bezwen peye.

Ler i ariv liver ou bezwen sofe.

En gran building 4,5 letaz.

So kou i koumsa.


Si ti pou annan Lanbasader Paris par egzanp i pou vedir ti pou annan en kou an plis ki sa.

Ou repons si nou pou evantyelman nonm en dimoun dan Lanbasad, nonm en Anbasader, wi.

I nou plan.

Nou pe fer li pti gin par pti gin.

Regard priyorite kot i ete.

E larzan ki nou annan pou fer li.

E en temps voulu nou a fer sa nominasyon.

An sa ki konsern Ethopie nou okouran sityasyon sekirite ki annan.
Nou an kontak avek nou staff lo en baz regilye pou demann zot ki mannyer zot, zot santi.

Parski en kantite lezot Lazans ki baze L’Ethopie in konmans evakye zot staff.

Ofet mon’n re demann sa kestyon yer ou avantyer.

Nou staff i paret zot konfortab pou le moman.

Zot pa vwar nesesite pou zot evakye.

I annan serten sekirite ki an plis ki nou’n mete pou protez Lanbasad e landrwa kot zot pe reste.

Me plis ki sa napa en nesesite pou konmela.


An sa ki konsern sa zafer akomodasyon avek sekirite mon a les avek PS.

Mersi.

MR SPEAKER Wi PS ou a adres sa dernyen pwen.

PS FOREIGN AFFAIRS DEPARTMENT VIVIENNE FOCK TAVE Mersi Mr Speaker.

Mon krwar Onorab ou ti’n demande si - HON WALLACE COSGROW 34 Verbatim Report NAS Sitting Friday 26th November 2021 Si the entire sum pe ganny allocate dan housing akoz ti 300mil li lannen pase.
Prezan si sanmenm sa 300mil ki’n ganny allocate dan housing e si tou pe ganny servi dan housing?

E sekirite si i annan okenn lezot provizyon sekirite?

Mersi.

MR SPEAKER Mersi Onorab.

PS.

PS FOREIGN AFFAIRS DEPARTMENT VIVIENNE FOCK TAVE Wi mersi Mr Speaker, Mr Onorab.

Wi nou’n bidzete parey Polisi la i 5mil par mwan pou housing - 25mil sorry.

25mil par mwan pou housing pou Minis.

E wi kot Minis i reste i annan en sekirite kot i reste ki i pou sa compound.

MR SPEAKER Thank you PS.


Nou a prezan pran vot lo sa Bidze pou Ministry of Foreign Affairs and Tourism ki lo paz 421 ziska 438, pou en total 293milyon R512mil.

Manm ki an faver lev lanmen silvouple?

Bon tou Manm in vote?

Okenn Manm ki kont?

Mersi Madanm Clerk.

Vot lo Bidze pou Ministry of Foreign Affairs and Tourism lo paz 421 ziska 438 pou en total 293milyon R512mil, 30 Manm in vot pour, 0 kont, E 2 abstansyon.

Alor sa Bidze in aprouve par Lasanble.


Mon a remersye Minis pou Foreign Affairs and Tourism pou son partisipasyon e delegasyon Foreign Affairs.

E mon swet zot bonn zournen.

Nou a repran travay 11:05.

Mersi.

DEPARTMENT OF FISHERIES (BREAK) MR SPEAKER Bon nou pe pran Bidze pou Department of Fisheries.

Department of the Blue Economy.

Madanm raporter ou ava apel delegasyon Fisheries silvouple.
Bon mon dir bonzour e welcome Designated Minister Mr Jean- Francois Ferrari ki responsab pou Fisheries e Blue Economy.

E dan 35 Verbatim Report NAS Sitting Friday 26th November 2021 son delegasyon Mr Roy Clarisse Principal Secretary for Fisheries.

Mr Keneth Racombo Principal Secretary for Blue Economy.

E osi Mr Joachua Adeline Accountant.

E nou annan avek nou bann zofisye Minister Finans.

Avan nou konmans lo Bidze i annan sa size amendment ki nou ti pou fer.
Nou’ n gannyen - mon’n vwar lotorizasyon Prezidan pou permet sa sanzman dan alokasyon ant Fisheries ek Blue Economy.

Me avan - E sa mon’n verifye dan Standing Orders, se Minis ki devret prezante sa amannman anba Order 91(9) mon krwar.

Me selman Onorab Hoareau ti’n konmans avek en lot pti amannman dan tit sa Bill ki nou a pran sa enn avan.

Apre Minis a kapab – sa mon krwar zis en pti koreksyon right Onorab Hoareau?

HON JOHN HOAREAU Wi Mr Speaker.


Lo clause 2 dezyenm laliny after the word ‘under’ nou pou include ‘his’.

Savedir nou pou insert ‘his’, nou pou tir ‘the’.

Apre i vin sa lot mo ‘and’.

Apre sa mo ‘and’ i vin ‘of the Ministers’ ki nou pou tire.

E nou pou kontinyen avek ‘authorise the issue’.

Mersi.

MR SPEAKER Mersi.

Bon sa de si napa lobzeksyon nou ava aksepte li parey nou fer konman senp koreksyon.

Onorab Pillay, wi.

HON SEBASTIEN PILLAY Mersi Mr Chairman.


Mr Chairman mon pe opoze ki vi sa bann amannman i pa bann amannman ki annan pou fer ek sa bann heads, nou pran li ler nou’n fini ek prosedir lo bann heads.

Parey Standing Orders i prevwar.

Akoz bann amannman ki ou pe propoze i plito dan clause anler me pa avek sa schedule.

Si nou get byen Standing Order dan sa prosedir ki nou pe fer la nou pran lamannman lo bann heads.

Akoz nou pou bezwen vot lo sa bann pozisyon lamannman.
Me Standing Order si dir pou napa deba lo sa bann propozisyon lamannman ler i ganny fer.

So mon ava sizere ki nou pran a sa moman e non pa la.

MR SPEAKER Mersi Onorab Pillay.

Tan ki nou’n ariv lo la mon krwar nou ava aksepte sa bann koreksyon ki’n ganny mete.

E nou a’n fini avek li.

36 Verbatim Report NAS Sitting Friday 26th November 2021 Mersi.

Minis dan sa ka la mon ava envit ou pou fer ou lentrodiksyon pou Bill.

E osi pou prezant lamannman ki neseser.

Yes Minis wi.
Yes Minis wi.

MINISTER JEAN-FRANCOIS ERRARI Mersi Mr Speaker.

Bonzour tou bann Manm Onorab.

Bonzour tou dimoun ki a lekout.

Mr Speaker mon a pran sa amannman si i ok avek ou premye?

MR SPEAKER Byen.

MINISTER JEAN-FRANCOIS FERRARI I en lamannman teknik e mon ti a kontan sinifye avek Lasanble ki mon’n resevwar lotorizasyon avek Prezidan, pou propoz en sanzman dan lafason ki Bidze 2020 i ganny prezante dan son laform final.

E mon annan en kopi sa lotorizasyon Mr Speaker, mon pa konnen si ou’n ganny enn?
MR SPEAKER Wi.

Mon’n gannyen Minis.

MINISTER JEAN-FRANCOIS FERRARI Ok. Mersi bokou.

Sa propozisyon ki de budget heads;- notaman head Departman Lapes e head Departman Lekonomi Ble i ganny delete e ranplase par en sel head ki Ministry of Fisheries and the Blue Economy.

Sa i pou the Schedule of the Appropriation Act.

Pou reasir Lasanble, sa de sonm ki trouve anba sa de Departman as zot ganny prezante la ler ou konsolid zot ansanm zot egzakteman menm sif, ki zot bann Manm zot ava konsider pou apropriye.
Napa okenn varyasyon ladan.

E i egzakteman menm total.

Alors avek ou permisyon Mr Speaker e dan let ki Prezidan in anvoy kot ou, son total i pou 108milyon e 66mil.

Donk mon ti a kontan move ki sa amannman i ganny aksepte.

Mersi.

MR SPEAKER Mersi.

Ki mannyer nou prosed- Onorab Georges eski nou bezwen vote lo la?

37 Verbatim Report NAS Sitting Friday 26th November 2021 HON BERNARD GEORGES Mon krwar wi Mr Speaker.
E dan sa ka mon segonn propozisyon lamannman ki Minis in met devan nou an akor avek Standing Order 81(8).

Mersi.

MR SPEAKER Mersi.

Nou a pran vot lo sa amannman.

Manm ki an faver lev lanmen silvouple?

Mersi Manm ki kont?

Vot lo amannman lo Bidze Ministry of Fisheries and Blue Economy as proposed by the Minister in ganny 21 vot pour, o kont, 10 abstansyon.

Sa amannman in aprouve par Lasanble.

Minis ou a kapab prosede avek ou lentrodiksyon lo Bidze.
Nou pe pran Fisheries premye lo paz 83 ziska 87 pou en sonm 10milyon R622mil.

Minis.

MINISTER JEAN-FRANCOIS FERRARI Mersi Mr Speaker.

Efektivman 10milyon R622mil.

Mr Speaker mon ti a kontan enform Lasanble ki Bidze pou Departman Fisheries e pli tar Bidze pou Blue Economy i parmi bann Bidze ki pa’n ogmante sa lannen.

E an tou ka pou Departman Fisheries i enn bann pli pti Bidze dan ladministrasyon okenn Minister.
Mon ti a sinyal avek Lasanble ki bann – an term wages and salaries nou pe propoz en decrease, en bes R13mil.

E sa nou’n kapab fer li dan wages and salaries.

Nou’n kapab fer li, menm si nou’n ganny permisyon pou nou recruit en economist an plis pou lannen prosenn.

E sa nou pou fer li within ceiling ki Minister Finans in mete avek nou.

I annan serten varyasyon dan bann lezot sonm bidzete pou goods and services.

Me selman i miner e napa gran keksoz ki signifikan.
Me selman mon ti a kontan envit bann Manm pou poz kestyon lo sa bann sif.

E mon ava – avek lasistans PS Fisheries i ava en plezir pou mon reponn.

Mersi Mr Speaker.

MR SPEAKER Mersi.

Mon a pran kestyon bann Manm.

E Onorab Adelaide i kapab konmanse.

38 Verbatim Report NAS Sitting Friday 26th November 2021 HON FRANCOIS ADELAIDE Mersi Mr Chair.

Bonzour Mr Chair.

Bonzour Minis avek ou delegasyon e tou Manm Onorab.

Prensipalman bann dimoun Baie Lazare ki pe ekoute ki zot kontan bann zafer lapes.
Minis mon pou may ou manda avek lo paz 86 kot i pe koz lo Polisi avek devlopman ki bann Lalwa pou lapes.

Parey ou konnen nou ganny bokou problenm sirtou avek bann expatriates.

Ki zot abiz nou brizan partou lo ros, nou bann bernik, tou nou bann zafer.

E petet- MR SPEAKER Onorab eski sa i pou en kestyon lo Bidze?

HON FRANCOIS ADELAIDE Wi-wi-wi.

I pou en kestyon li akoz sa Mr Speaker i pe tonm lo Fisheries Policies.

Ok?

MR SPEAKER Ariv lo Bidze.

Mersi.

HON FRANCOIS ADELAIDE Ok.


So Minis eski dan sa Bidze la i annan en larzan pou nou kapab ranforsi - petet mon pa konnen si Lotorite Lapes Sesel pou ki i ava annan monitoring lo sa bann keksoz.

E ki nou pa ava trouve kot nou bann resours pe ganny bage avek bann expatriates.

Mon krwar expatriates sipoze zot ganny manze se zot avek zot bann boss.

So eski dan sa Bidze i annan larzan pou nou kapab fer sa bann check, pou fer sir ki nou maintain nou bann resours de baz?

Mersi.

MR SPEAKER Mersi Onorab.


Minis ou a reponn silvouple.

MINISTER JEAN-FRANCOIS FERRARI Wi mersi Onorab.

Onorab Minister Lapes an kolaborasyon avek SFA i annan omwen de proze ki pou satisfer ou.

Enn bann premye proze ki nou’n fini lanse sa lannen, se management plan pou line and trap fishery lo plato Mahe.

39 Verbatim Report NAS Sitting Friday 26th November 2021 E sa nou dan en faz ledikasyon.

Sansibiliz bann dimoun lo nesesite pou protez sa resours ki lo nou lakot, ki pros avek nou lakot.
Nou dan sa faz sansibilizasyon.

E lannen prosenn nou pou move dan en faz enplimantasyon.

Kot nou ekspekte annan bokou plis monitoring lo de kalite lapes.

Enn se lapes rekreasyonnel.

Apre lot se lapes sportiv.

Alor tou lede i enpakte dan en fason signifikan lo bann stok pwason lo nou bann resif.

E sa i en legzersis ki mon krwar ou pou satisfe akoz pou annan monitoring.

E pou annan konsekans si sa bann aksyon i kontinyen e sa lapes pa ganny fer dan en fason korek.
Nou annan en proze PS mon krwar refish ki spesifikman ou ti a kontan dir de mo lo sa proze avek sipor Gouvernman zaponnen mon krwar.

Silvouple PS.

MR SPEAKER Mersi.

Wi PS.

PS FISHERIES ROY CLARISSE Bonzour Mr Speaker.

Mersi Minis.

Bonzour tou bann Manm Onorab.

Lo sa proze refish sa i en proze 3an ki larzan finansman i fer par Gouvernman Zapon enplimante par FAO.

E ladan i annan pou bi manage bann pwason resif sirtou pwason resif.

E nou’n konmans avek de site ki nou’n konmans avek pou le moman.
Enn i Anse Royale e lot i Silhouette.

Me selman o kour lannen dan diran lavi sa proze, nou pou bouz ankor dan bann lezot kominote.

Akoz sa i osi en proze ki pou ed bann kominote osi tou ki mannyer zot osi zot partisip dan enforcement of bann management regulation.

Zis kekfwa Onorab pou siplemant sa ki Minis osi in dir, ansanm an kolaborasyon avek SFA nou pe travay lo revizyon Lakor Lapes osi tou.

Kot i annan sirtou eleman lapes artizanal avek rekreasyonnel.

Ki osi tou i pou ganny enplimante.

Mersi.


MR SPEAKER Mersi PS.

Onorab Esparon.

HON REGINA ESPARON 40 Verbatim Report NAS Sitting Friday 26th November 2021 Mersi Mr Speaker.

Bonzour Minis avek ou delegasyon.


Mr Speaker mon anvi demann avek Minis, letan mon pe regarde anba ou current challenges la ou dir poudir zot ‘understaffed’ e zot annan ‘inability to recruit.’ E letan mon pe regard lo latab detay, mon vwar poudir ou annan en alokasyon zis R75mil pou training, ki R3mil an plis avek sa ki ou ti gannyen lannen pase.

Ou ti ganny 72mil la prezan ou annan 75mil.

Ki kalite progranm training ki zot pe anvizaze fer pou kapab donn training zot bann staff ki deza la?
Konmsi konman en upgrading pou kapab pran plas sa bann vacancy ki annan, parski ou dir poudir ou understaffed la.

Sa i premye kestyon.

Dezyenmman Minis mon ti ava kontan demann ou, an vi ki mon vwar ou depi ler ou’n pran sa portfolyo lapes, ou pa pe mal debourye.

Mon pa konnen si ou’n dekouver en trezor par la.

Parski mon vwar bann proze pe ganny fer en pe partou.

Mon pa konnen kwa ki ti pe anpes sa Gouvernman avan fer sa bann proze.
Eski ti annan larzan – MR SPEAKER Onorab i annan en kestyon lo Bidze la?

HON REGINA ESPARON Kestyon i lo Bidze Mr Speaker.

Mon bezwen demann Minis kot in ganny larzan pou fer sa bann proze parski i pe debourye?

La bann peser Glacis nou vwar poudir ou’n fer en travay pou zot lo kote lapas.

E la pou annan byento nou pti bazar pou ganny fer.

Trwazyenmman Mr Speaker, mon ti a kontan demann avek Minis – non reponn sa de Minis apre mon a demann ou sa trwazyenm.

MR SPEAKER Non.

Silvouple mon pou swiv lord.


Si ou’n demann ou de kestyon mon pou pas lo en lot Manm silvouple.

Minis ou a reponn.

MINISTER JEAN-FRANCOIS FERRARI Mersi Mr Speaker.

Mr Speaker i vre ki nou pa pe recruit, akoz enn bann rezon se ki nou donn priyorite SFA pou recruit akoz zot se en 41 Verbatim Report NAS Sitting Friday 26th November 2021 pe nou implementing agency e se zot ki vreman bezwen en kantite human resource.
Nou ganny konsidere konman en minister ki understaffed e se pou sa rezon ki mon remersye, mon felisit bann staff ki la deza pou fer bokou plis.

To go beyond the call of duty e zot fer vreman en kantite travay.

E pou sa mon remersye zot.

Lo kote training, training i ongoing Onorab.


Me selman nou annan bann pli spesifik anba progranm SWIO Fish avek sectoral support kot nou met a dispozisyon bann seminar, bann sesyon lantrennman, swa dan Sesel, swa an deor Sesel pou zot kapab – bann staff kapab lev zot nivo.

Me an zeneral nou annan bann staff ki vreman o nivo ki nou satisfe avek zot travay.

Dezyenm kestyon lo bann proze.


Mr Speaker ou pa pou vwar bann sonm proze la akoz sa i tonm anba depans anba Sectoral Support Fund ki Linyon Eropeen i kontribye pou zot dwa lapes dan Sesel.

Ki ganny manage par Seychelles Fishing Authority.

Sa bann sonm i la depi toultan, me selman pa toultan ki in annan sa lenerzi e sa determinasyon pou fer arive bann proze.

Sirtou bann proze dan distrik, bann proze ki enpakte for lo nou bann kominote peser artizanal.
Sa bann larzan i la e mon krwar avek sa lekip ki nou’n met ansanm dan Minister Lapes, in annan en lenerzi enkrwayab.

E nou, nou pa les nanryen bar nou.

Ler nou santi nou annan en proze ki vyab ki nou bezwen fer, nou ale nou fer.

E nou fer li an respe avek sa Lagreman.

Avek Linyon Eropeen konmkwa, nou bezwen depans en serten sonm omwen 75poursan sa bann sonm ki’n ganny vote anba Sectoral Support Fund.

Si nou pa depanse nou pa ganny son lot trans.

Alor tou keksoz i slow down.


Alors nou nou’n fer sir poudir sa larzan i pa pou nou.

Sa larzan i annan en lagreman konmkwa i bezwen al pou fasilit lavi bann peser e zot kondisyon travay amelyore.

Alors nou pe senpleman ranpli nou devwar pou fer ki sa bann devlopman i arive dan bann distrik.

Mersi.

MR SPEAKER Mersi Minis.

Nou a pas – klarifikasyon lo kestyon ki ou’n demande Onorab, wi.
42 Verbatim Report NAS Sitting Friday 26th November 2021 HON REGINA ESPARON Mersi – Mr Speaker mon ti anvi zis klarifye, mon ti anvi i reponn sa de pou mon demann li parski li i Designated Minister.

Eski son Bidze konman Designated Minister i tonm anba Bidze Fisheries?

Parski mon pa vwar en alokasyon pou Designated Minister.

Mersi.

MR SPEAKER Silvouple reponn vitman.

Mon krwar- MINISTER JEAN-FRANCOIS FERRARI Briyevman Mr Speaker.
Mr Speaker mon’n ganny loner pou Prezidan deside ki mon devret ranpli sa rol Designated Minister e ganny sa tit.

Me selman an realite mon kapab dir avek Lasanble ki mon pa vreman servi sa tit tro souvan.

Mon en Minis parey lezot Minis.

E konman Minis Lapes mon annan ase biro, mon annan ase travayer, mon annan ase drayver, mon annan ase resours imen pou mwan ranpli mon rol konman en Minis dan Gouvernman.
Alors mon krwar pou mwan i en plezir pou mon raport avek Lasanble ki mon annan zero depans anba sa portfolyo Designated Minister.

In fact parey Onorab in dir mon portfolyo li menm li i nepli ganny reflekte konman en cost center.

E sa i en saving pou Gouvernman mon mazinen pros R4milyon par an.

So mon krwar ki dan sa direksyon nou pe fer en bon travay.

Mersi.

MR SPEAKER Mersi Minis.

Onorab Michel Roucou.

HON MICHEL ROUCOU Mersi Mr Chair.

Bonzour Minis avek ou lekip.


Bonzour spesyal pou zabitan Mont Fleuri.

Minis mon’n tann ou pe koz bokou lo bann proze dan bann distrik.

E nou Mont Fleuri malgre ki nou napa en ta peser, me nou annan en pti kominote bann peser.

E nou pe gete pou zot vizit en kou Mont Fleuri osi tou.

Nou annan landrwa e sa pti kominote peser zot pe rod en landrwa.

Zot annan landrwa zot pe rode pou kapab ed zot pou fer en fasilite pou met zot bann lekipman.

Mersi.
Mersi.

43 Verbatim Report NAS Sitting Friday 26th November 2021 MR SPEAKER Mersi.

Minis mon krwar ou kapab not sa.

Ou le fer en pti remark?

MINISTER JEAN-FRANCOIS FERRARI Wi zis pou dir ki mon dakor avek ou Onorab.

Mwan ler mon ti reprezant Mont Fleuri deza sa proze ti lo latab.

I pa’n arive.

I pa ankor arive.

Me selman parey ou konnen in annan en serten dyalog ant – a lenteryer Gouvernman li menm, pou gete si sa pa devret en landrwa kot i annan en agrandisman fasilite kordgard Mont Fleuri.
Me aparaman sa plan in ganny shelved pou le moman.

Alors mon promet ou ki m on ava re pran sa plan inisyal pou get ki mannyer nou kapab fer pou sa detrwa peser ki pe operate la Mont Fleuri.

Mersi.

MR SPEAKER Mersi Minis.

Onorab Cosgrow.

HON WALLACE COSGROW Mersi Mr Chair.

Bonzour Minis ek ou tim.

Mr Speaker permet mwan en pti kestyon klarifikasyon, avan mon antre lo mon de kestyon.

MR SPEAKER Si i en klarifikasyon lo Bidze wi.


HON WALLACE COGROW Wi en klarifikasyon lo sa legzersis ki nou fek fer pou amann pou fer serten lamannman, eski ler nou merge sa de head ansanm, eski i vedir ki prezan i annan en Departman Fisheries and the Blue Economy – reste de Departman en?

Ok zis en pti klarifikasyon.

Mersi.

Prezan Mr Speaker Minis eski ou kapab dir nou anba ou Minister Support Services dan Bidze, wages and salaries or basic pay in increase par apepre R400 ekek mil.
Eski sa i pou en nou nouvo recruitment, ouswa i annan petet larzan adisyonnel ki bann staff pe gannyen?

Dan menm laliny i annan long service allowance ki sorti 108mil ki vin 192mil.

Ki’n arive la?

Akoz si in annan en freeze 44 Verbatim Report NAS Sitting Friday 26th November 2021 dan long service allowance then mon ti ekspekte sa alokasyon Bidze i reste parey.

Me in mont par en pti morso larzan.

Eski i annan nouvo dimoun ki pe ganny long service?
Eski zot in fer leksepsyon dan ou minister ouswa i zis petet en fot or something?

Mon dezyenm kestyon Mr Speaker, eski dan Bidze Departman i annan larzan pou en zofisye petet sort of en zofisye lyezon swa monitor pou get en pti pe louvraz ki SFA pe fer?

Akoz SFA i annan en kantite larzan anba sectoral support, pou get en pti pe bann keksoz ki SFA pe fer.

Pou fer sir i anliny Polisi Minister Lapes.


E pou zet en lizye lo bann aktivite SFA, akoz i annan en koze, kantite konplent ki vre i annan bann proze ki pe ganny fer.

Me i annan konplent ki larzan pe ganny servi, parfwa dan bann sityasyon kot petet gaspiyaz Minis.

Si mon kapab met li koumsa.

Sa i persepsyon deor.

Mersi.

MR SPEAKER Mersi Onorab.

Minis a donn son repons.

MINISTER JEAN-FRANCOIS FERRARI Mersi Mr Speaker.

Mr Speaker mon a pran sa dernyen kestyon.


Apre mon ava les PS reponn en pti bout lo Bidze saler, long service allowance.

Mr Speaker mon pa le kit sa Lasanble avek en sizesyon, oubyen en panse ki i annan okenn dimoun dan SFA ki pe fer okenn travay ki pa alaoter oubyen ki pe gaspiye.

Mwan mon kapab dir avek Lasanble Mr Speaker, ki enn bann areas kot i annan plis kontrol se bann areas lo proze.
Tou le Mardi bomaten nou rankontre avek PS Racombo ki kot Blue Economy, PS Clarisse ki kot Fisheries, avek CEO ek lezot staff SFA, bann project managers e nou go line by line pou nou fer sir ki tou keksoz pe ganny fer dan en fason transparan e accountable.

Mon kapab dir poudir nou annan bokou fristrasyon par ler pou nou fer bouze sa bann proze.

Akoz i annan lezot servis, lezot latitid, labitid dan Gouvernman ki slow down bann proze.

Me selman a sak fwa ki nou lans en proze nou fer li dapre standar.
Mon ava dir zot ki par egzanp si proze Baie StE Anne Praslin in ganny en pe retar se akoz zisteman en kontrakter ti fer en 45 Verbatim Report NAS Sitting Friday 26th November 2021 obzeksyon.

Ti fer en konplent, ti fer en rapel.

E nou ti bezwen hold the award of the bid ziska ler nou klersi sa bann sa.

Anba mon watch Mr Speaker, mon kapab reasir Lasanble ki tou keksoz pou ganny fer.

E tou sa pou ganny accounted for.

Ki dan Minister oubyen ki dan SFA.


Mon osi kapab dir ki i annan en pe letan ki nou’n a la resers en Deputy CEO pou SFA.

E an konsiltasyon avek Minister Finans nou’n kapab mon krwar ganny en dimoun ki pou pran sa post mwan prosen oubyen le 01 Zanvye.

Selman mon krwar plito mwan prosen, ki annan en background finans.

E ki li i pou ankor aport – konsolid en pe sa travay sirveyans ki arive lo sa bann fon.

Akoz wi Mr Speaker i annan bann gro sonm ki pase atraver SFA.

SFA i en lorganizasyon otononm.


Finansyerman otononm ki resevwar en kantite larzan me ki osi remet sa larzan avek Gouvernman dan en fason regilye, dan en fason transparan.

Donk mon pa krwar nou devret annan bokou lenkyetid la.

Mon avek demann avek PS si i kapab reponn sa kestyon lo – MR SPEAKER Mersi.

PS ou ava reponn please.

PS FISHERIES ROY CLARISSE Mersi Mr Speaker.

Mersi Onorab.
Mersi Onorab.

Onorab sa logmantasyon ki ou’n fer referans avek dan wages and salaries in kind, i pou cater pou telephone and internet allowances for the office of the Minister.

Thank you.

MR SPEAKER Sorry ti annan en pwen lo long service allowance.

Si ou kapab adrese.

PS FISHERIES ROY CLARISSE Non Mr Speaker napa long service allowance.

Ki annan i annan en staff ki’n ganny son Master’s Degree so sa increment in cater pou son marketable skills.

Thank you.

MR SPEAKER Mersi.

Onorab Romain.


46 Verbatim Report NAS Sitting Friday 26th November 2021 HON GEORGE ROMAIN Mersi Mr Chair.

Bonzour Minis ek ou panel.

Minis mon kestyon i en pti pe – ler mon’n pas lo Bidze pou ou Departman mon pa pe vwar- mon’n tann ou mansyonnen pli boner ki larzan i annan.

Kekfwa ansyen ladministrasyon avan pa ti pe depans sa larzan.

Lo re devlopman bazar La Retraite kot ti pou annan en proze, kot plizyer pti biznesmenn ti pou benefisye.

E meeting in ganny fer.


Minis ou konnen nou’n partisip dan sa bann meeting.

Mon ti pe demann ou Minis si sa pou ganny materyalize lannen prosenn?

Mersi Mr Chair.

MR SPEAKER Mersi.

Minis.

MINISTER JEAN-FRANCOIS FERRARI Mersi Onorab.

Onorab premye bout ou lobzervasyon i korek.

E mon ti a kontan donn zot en legzanp.

Ou konnen Sectoral Support Fund ki en bout dan sa larzan ki nou resevwar avek Linyon Eropeen parey mon’n dir i sipoze al pou devlopman e lagrandisman e byennet bann peser artizanal.
Esansyelman.

Dan le pase ler sa bann proze distrik pa’n ganny fer, larzan in akimile e malerezman oubyen erezman, me sa i leka, finalman in annan telman larzan ki’n akimile ki Gouvernman in deside fer en sa ki zot apel sa lasose Linyon Eropeen EU Quay kot lasenn i ganny repare.

So mwan pou mwan, mon vwar sa konman en keksoz ki tris, akoz finalman nou’n ganny larzan avek Linyon Eropeen e nou’n depans li pou benefis Linyon Eropeen li menm li aranz son lasenn.

Kan i devret pou benefis bann peser Seselwa.


Donk se pour sa ki mon pe ensiste.

E mon kontan mon annan sipor mon bann kolaborater, ki nou azour e nou pouse.

Nou pouse pou nou bann proze e nou pa les larzan akimile, akoz se byennet nou bann dimoun ki enportan pour nou.

E pou proze la Retraite i annan – mon krwar zot in ganny zot en zoli pti proze, me selman I annan sa lespas deryer ki an konsiltasyon avek ou menm ou Onorab, nou’n gete ki mannyer nou kapab involve la kominote.
La kominote sa distrik, ou distrik dan devlopman sa lespas la.

47 Verbatim Report NAS Sitting Friday 26th November 2021 Ou konnen, sak dimoun i annan son lide.

Mwan mon ti vreman pe pous, e mon ankor pe pous pou en container conversion concept pou kapab akeyir bann dimoun la.

Ki fer en pti laboutik pyes, en laboutik lanmson, en pti take away.

En laboutik pwason keksoz koumsa.

Sa i ankor lo latab.

E nou pe zis esper transfer later avek SFA akoz i pa lo nou non.
Nou pe esper transfer later kot SFA, apre nou pe fini fer survey pou nou kapab prezan allocate.

E mon annan konfidans poudir lannen prosenn pou annan en keksoz ki byen zoli e ki pou byen dan benefis distrik Anse Etoile.

Mersi.

MR SPEAKER Mersi Minis.

Onorab Pillay.

HON SEBASTIEN PILLAY Mersi.

Mon ti a kontan demann Minis en kestyon spesifik lo pli gro konponan Bidze i anver sa bann Bidze ki trouve anba konponan Blue Economy.

MR SPEAKER Me eski – nou lo fisheries la.


Nou annan – nou pa ankor ale lo Departman Blue Economy.

HON SEBASTIEN PILLAY Wi Mr Speaker.

Be dan pe swiv sa ki nou’n fer se ki an se moman nou pe koz lo pozisyon konsolide tou le de Departman.

Akoz lamannman ki nou’n fer in fini fer pase ki prezan nou pe koz lo tou lede.

Si lapros ki ou pe pran ki ou le separ diskisyon?

MR SPEAKER Zis pou gard lord.

ki mon pe propoze se ki nou fini avek bann kestyon lo Fisheries, Apre nou a pran Blue Economy.
Me selman akoz le de Bidze i ansanm, i a permet nou si nou pa’n ganny sans – si nou annan letan i a permet nou retourn lo Fisheries e Blue Economy ansanm.

Mon krwar Minis ou pou napa okenn obzeksyon avek sa.

So annou al lo Fisheries koumsa nou a permet bann Manm ki pe atann pou demann zot kestyon lo Fisheries.

HON SEBASTIEN PILLAY 48 Verbatim Report NAS Sitting Friday 26th November 2021 Mon a retourn mon kestyon lo fisheries Mr Chairman.
An relasyon avek Fisheries, mon pe demann Minis ki provizyon bidzeter nou’n fer anba overseas travel?

Pour ki Gouvernman i ganny resours pou li al re negosye sa Lakor Lapes avek Linyon Eropeen?

Sa i mon premye kestyon.

Parey Minis ti donn nou en langazman.

Mon dezyenm kestyon mon note ki ler i ariv kot Bidze sa Departman avek son bann sistenm sipor e staff i en Bidze tre minim.

Napa bokou larzan ladan pou annan dimoun ki, petet i ava anvi annan sa lantouzyazm pou devlop lapes.
Eski i annan provizyon pou Gouvernman recruit bann dimoun, akoz zot pe propoz bann travay ase konsiderab.

Par egzanp etabli bann bag limit an se ki konsern demersal fish parey bourzwa lo grander, eksetera.

I annan serten ekspertiz avanse ki ou bezwen pou devlop bann kad legal.

Mon pa pe vreman vwar Minis kote zot pe ganny sa sipor, pou fer sa si sa i al tonm anba Blue Economy ankor?

Oubyen i en keksoz Policy ki pe ganny diskite dan Minister?

Mersi Mr Chairman.

MR SPEAKER Mersi Onorab.

Minis.


MINISTER JEAN-FRANCOIS FERRARI Mersi.

Mr Speaker mwan mon vwar li - mon vwar sa kestyon en pe drol selman mon ava reponn.

Akoz ler nou demann plis larzan nou ganny demande, akoz nou pe demann plis larzan?

Ler nou demann mwens larzan nou ganny demande akoz nou pe demann mwens larzan?

Konmsi – MR SPEAKER Annou kontinyen Minis.

MINISTER JEAN-FRANCOIS FERRARI Konmsi nou pe fer avek resours ki nou annan dan sa moman difisil.
E nou annan bann bon travayer parey mon’n dir, nou kapab.

Nou santi nou kapab run Minister Lapes, son Departman dan Minister Lapes ek Lekonomi Ble, avek sa kantite travayer ki nou’n annan sa lannen.

Pou lannen prosenn parey mon’n dir, nou’n ganny permisyon pou nou recruit en lot economist.

49 Verbatim Report NAS Sitting Friday 26th November 2021 Mon ti a zis kontan ki tou bann Manm i konpran byen sa.

Minister i esansyelman okipe a devlop bann Polisi.

E bann stratezi management.


Tandi ki SFA i the implementing agency.

SFA i annan 200 travayer.

I en gro Lazans.

Donk bann teknisyen, bann dimoun ki lo field zot kot SFA, e i annan en kantite kapasite laba ankor.

SFA i annan lespas li.

I annan Bidze pou li recruit ankor pou lavenir.

Donk pou le moman mon satisfe avek sa ki Minister Finans in allocate pou Departman Lapes pou lannen prosenn.

Mersi.

MR SPEAKER Tre byen.

Eski ou le dir li si ou annan Bidze pou overseas travel pou ou.
Me selman ou pa bezwen al dan rezon akoz ou bezwen travel.

Zis si ou annan Bidze pou overseas travel.

MINISTER JEAN-FRANCOIS FERRARI Mr Speaker mon krwar Onorab i konnen poudir pou travel bann Minis Bidze i State House.

E laplipar bann deplasman ki nou fer aletranze, se nou ganny sipor bann Lazans ki pe partner avek nou;- UNDP, FAO, COI.

E laplipar sa bann Lazans ki pe siport nou dan sa bann demars.

Donk i en travay kolaborasyon ki fer ki met mwens presyon lo Bidze Gouvernman.

Mersi.
Mersi.

MR SPEAKER Mersi.

Ou annan klarifikasyon lo ou kestyon Onorab.

HON SEBASTIEN PILLAY Wi Mr Chairman.

An tou avek Minis zot in konpletman ranvers mon kestyon.

Mon kestyon mon pa’n demann li lo travel Minis mwan.

Mon demann Minis si i annan provizyon dan Bidze an relasyon avek travel pou ki Minister i a re negosye sa Lakor Lapes.

Mon pa’n fer referans avek travel Minis.

Mon pa pe vin rode si Minis i travel la mwan.


Sa ki mon pe rode se ki nou pou annan sa langazman ki ti ganny donnen, ki resours pou ganny mete pou annan re negosyasyon sa Lakor Lapes.

Se sa ki mon pe demande.

Mersi.

MR SPEAKER Well i pa en kestyon lo Bidze.

50 Verbatim Report NAS Sitting Friday 26th November 2021 HON SEBASTIEN PILLAY I en kestyon lo Bidze akoz i annan overseas travel dan sa Bidze!

Ki mannyer i pa en kestyon lo Bidze?

MR SPEAKER Minis si ou’n pare donn li en repons.

Annou settle sa.
Annou settle sa.

Ale, Minis ou le settle sa?

MINISTER JEAN-FRANCOIS FERRARI Sa en tre bon kestyon ki ou’n dir Onorab.

Very very good question.

Onorab kekfwa ou pa totalman au fait.

Me Onorab Cosgrow i kapab gid ou lo la.

Sa lakor ki zot ti sinyen avek Linyon Eropeen, i en lakor 3an.

E nou konman enn Gouvernman responsab, nou pa kapab dan milye en lakor – en lakor 6an (sorry) - en lakor 6an e ki dan milye en lagreman nou pa kapab al sanz keksoz.
Par kont - Par kont tou le lannen i annan e i pe deroule an se moman ozordi dan Minister Lapes the Commission Meeting pe deroule la, la ozordi.

E atraver sa Joint Commission Meeting i annan en kantite progre ki nou pe fer.

Joint E ozordi menm mon annan avek mwan la bann drafts press release ki nou pou fer, ou pou vreman mon mazinen poudir ler ou pou tann sa kot ou, ou pou bat lanmen.

Akoz ou pou vreman vwar poudir nou pa bezwen al Brussels pou nou al negosye.
Nou negosye isi Sesel avek bann dimoun ki vin isi.

Atraver bann sistenm elektronik, e travay i kontinyen pou nou kapab dousman, dousman re ganny en pes a bann benefis ki ladministrasyon presedan in les ale.

I pa’n on top of their game.

Alor travay i bokou Onorab.

I en travay ki pou pran letan.

E an 2023 i pou le moman pou the midterm review.

E la mon mazinen poudir swa i pou Brussels oubyen i pou Sesel.

Be selman sa renegosyasyon Lakor Lapes i pe ganny fer tou le zour avek bokou sikse.

Mersi.
Mersi.

MR SPEAKER Mersi.

Bon next kestyon Onorab Aglae.

HON EGBERT AGLAE 51 Verbatim Report NAS Sitting Friday 26th November 2021 Mersi Mr Speaker.

Bonzour Minis ek ou panel.

Minis kot i konsern anba Fisheries Development la, mon vwar poudir ankor enn fwa parey serten bann lezot Minister, i ankor annan logmantasyon ki nou pe vwar dan zot rental, anviron R1milyon 3.4 pou vin 4.4.

Eski ou kapab petet donn nou bann leklersisman sa bann logmantasyon?
Eski Gouvernman petet sa lapel pou annan sa 25poursan maksimonm rediksyon i nepli annan lefe ozordi?

Dezyenm anba local consultancy mon vwar ti annan en Bidze 461mil.

E ki lannen prosenn pou napa.

Eski zot in pas sa vot ouswa somewhere anba en lot Departman?

Ouswa zot napa nesesite pou annan local consultancy anymore?

Mersi.

MR SPEAKER Mersi.

Minis.

PS pou reponn.

Wi PS.

PS FISHERIES ROY CLARISSE Mersi Mr Chair.


Lo sa vot consultancy, annefe lannen pase letan i ti dan Bidze ti pou fer stratezi pou Minister Lapes.

Me an konsiltasyon avek Minister Finans i annan sa Performance-Based Management System ki pou ganny enplimante anba gidans Minister Finans.

So dan plas servi en consultant nou pou servi – nou pou fer li in house avek nou staff ki nou annan.
E sa larzan ki ti dan sa vot pou local consultancies, annefe in ganny servi pou fer en pe bann lazisteman, letan ti annan mouvman staff avan.

Ki ti sorti dan bann lezot Minister ki’n vin kot nou.

Thank you.

Lo rental Bidze avan ti cater pou sa 25poursan ki nou ti pe gannyen avek nou lwaye.

Me pou sa lannen ki pe vini nou pa pe gannyen sa dediksyon.

So nou bezwen cater for the full amount for rental.

MR SPEAKER Mersi PS.

Onorab Woodcock.

HON WAVEL WOODCOCK Mersi Mr Speaker.


Minis i annan plis ki 20an bann peser Praslin pe espere pou ganny bann lenfrastriktir fasilite lapes, pou lapes tradisyonnel sirtou.

E konmansman lannen ou ti donn en langazman ki de proze pou konmanse sa lannen pou lapes.

Enn Grand Anse ek enn Baie St Anne.

52 Verbatim Report NAS Sitting Friday 26th November 2021 Sa de proze in konmanse enn Grand Anse ek enn Baie Ste Anne.
Mon kestyon i konsernan sa bann proze ki time frame ki nou pou ekspekte sa de proze pou konplete?

Mersi.

MR SPEAKER Mersi.

Minis.

MINISTER JEAN-FRANCOIS FERRARI Mersi Onorab.

Annefe sa de proze in konmanse.

En pti pe tar.

In ganny en pti pe retar.

Mon ti pe ekspekte depi kekfwa an mwan Zilyet i ti’n kapab demare.

Be parey mon’n eksplike pli boner nou’n ganny enn de bann sityasyon ki nou’n bezwen remet negosyasyon lo latab.
Pou Grand Anse i fer mon en gran plezir ler mon vwar en tim Seselwa, zis Seselwa pe travay lo en proze lapes, en proze SFA.

E sa pou nou i nou Trade mark sa.

Direktiv i ganny donnen avek SFA, pou nou fer tou sa ki nou kapab pou nou kapab ed nou bann frer Seselwa.

Bann pti kontrakter pou zot antre dan bann proze.

Si non, si nou pa fer atansyon i kapab menm dimoun i kapab byen pase, menm dimoun ki kapab ganny apele toultan pou benefisye pou sa bann proze.
Donk pou Grand Anse Praslin Father & Son in dir mwan poudir zot pou rann nou, nou slab avan lafen lannen.

E ice plant in arive.

I ankor Mahe nou pe esper sa slab fini set pou nou kapab pran li Mahe pou li met lo la.

E 1mwan, 6 semenn kekfwa pou commission li, mon mazinen tre byento dan tre pe de temps bann peser Praslin i ava satisfe.

E an menm tan nou pe aranz en pe nou bazar.

I annan en pe progre lo negosyasyon pou nou fer sa gear store pou nou remet li an plas.
Donk sa i ok. E mon konnen poudir Onorab Gill osi e Onorab Poris zot satisfe vwar ki mannyer keksoz pe bouze Baie Ste Anne.

Baie Ste Anne i en gro proze.

En dimoun in dir mwan ler mon ti Praslin, be akoz ou pa’n donn sa Grand Anse donn sa ki pli pti Baie Ste Anne ?

Be non.

Baie Ste Anne i merite.

I merite sa bann lenfrastriktir e i annan en gran kominote peser.

E nou pe fer plas pou bann vander legim tou.

Donk mon santi poudir zot pa’n ganny rezete.


Plis ki sa zot pe ganny byen gete alors mon krwar poudir lannen prosenn pou en bon lannen pou Praslin.

Mersi.

53 Verbatim Report NAS Sitting Friday 26th November 2021 MR SPEAKER Mersi Minis.

Onorab Gabriel.

HON CONRAD GABRIEL Mersi Mr Speaker.

Bonzour Minis ek ou panel.

Bonzour tou zabitan La Pointe Larue.

Minis mon pe koz strikteman pou mon bann zabitan La Pointe Larue.
Nou devlopman dan distrik, nou vwar poudir i annan proze bazar Cascade, Anse Aux Pins.

E menm Roche Caiman en pe partou, partou.

Pou bann zabitan petet pe sey demande kan ki Pointe Larue petet nou kapab ganny en bazar pou nou zabitan?

E an menm tan i a relev en pes a bann dimoun ki ti’n perdi en pe dan sa laliny lapes.

Zot a get back on track.

Zot a retournen.

Fer nou kominote en pti pep li vivan.

Mersi Minis.
Mersi Minis.

E baze lo la i annan serten detrwa zofisye ti vin fer en pti rankont kot nou dan ou Minister detrwa mwan pase, so far nou pa ankor ganny okenn larepons.

Petet ti a bon ou eksplik nou en pti pe ki dan sa Bidze or a longer ditan, ki pou annan pou zabitan La Pointe Larue?

Mersi.

MR SPEAKER Mersi.

Minis ki Bidze pou Pointe Larue?

MINISTER JEAN-FRANCOIS FERRARI Onorab repet mon dernyen kestyon ki nou sipoze zwenn trwa mwan pase kot Minister.

Sorry mon pa’n gannyen sa bout la.


HON CONRAD GABRIEL Serten zofisye ti vini baze kot SFA.

Ti fer en pti visit kot bazar aktyel i ete.

Be solman nou pa ankor ganny nanryen so far.

MR SPEAKER Mersi.

Minis.

MINISTER JEAN-FRANCOIS FERRARI Briyevman Mr Speaker, Mr Speaker mon krwar mon bezwen admet ki pa tou distrik ki pou ganny menm kalite fasilite.

Pa tou distrik.

I vreman pa posib pou ou donn partou.


54 Verbatim Report NAS Sitting Friday 26th November 2021 Par egzanp ler nou pe gete nou pe fer en proze Anse La Mouche e nou pe ankouraz nou bann peser Anse Boileau join ansanm, akoz zot annan menm problenm ki Anse La Mouche.

E an menm tan nou pe sey gete ki mannyer nou pou ed Onorab Baie Lazare.

Donk i annan serten priyorite.

E mon konnen ki i annan lespas ki’n ganny reserve omwen Cascade.
Anse Aux Pins mon pa asire me omwen Cascade, akoz mon konnen poudir i annan peser La Pointe Larue ki’n bouz Cascade e ki zot ava ganny en plas pou zot devlop zot biznes.

Me La Pointe Larue obviously i pa lo radar la deswit la.

Annou finis a de kote, sa de lebra Anse Aux Pins ki pre avek La Pointe Larue, Cascade ki pre avek la Pointe Larue.

Annou fini sa de, apre nou ava gete si nou kapab fer en pti keksoz pou sa.

So mon demann ou en pti pe pasyans silvouple.

Mersi.

MR SPEAKER Mersi.

Onorab Lemiel.


HON SYLVANNE LEMIEL Mersi Mr Chair.

Bonzour Minis ek ou delegasyon.

I enn zot priyorite stratezik petet pou lannen 2022 onwards, me selman mwan mon ti a kontan konnen dan zot Bidze 2022, dan zot demars pou zot devlop sa marketing strategy.

Enkli ki zot in dir pou met an plas en marketing unit dan Departman Lapes, pou boost up en pti pe lenportasyon pwason.

E bann prodwi pwason.

Leksportasyon pwason zot in mete wi.


Eski larzan in ganny mete petet dan Bidze 2022 pou zot kapab akonpli sa demars?

E si wi ki konponan larzan ki annan dan sa Bidze pou zot kapab fer sa?

Mersi.

MR SPEAKER Mersi.

Minis.

PS i a reponn wi.

PS FISHERIES ROY CLARISSE Mersi Onorab.

Annefe pou sa devlopman sa Marketing Unit sa I finansman ki pe ganny fer anba sa proze SWOI Fishery ki ganny finanse par World Bank.

Mon napa the quantum avek mwan.

Me selman mon a kapab fer ou ganny sa sif Onorab.

Mersi.
Mersi.

55 Verbatim Report NAS Sitting Friday 26th November 2021 MR SPEAKER Mersi.

Mon annan de Manm ankor ki ti’n lev lanmen pou kestyon.

Mon pa pe koup zot kestyon net.

Mon pou pas lo next section la Departman Blue Economy tan ki menm panel.

Si nou annan letan nou a kapab retourn lo kestyon lo fisheries.

Akoz nou pou pran en sel vot ansanm.

Mon krwar sa i permisib.

DEPARTMENT OF BLUE ECONOMY MR SPEAKER Minis mon pou envit ou pou fer ou lentrodiksyon lo Bidze pou Departman Blue Economy.
Les mon a rod son detay silvouple.

Wi Bidze pou Departman Blue Economy ki lo Paz 88 ziska 93 pou en total 97milyon R440mil.

Minis.

MINISTER JEAN-FRANCOIS FERRARI Mersi Mr Speaker.

Mr Speaker parey mon’n dir pli boner Bidze Departman Blue Economy i paret en Bidze ki gro ki bokou.

Me selman i pa en Bidze –.

I pa bann sonm ki fonksyonnel ki pe ganny servi pou management Minister.
PS Racombo i ava eksplik zot akoz nou manage en kantite – nou resevwar en kantite Grants and other support sorti aletranze, ki nou Departman i manage e osi ki i pas avek bann Lazans tel ki Labank Devlopman e lezot Lazans pou zot kapab manage.

Lo kestyon wages and salaries zot ava vwar i annan en logmantasyon R431mil.

Alors sa mwan mon kapab dir zot ki i konsern transfer en accounts staff from Ministry of Finance, ki Minister Finans in dedicate avek nou.
Ki nou prezan nou bezwen – ki Departman Blue Economy ki bezwen peye.

Apre nou’n realize ki ti annan 3 staff ki zot saler pa ti pe reflekte zot konesans, zot kapasite.

Zot pos.

Pa ti balanse avek zot pos.

Alors nou’n demande pou nou kapab aziste sa 3 saler.

E sa antou i fer R180mil pou lannen prosenn ki Minister Finans in aksepte.

Sinon pou lezot capital outlays e travel eksetera, in reste plizoumwen parey.

E mon ti a kontan reponn zot.


Mon pa pou pas lo enn par enn, me selman i annan en overall decrease Mr Speaker dan nou Bidze management budget.

Mersi.

56 Verbatim Report NAS Sitting Friday 26th November 2021 MR SPEAKER Mersi.

Mon a pran kestyon bann Manm.

Onorab Pillay ou a konmans avek ou kestyon.

HON SEBASTIEN PILLAY Mersi Mr Chairman.

Mersi pou bann larepons ki mon’n gannyen pou Departman Lapes.

E bonn sans pou ou negosyasyon avek Linyon Eropeen Minis.
Mon ti a kontan go back to sa size Blue Bond SWOI Fish, Blue Bond SeyCCAT, Blue Bond DBS avek Development of the Blue Economy MSME’s value chains.

An tou i annan 90milyon 788mil ki’n ganny mete dan sa Bidze.

35milyon apepre 36milyon – Sorry 90milyon ki’n ganny mete.

47milyon ladan i pou Blue Bonds SWOI Fish.

Eski nou kapab ganny en pe detay lo repartisyonnman bann pli gro konponan depans?

Ki mannyer sa Blue Bonds SWOI Fish pe marse?

Ki mannyer i pe performen?

Dezyenmman i annan sa Blue Bonds SeyCCAT.


Ki 7.5milyon mon prezimen sa i pou lenvestisman osi avek Blue Economy.

Mon ti a kontan konnen konbyen Seselwa oubyen lekel bann dimoun ki pe eksprim lentere pou accede avek sa 7.5milyon?

7.5milyon pa parey 47milyon.

So i enportan pou nou konnen ki kantite aktivite pe annan an relasyon avek sa de konponan.

Sa Blue Bond DBS mon prezimen i sa enn ki DBS i disburse atraver prosedir ki’n ganny etabli.

Kot ou bezwen submit en proze avek SFA.

Si mon korek?
Si mon korek?

Si mon pa korek ou ava koriz mwan.

Me lefe ki DBS ki pe fer disbursement, eski ou kapab dir nou ozordi konbyen dimoun ki’n kapab ganny akse avek sa Blue Bond DBS?

Ti annan 31milyon 2021.

La i annan ankor 30milyon.

So eski sa i fer 61milyon, oubyen eski i annan larzan ki pe carry forward sorti 2021 ziska sa lannen?

Zis parey sa Blue Bonds SWOI Fish ti annan 36milyon an 2021 la I annan 47milyon ki pe ganny mete.
So nou ti a kontan konnen ki mannyer sa pe – ki’n arive, si i annan ki pe carry forward?

E lot sa MSMEs value chain si ou kapab donn nou en leksplikasyon?

Mon konnen ozordi bann akter ki pe fer sa travay.

Me menm konsern ler ou koz ek bann operater, se market.

57 Verbatim Report NAS Sitting Friday 26th November 2021 Se pou vwar en marse pou zot vann zot prodwi.

Ler nou dir prodwi zot catch.

Menm peser artizanal pe ganny menm problenm.

I annan ki vann lo bann bazar avek dimoun.


Me nou konnen osi ki pri nou pwason ler i ariv lo bann marse enternasyonal, sa ki kapab arive atraver - mon pou dir - sa bann middlemen son pri tre eleve.

So eski sa pe ede pou fer ki bann peser oubyen bann dimoun ki pe fer bann aktivite ladan i kapab ganny akse ek bann market, pou vann sa pwason a sa pri ki zot osi kapab ganny en return ki pli eleve?

Mersi Mr Chairman.

MR SPEAKER Mersi.

PS ki pou reponn.

Wi PS.


PS BLUE ECONOMY KENETH RACOMBO Bonzour Mr Speaker.

Bonzour tou Onorab.

Mersi Onorab pou ou kestyon.

Si ou permet mwan pou mwan eksplik ou ki mannyer sa bann non-financial assets i marse.

So dapre lagreman ki nou annan avek World Bank Onorab nou sipoze donn DBS 2milyon Dolar tou le lannen.

Selman son equivalent in Seychelles Rupees.


So basically la si i aprouve pou nou donn li 2022, DBS pou annan li 10milyon Dolar equivalent in Seychelles Rupees pou li donn bann investors ki enterese dan value addition.

E so far, yes pa ankor disburse nanryen pou sa larzan.

Me selman the demann pou li i bokou plis ki sa fasilite ki annan kot DBS.

E en rezon pou sa i basically bann envestiser ki ti pe demande, zot main concern i zot ti napa later pou zot fer zot faktori.
E parey ou konnen Gouvernman in dedye en morso later kot Zone 14, kot byento sa bann kare pou ganny earmark to 7 investors.

E si sa i prosedir parey nou’n plan sa 10milyon i riske ganny taken up very fasilman.

So sa demann i la kot DBS.

Prezan pou SeyCCAT, SeyCCAT nou oblize donn zot 500mil Dolar tou le lannen.

E zot, zot submit bann Calls for Proposal pou bann Seselwa ki enterese fer resers dan Blue Economy.
Blue Bonds SWOI Fish li i akoz anba Departman Blue Economy i annan en unit ki World Bank in set up so basically sa i pou zot project management.

Epi any form of consultation, e parey oparavan ou’n tande from Fisheries zot anvi set up the Marketing Unit.

58 Verbatim Report NAS Sitting Friday 26th November 2021 So sa Blue Bond SWOI Fish li i cater pou capacity building.

I cater pou consultancy epi project management.


Ok. Sa bout kot ou vwar development of Blue Economy micro, small, medium enterprises sa i basically pou devlop the marine bio technology sector in Sesel.

I pa link ek lapes li.

So basically nou pe fer –yes sipor ki nou’n gannyen from ADB nou’n in fact ganny nou 1million Dollars.

E sa proze pou last pou 3an.

E sa larzan ki nou’n mete i sa larzan ki nou bezwen pou 2022.
E i pou cater pou bann aktivite ki nou pa’n fer in 2021.So basically nou bezwen identify the landscape of marine bio technology industry dan Sesel.

Build up e strategy, train san enterprener epi train the trainers.

Epi set up en incubator pou any envestiser ki anvi antre dan marine bio technology.

E sa proze pou sipoze fini in 2023.

Thank you.

MR SPEAKER Mersi.

Wi silvouple klarifikasyon pou nou kapab move on Onorab.

HON SEBASTIEN PILLAY Mersi.


Wi so si mon konpran byen teknikman la i annan 150 baze lo exchange rate ozordi, i annan R150milyon anba DBS avek bann larzan ki an Blue Bond.

Akoz ou dir mwan si ou donn zot 2milyon Dolar e zot pa ankor servi.

I annan sa R150milyon.

E ki sa i sipoze al ver sa value added process ki sipoze al a gran lesel.

E ki Seselwa i kapab apply pou sa.

Pou le moman i pa ankor bouze me i pou bouze eventually, ok?

So mon kontan nou pa pe ganny tape kot i fermal par sa ki pe arive.
So mon konnen poudir nou ava kontinyen travay pou fer – avanse.

Sel keksoz ki mon ti ava kontan demande.

Se eski tou bann akter dan lendistri i konpran ki mannyer pou zot ganny akse avek sa band fon?

Akoz sa ki mon osi pe tande se ki R150milyon me i paret poudir detrwa akter ki pe revolve otour sa lapse devlopman dan sa lendistri.

Mersi Mr Chairman.

MR SPEAKER Mersi.

PS ou a reponn.

PS BLUE ECONOMY KENETH RACOMBO 59 Verbatim Report NAS Sitting Friday 26th November 2021 Mersi Mr Speaker.
Onorab pou reponn ou kestyon bann ki pe ganny akse akoz i annan bann kondisyon parey any loan ki ou apply kot DBS.

Bann ki pe ganny akse avek i bann unfortunately zot kriter i bezwen ou annan 10poursan kontribisyon.

So mon pe mazinen i pou bann big player in the game akoz maximum ki nou kapab donn zot i 3milyon Dolar equivalent in Seychelles Rupees.

So mon pe mazinen 10poursan of 3milyon Dolar i substantial amount of money or investment.

So obviously i pou bann big actors.

Mersi.

MR SPEAKER Mersi.


Onorab Cosgrow.

HON WALLACE COSGROW Mersi Mr Chair.

Mr Chair mon kestyon i lo program SP 2.

Maritime boundary delimitation.

Mon vwar i annan e alokasyon1milyon R588mil.

Eski PS i kapab akoz mon pa vwar gran aktivite anba la.

Me plito pou kit ou a krwar en seksyon running.

Eski PS i kapab dir nou ki bann lavansman i annan dan sa domenn?

E si i annan larzan apard sa ki mon pe vwar la dan Bidze pou deal avek Maritime boundary delimitation.
Ki bann lavantaz benefis nou annan dan sa joint management area?

Si mon pa tronpe around ….

Mon dezyenm kestyon i an term sa Blue Bond DBS.

Zis pou extend en pti pe lo la.

Avek Blue Bond SWOI Fish.

Si PS i kapab dir nou dan sa trans larzan ki DBS i annan available pou pret sekter prive eski napa en kondisyon.

Or eski zot pa kapab met en kondisyon ladan kot zot kapab annan en bout dan sa trans.
Ki pret avek bann pli pti antreprener ki pa kapab afford sa 10poursan ;- petet parey ou’n eksplike parey Leader Lopozisyon in koz lo la.

Dan en mannyer ki sa larzan i a kapab ganny partaze en pti pe an zeneral dan sekter Blue Economy?

E Blue Bonds SWOI Fish si PS i kapab zis dir nou lekel bann aktivite ki anba Blue Bonds SWOI Fish e ki zistans in arive?

Akoz mon konnen i en proze pou en serten letan avek World Bank.

Ki zistans in arive?

Lekel bann proze?


Konmsi pou pli kapab konpran en pti pe konmsi in terms Blue Bonds SWOI Fish me nou pa konnen kwa ki pe vreman arive anba la.

Mersi bokou Mr Speaker.

60 Verbatim Report NAS Sitting Friday 26th November 2021 MR SPEAKER Mersi Onorab.

PS.

PS BLUE ECONOMY KENETH RACOMBO Mersi Mr Speaker.

Mersi Onorab pou ou kestyon.


So Onorab lo sa sub program ki deal with maritime boundary delimitation parey ou pou okouran wi son sonm ki nou’n mete i en pti pe disproportionate avek son lot progranm ki nou annan anba Departman Blue Economy.

Me parey ou pou konnen most of nou boundary delimitation in more or less fini ganny fer.

Prezan the GMA initiative or the GMA laranzman ki nou annan avek Maurice la i ganny siporte par UNDP through en amount 2.2million.
So basically parey ou okouran so nou annan the joint management framework kot nou pe set up nou bann legal framework.

Ki mannyer nou pou operate.

Sa i outstanding.

Me selman i annan bann aktivite parey recently nou’n demande pou nou kapab eksplor sea cucumber dan sa rezyon, ki Maurice in accommodate nou tre byen.

E osi nou annan en series of bann bato ki’n al fer resers laba.

Nou annan data me selman again parey ou konnen lokalman nou napa dimoun pou read sa bann data.
So basically kantmenm nou pou anvi konnen ki annan laba, nou napa expert pou read sa bann data.

Me selman pou reponn ou kestyon yes.

Me Selman sa unit i ti pti i annan de dimoun.

Me selman i annan en komite nasyonal ki siport Departman pou sa.

Ok?

Pou Blue Finance sa bout ki al kot DBS wi i annan en provizyon nou fek negosye avek World Bank.

Kot zot kapab met R2milyon available to working capital pou bann pti biznes ki anvi servi sa sipor.
E pou ou ganny working capital up to 2milyon ou pa bezwen annan more or less any kontribisyon per se.

SWOI Fish Unit so basically sa parey mon ti’n dir avan i cater pou the project management unit.

Akoz i annan 4 staff.

E zot renimirasyon i dapre World Bank.

E osi i annan bann capacity building ki ganny fer.

Par egzanp in regards to monitoring control and surveillance.

E osi i annan bann par egzanp osi anba sa fon pou kapab cater pou bann lekipman ki bann akter dan fisheries value chain.

Mersi.
Mersi.

61 Verbatim Report NAS Sitting Friday 26th November 2021 MR SPEAKER Mersi.

Onorab Woodcock.

HON WAVEL WOODCOCK Mersi Mr Speaker.

Minis mon kestyon i lo menm laliny ki Onorab Cosgrow in demande kot i konsern sa bann diferan bonds.

I annan Blue Bond SWOI Fish, Blue Bond SeyCCAT, Blue Bond DBS.

Apre osi i annan sa finansman pou development of Blue Economy MSMEs value chain.
Mon kestyon i – mon konnen poudir serten porsyon sa bann larzan sirtou Blue Bond DBS i ganny servi pou finance, pou donn working capital bann diferan biznes.

Bann proze ki annan pou fer avek Lekonomi Ble.

Mon kestyon i eski Minis ou satisfe dan lepase lafason ki sa bann larzan in ganny servi?

Eski i annan en oversight ou Minister ouswa Departman Blue Economy, i annan oversight lo sa bann larzan ki’n ganny donnen?

Si vreman sa bann larzan pe ganny servi dan lafason ki i merit ganny servi?

Mersi.
Mersi.

MR SPEAKER Mersi.

Minis.

MINISTER JEAN-FRANCOIS FERRARI Mersi Mr Speaker.

Mr Speaker konman en Minister nou napa – nou pa kapab annan sa pretansyon ki nou kapab azir parey en regilater, en labank, en keksoz koumsa.

Alor se pou sa rezon ki nou partner avek DBS.

E DBS li i fer son due diligence e i fer son travay parey en labank.

E mon ti a kontan dir avek ou ki dan lepase in annan de keksoz ; In annan serten labi, serten loan ki’n ganny donnen nou konnen akoz.
Bokou an 2014/2015 e nou konnen akoz.

E apre zot pa pe ganny rann.

In annan labi ladan.

In annan mank swivi par bann direktiv ki ti sorti pli o. Ki fer ki in annan en pe dezord.

Mwan ler mon’n ariv dan Minister Lapes mon langazman avek DBS se pou fer sir ki tou keksoz i retourn anba kontrol.

E ki nou re get tou dimoun.

Nou re eksplik zot ki en loan se en keksoz ki ou bezwen peye.

Ou bezwen ranbourse.


Si ou annan bann difikilte, si I 62 Verbatim Report NAS Sitting Friday 26th November 2021 annan Covid ou vini ou eksplike ou ganny en relief.

Ou ganny en delay.

Ou ganny en re scheduling keksoz koumsa.

Me sa bann larzan se bann larzan ki nou bezwen accountable for.

Sirtou bann larzan World Bank se pa bann larzan ki – I pa pou nou sa.

Nou, nou bezwen rann kont lo sa bann larzan.

Alors nou’n fer sir ki nou annan.


Nou’n re donn DBS son lotonomi, son Lotorite pou li fer sa bann travay.

Byensir avek en leker.

Akoz en labank Devlopman i pa parey en labank komersyal.

Pou konpran bann difikilte ki bann dimoun i pas ladan e permet zot reschedule, e permet zot re ganny en dezyenm sans.

Donk mon kapab dir ou ki dan le pase ler serten – si ti annan loan ki ti pe ganny pran pou lapes ki ti al dan guest house.

In arive dan lepase be pa pe arive ankor sa bann keksoz.
So mon krwar tou keksoz i drwat e mon santi ki nou pe al dan en bon direksyon.

E menm nou bann kliyan i konpran ki keksoz i bezwen mars drwat.

Mersi.

MR SPEAKER Mersi.

PS i le azout keksoz?

Please.

PS BLUE ECONOMY KENETH RACOMBO Wi Mr Speaker mersi.

Akoz i donors money Onorab i deza annan en procurement plan ki’n deza ganny agree.

E i annan en Steering Committee.

E pou ou lenformasyon Steering Committee i annan both reprezantan Finans.

E parey anba Blue Finance i annan reprezantan World Bank.
E pou SMSEs, value chain vi ki en larzan sorti kot ADB nou annan reprezantan ADB.

So ou pa pou kapab effect any spending ki outside the procurement plan.

Mersi.

MR SPEAKER Mersi.

E kote isi ti Onorab Labrosse?

Onorab Adelaide alors.

HON FRANCOIS ADELAIDE Yes Mr Chair.

Minis ouswa PS Lekonomi Ble se ganny reveni atraver lanmer.

E i annan en pti problenm la ki bann peser pa al lapes 8er- 4er be zot plito around the clock.
E i annan en problenm kot either Lekonomi Ble ouswa Lapes ki zot bezwen anrezistre 8 er a 4er sansan zot napa dwa sorti.

63 Verbatim Report NAS Sitting Friday 26th November 2021 Eski dan sa Bidze i annan petet larzan ki petet pou amelyor sa servis?

Pour ki ler en peser i sorti be it 4er bomaten i kapab anvoy son dokiman ki i kapab konnen poudir in sorti lo lanmer.

E mon dezyenm kestyon mon pe trouve anba sa bann progranm Blue Bond la i annan bokou larzan.
E pa ganny mwan mal Minis, me mon anvi konnen, nou’n trouve i annan de ansyen Prezidan, ki ler zot in sorti zot in al anba sa bann progranm.

Eski i annan enn ant sa de ex-Prezidan ki’n benefisye anba sa bann Blue Bond la ki nou pe gete?

Mersi.

MR SPEAKER Mersi.

Minis.

MINISTER JEAN-FRANCOIS FERRARI Ok. Mersi Onorab.

Ou dezyenm kestyon ansyen Prezidan Michel, ansyen Prezidan Faure tou le de in fer en fondasyon pou promot devlopman dan Lekonomi Ble.

Nou napa problenm avek sa.

Nou kontan.


Nou kontan nou vwar poudir zot pe debourye e pe fer en promosyon ki kapab benefisye Sesel.

Me selman mon pa okouran ki okenn finansman pe sorti dan larzan piblik.

Ou ki zot menm zot, zot in fer okenn demann pou ganny larzan sorti dan sa bann fon pou finans zot lorganizasyon.

Mon krwar i pa ti pou apropriye.

E mon vwar Vis Prezidan Meriton osi i annan en lentere dan Lekonomi Ble.

In pran kontak avek – a en serten moman in pran kontak avek nou.
Donk nou, nou ankouraz bann dimoun pou al dan sa domenn.

Me selman parey ou’n remarke mwan larzan piblik ler mon dormi mon met anba mon zorey.

Personn pa pou vin - napa – sa i ganny fer dan en fason drwat e tout an ankourazan tou dimoun pou partisip dan devlopman nou pei.

Lo kestyon kontrol e permisyon, e reglemantasyon pou al lapes, Onorab ou konnen dan sa moman kot i annan en lalit vreman tre for kont lapes ilegal e trafik drog.

Prezidan in demann nou kot lapes pou nou osi anmenn nou sipor.
E par ler sa sipor ki nou anmennen i en lenkonvenyans pou peser.

Vreman i en lenkonvenyans pou peser.

Akoz ou konn nou bann frer peser zot kapab deside la pou la pou zot al – zot get mare zot get kouler lesyel, zot get laroul, annou ale.

64 Verbatim Report NAS Sitting Friday 26th November 2021 Me selman pou sa bann mwan ki pe vini la, annou ankouraz zot pou zot swiv sa bann reglemantasyon.

Nou ava fer sir ki nou ganny konplent par ler ki zot telefonnen, napa personn ki pran.
Pou pran zot lenformasyon konmkwa zot le al tel landrwa.

Personn pa reponn telefonn.

Zot anvoy en text pa arive.

Nou ava fer sir ki sa bann lasenn kominikasyon transmisyon i mars byen.

Dan en fason ki nou pa met plis burden lo bann peser.

Me selman i esansyel e i pou pli esansyel a lavenir ler sa Lendistri i devlope pou nou gard en pe lareg.

Metod travay ki nou tou nou dakor.

Ler nou ale nou konnen kot nou pe ale.

Nou konnen ler nou pe retournen nou fer konnen poudir nou’n arive.
Sa bann keksoz koumsa pou fer sir ki napa labi e ki nou resours i ganny manage dan en bon fason.

E mon krwar PS i lo Board SFA.

E kot SFA i annan en zefor kontinyel pou nou ogmant sa servis.

I pa ankor parfe.

Mon aksepte i pa ankor parfe me i annan bokou zefor ki pe ganny fer.

E i annan bokou sikse osi ki pe ganny fer.

Par egzanp zot konnen poudir enn bann landrwa kot in annan kontrovers.
Kot in annan keksoz in ganny dir e nou menm nou nou’n vwar poudir, par egzanp Bidze pou fuel incentive ti 20milyon.

Ler ou kalkile konbyen ki’n depanse ti 35milyon en lannen, 25milyon en lot lannen.

Konmsi sa bann keksoz koumsa osi i link ansanm.

Pou nou fer sir ki sa kip e al lapes nou konnen zot pe al lapes.

Zot kalifye, zot gannyen.

Sa bann dimoun ki annan bann benefis nou anvi zot kontinyen gannyen.
Me selman nou pa anvi bann ki pa sipoze gannyen, bann ki en pep li – bann zwer ki en pep li ou konnen ki mon oule dir.

Konmsi sa ki i merite i gannyen sa ki pa merite pa vin met lanmen dan sa poban.

Akoz sinon i afekte bann peser ki bann genuine, ki bann senser.

Ki bezwen sa lankourazman pou zot travay.

Alor tousala i mars ansanm.

Annou kolabore bann peser avek Lotorite Lapes.

Nou ava improve nou sistenm.

Me selman pou le moman sa bann kontrol i bezwen la.

MR SPEAKER Yes ou le azout en mo?


PS BLUE ECONOMY KENETH RACOMBO 65 Verbatim Report NAS Sitting Friday 26th November 2021 Mersi Mr Speaker.

Onorab dan devlopman sekter Blue Economy nou valoriz e nou bezwen tou nou akter e tou nou stakeholder.

I annan lespas pou nou tou dan sa devlopman.

E pou reponn spesifikman ou kestyon lo kote si i annan enn ant sa de fondasyon ki’n benefisye wi.

The James Michel Foundation i deza benefisye anba the Blue finance the Grant part.
Kot zot pe fer en Seagrass Mapping exercise together avek Deakin University.

Mersi.

MR SPEAKER Mersi.

Wi Onorab en klarifikasyon si ou annan.

HON FRANCOIS ADELAIDE En pti klarifikasyon.

Menm Minis pa konnen.

Petet dir nou konbyen ki in gannyen?

Mersi.

MR SPEAKER Ou konnen konbyen PS?

PS BLUE ECONOMY KENETH RACOMBO Mon napa sa figure on top of – la avek mwan.

Me selman Mr Speaker i pa kapab plis ki R1milyon akoz sa fasilite i allow ou pou apply maximum R1milyon.

Mersi.

MR SPEAKER Mersi.


Onorab Mondon.

(Interruption) MR SPEAKER Mersi pou lord silvouple.

Mersi pou lord.

Onorab Mondon ou kestyon.

HON TERENCE MONDON Mersi Mr Chairman.

Mon kestyon osi baze lo Lekonomi Ble.

Baze lo travay ki zot pe fer e ki zot planifye pou lannen prosenn pou sa Bidze 90milyon R165mil, e baze lo lentere ki bann dimoun pe montre diferan kategori parey ou’n eksplike.

Ki prozeksyon zot annan lo litilizasyon sa Bidze pou lannen prosenn?
66 Verbatim Report NAS Sitting Friday 26th November 2021 Eski zot pou kapab mon pe mazinen servi tou sa Bidze?

Ouswa ki poursantaz vreman zot pou antisipe pou itilize?

Mersi.

MR SPEAKER Mersi.

Minis ou pou adrese?

MINISTER JEAN-FRANCOIS FERRARI Onorab tou i depan lo ki vites ki sa devlopman dan sa Zone Value Addition Fish Processing Zone i ale.

E mon kapab dir avek Lasanble poudir mon pa satisfe vites ki i pe ale.
Akoz i annan kantite bann baryer administrative ki fer li en pe difisil pou nou bouz vit.

E de ki nou lo nou kote nou’n fini larg bann dimoun, nou’n fini montre zot kote zot later i ete.

Selman nou bezwen survey, nou bezwen donn zot zot dokiman later pou zot al labank.

Avek tousala i pran en ta letan.

I en proze ki mwan mon pa pou slack lo la.

Me selman mon konnen e mon ti annan enn mon envestiser Seselwa dan mon biro bomaten menm, ki pe dir mwan be kan pou arive?

Kan nou pou ganny nou later?


I pa osi fasil ki sa.

Prosedir ti long.

Mon tan Onorab Pillay pe dir i dalon.

I pa dalon kontrer nou’n pas en bon pe letan pou nou pran sa bann later ek zot bann dalon … (laughter) (Interruption) MINISTER JEAN-FRANCOIS FERRARI … ki ti’n pran sa later pou zot fer bann keksoz ki napa nanryen pou fer avek lapes lo la.

Alors reste ou trankil Onorab Pillay mon pe koze.

MR SPEAKER Un instant.

Onorab Pillay ou a tenir lord?

I sa bann komanter ki ou fer off-mic ki fer problenm.
Fodre ou konpran.

HON SEBASTIEN PILLAY (Off-Mic) MR SPEAKER 67 Verbatim Report NAS Sitting Friday 26th November 2021 Onorab Pillay ou menm ou ki’n konmans sa.

Minis annou pa al dan en deba lo sa size.

Termin avek kestyon sa Onorab silvouple.

MINISTER JEAN-FRANCOIS FERRARI Mersi Mr Speaker.

Wi nou pe fer tou pou nou kapab allocate sa bann later.

E sa i ava swiv par disbursement sa bann loan.

Mon asire PS in dir nou poudir lentere, lapeti pou sa bann loan i la.
I zis zot bezwen sa lankadreman pou zot kapab benefisye.

Mersi.

MR SPEAKER Mersi.

Nou pou termin kestyon la e nou pran vot lo Bidze pou Ministry of Fisheries and Blue Economy ki lo paz 83 ziska 93 pou en total 108milyon R66mil.

Manm ki an faver lev lanmen silvouple?

Mersi pou lord.

Napa Manm ki kont.

I annan Manm ki kont?

Non.

Vot lo Bidze pou Ministry of Fisheries and the Blue Economy lo Paz 83 ziska 93 pou en total 108milyon R66mil, 28 Manm in vot pour, 0 kont e en abstansyon.
Alor sa Bidze in aprouve par Lasanble.

Mon remersye Minis e son delegasyon Blue Economy pou zot partisipasyon.

E mon swet zot bon kouraz dan zot travay e bon kontinyasyon.

Nou a aret la pou bomaten.

In ariv apre midi nou aret la.

E nou a repran travay 2er.

Mersi.

(BREAK) SEYCHELLES BROADCASTING CORPORATION MR SPEAKER Bonn apremidi tou Manm.

Bonn apremidi tou dimoun ki pe swiv nou.

nou pe pran Bidze pour Seychelles Broadcasting Corporation.
Madanm Raporter nou ava envit delegasyon pour antre silvouple.

Bon, bonn apremidi delegasyon SBC.

E nou annan avek nou ozordi- e mon swet zot la byenveni; Mr Berard Dupres Chief Executive Officer.

Ms Denise Horace, son Financial Controller.

E nou kontinyen annan osi bann zofisye Minister Finans ki ti avek nou bomaten.

Bon, Bidze SBC i lo paz 75 ziska 81 pour en total R132milyon 731mil.

Mon ava envit CEO Dupres pou entrodwir son Bidze silvouple.

CEO.
CEO.

68 Verbatim Report NAS Sitting Friday 26th November 2021 CEO SBC BERARD DUPRES Mersi Mr Chairman.

Bonn apremidi Mr Chairman.

Bonn apremidi tou Manm Onorab, tou Manm piblik ki a lekout lo radio e televizyon SBC bonn apremidi.

Manda SBC se pour organiz e donn en servis difizyon radyo ek televizyon piblik Seselwa.

Pou pas lenformasyon edike, e egey Manm piblik e osi asire ki i annan en reprezantasyon ekitab bann divers lopinyon.
Son *lezistasyon i dapre Lartik 168 nou Konstitisyon ki fer provizyon pour en servis radyo e televizyon, ki ganny son Bidze avek Leta, me ki endepandan.

Lalwa ki gouvern SBC dan SBC Act 2011 ti azout 3 lobzektif spesifik pour nou medya nasyonal.

1) prezerv laliberte medya.

2) asir en devlopman balanse dan difizyon radyo e televizyon.

3) elev standar zournalizm.

Dernyen fwa ki mon ti devan sa Lasanble an Avril sa lannen, mon ti osi tous lo rol SBC dan katriyenm pilye, nou la demokrasi.
Mon somer an Avril i reste pertinan Mr Chairman.

E sa se ki mandan SBC i pa pou zis enformen, edik e egey nou lodyans, me ki rol SBC konman en parti prenan dan progresyon nou la demokrasi e proteksyon drwa endividi i egalman enportan - si pa pli enportan.

Mr Chairman mon’n refer sa pwen dan konteks sa ki pe pase an se moman dan nou pei.

Sirtou lo rezo sosyal, kot respe pour lopinyon e drwa nou prosen, i dan en defisit alarman.

Mr Chairman mon ava prezan fer detrwa not lo Bidze SBC pour 2022.
Ou’n nonmen ki total ki pe ganny propoze pour 2022 i R132milyon 731mil.

I enportan pou note ki dan sa sif total R31milyon i reprezant konponan Grant pour konstriksyon SBC House.

Bidze operasyonnel pour SBC i al lo en total R101milyon.

Ladan, R56.95milyon i pour wages and salaries ki reste preski menm parey pour 2021, sof en logmantasyon 500mil pou cater pour bann gratwite tradisyonnel.

Anba kou pou staffing SBC pa ti ganny okenn alokasyon pou pey konpansasyon son staff ler zot kite ou retrete.
Sa ti fer ki envayableman nou ti toultan annan en defisit dan nou Bidze staffing, akoz nou ti bezwen pey sa sorti dan nou alokasyon total ler staff i kite.

E in annan en bon nonm.

69 Verbatim Report NAS Sitting Friday 26th November 2021 Mon byen kontan pou note- pou not desizyon Gouvernman ki konpansasyon pour staff SBC pou ganny santralize anba Consolidated Fund parey lezot antite servis piblik.

Pou goods and services, sa sif i 44.6milyon.


I byen pou note ki konpare avek bann lannen presedan kot sa sif in reste 30milyon pour 5an, ki funding pour goods and services ti ogmante par 6milyon pour sa lannen 2021.

E pour lannen 2022 par 7.5milyon.

Spesifikman anba alokasyon pour minor capital outlay.

Mr Chairman sa en lendikasyon tre ankourazan ki Leta in konmans rekonnet bezwen SBC pour moderniz son bann lenfrastriktir teknolozik, pou sipor sa konverzans nimerik ki i pe pas ladan.
Pour 2021, parti sa alokasyon- savedir sa lannen, ti pou nimeriz nou arsiv ki ti dan en leta enkyetan.

Pour 2022, pli gran parti sa alokasyon i pou SBC ofer en servis OTT ;- savedir en servis online oubyen parey nou petet kapab mazinen, par kab.

Mr Chairman en servis OTT ki enkli en servis Video on Demand in en lobzektif stratezik kle pour SBC.
En servis OTT pou ede sofgard relevans nou medya nasyonal, kot nou bann lodyans, sirtou nou zenn, i konsonm konteni ki zot anvi, ler zot anvi lo platform ki zot anvi.

Apard ki fasilit akse avek bann progranm ki SBC i prodwi, en servis OTT i annan gran potansyel pou ogmant reveni ki SBC i resevwar.

E ki byen bezwen pou bous bann trou ki son alokasyon anyel pa arive kouver.

Avek sa Mr Chairman mon ava termin mon lentrodiksyon e mon remersi tou bann Manm pou zot lekout.

MR SPEAKER Mersi.
MR SPEAKER Mersi.

Nou pou prezan pran kestyon bann Manm.

Mon a envit bann Manm ki annan kestyon pou lev lanmen silvouple.

En moman tenir en pti moman.

Wi tre byen.

Lo kote LDS, personn pa’n lev lanmen pou demann kestyon e Onorab Henrie in apros mwan lo lapar Caucus LDS pou eksplik mwan ki zot Manm pa pour lev kestyon lo Bidze SBC, me selman zot a pran loportinite pou fer en statement pou piblik konpran akoz zot pa pe lev kestyon lo Bidze SBC.
Donk, mon pou pran kestyon lezot Manm avan, e dan plas bann kestyon mon a permet Onorab Henrie fer en statement pour eksplik zot pozisyon.

Onorab Pillay ou annan en pwen lo sa?

Sorry?

Anr ou pe- yes tre byen.

70 Verbatim Report NAS Sitting Friday 26th November 2021 Bon, ok nou a komans avek bann kestyon.

Mon pa sir lekel ki’n lev lanmen selman mon konnen Onorab Gill ti enn bann premye.

HON CHURCHILL GILL Mersi Mr Chair.

Bonn apremidi CEO avek ou panel.


Ler nou ti pe diskit Bidze 2021 mon ti fer sorti serten konsern konsernan biro Praslin.

E sa letan mon ti ganny dir ki ti napa finansman available pou kapab adres sa bann konsern ki ti annan.

E la dan building and infrastructure mon vwar i annan en R31milyon.

Eski pou sa bann defayans ki mon ti fer sorti lannen pase pour Bidze 2022, i annan alokasyon pour nou kapab adrese?

Vi ki mon war i annan R31milyon la ki’n ganny mete.

Eski si sa i zis pour Mahe?

Mersi.


MR SPEAKER Mersi Onorab Gill.

CEO.

CEO SBC BERARD DUPRES Mersi pour ou kestyon Onorab.

Sa R31milyon parey mon’n dir dan mon lentrodiksyon, i zis pour SBC House Onorab.

Nou rekonnet ki i annan en pe amelyorasyon nou bezwen fer pour Praslin, e sirtou petet ganny en nouvo landrwa kot nou kapab relocate.
E nou sityasyon 2021 pa’n permet nou rod sa lespas pou fer li i toudmenm, espesyalman la ki i pertinan, pou nou gete dan 2022, kote nou kapab rod sa lespas pour nou kapab ganny en landrwa pli gran, pli afordab pour nou kapab bouz nou lekip ki dan sa pti landrwa parey ou ti mansyonnen lannen pase.

MR SPEAKER Swivan, Onorab Gill wi.

HON CHURCHILL GILL Yes, mersi CEO pour ou larepons.

Me selman pour benefis bann dimoun Praslin ki pe ekoute, ler nou ti diskit dernyen Bidze, mon ti ganny dir pou dir ti napa.
La ou dir zot a get lespas.

Eski sa i en komitman, oubyen i en keksoz ki ou mazinen apre zot pou bezwen al gete?

Mersi.

MR SPEAKER 71 Verbatim Report NAS Sitting Friday 26th November 2021 Mersi Onorab Gill.

CEO.

CEO SBC BERARD DUPRES Onorab mon napa alokasyon funding pour spesifikman Praslin sa lannen.

E i annan en ta keksoz ki nou demande ki nou pa gannyen.

Parey ou konnen i annan ceiling.

Prezan nou ki nou gete, ler nou annan en pe lespas, nou zwe avek, nou triyange baze lo priyorite.
E parey dan sa lenstans la, nou a bouz Praslin lo priyorite.

Nou a gete ki mannyer nou kapab- lo well lo lalis nou a gete nou a revwar, nou a revalidate son pozisyon lo bann keksoz parey mon’n dir taler.

Ler nou annan lespas fiskal ki nou kapab bous bann trou kot nou kapab.

Mersi.

MR SPEAKER Mersi.

Mersi CEO.

Onorab Aglae kestyon?

HON EGBERT AGLAE Mersi Mr Speaker.

Bonn apremidi CEO ek ou panel.

CEO mon premye kestyon i konsern en pe servis ki SBC i provide.
Premyerman mon ti a kontan demann ou, an se ki konsern zot stasyon radyo, in en kestyon ki mon’n demande dan le pase tou.

Eski en desizyon an term Bidzeter in ganny pran kot i konsern sa servis AM ki ti dan bann Leta ki pe- sinyal deteryore.

E dezyenmman kot i konsern staffing, mon war pou dir zot annan en Bidze ase rezonnab mon kapab dir, kot i konsern staffing.

Eski an se moman, staff ki ou annan i ase pou fer marse ou bann diferan Departman dan ou lorganizasyon?

Sa i enn.
Sa i enn.

E dezyenmman, kot i konsern training pour bann staff, sirtou mon war i annan 1/2 bann zenn ki pe antisipe pou form par ou lorganizasyon.

Eski sa konponan osi pe ganny byen zere pou fer ki i annan sa larelev kot i konsern nou national broadcaster?

Mersi.

MR SPEAKER Mersi Onorab.

CEO.

CEO SBC BERARD DUPRES Mersi Onorab pour ou kestyon.

Bann kestyon pertinan.


Stasyon radyo AM ler mon ti anonse sa lannen nou ti sipoze pe fer feasibility 72 Verbatim Report NAS Sitting Friday 26th November 2021 study ki ti ganny commissioned par en development committee Gouvernman pour li, avan i fer en desizyon ki pou arive avek.

Sa feasibility study in fini, nou pe esper en rapor ki pou avan sa lannen.

E la baze lo rekomandasyon sa rapor nou a met devan Gouvernman ki bann rekomandasyon pour zot konsidere- the way forward pour radyo AM.
Antretan nou ti dir pou dir nou pou bouz Radyo Sesel lo Paradise FM ki li son tender i ankour, i ongoing la.

E nou’n ganny commitment ki menm si funding pa ti ankor allocate akoz ti pou ariv an lannen 2020.

Nou pa’n kapab akoz COVID e kou lo la.

Pour annan serten virement ki pou fer ki pou at least allow Radyo Sesel pou annan 2-3 frekans lo FM frequency pou mitigate en pe sa problenm resepsyon.
Desizyon pou bouz e pou- Bidzeter i pirman dan lanmen Leta pou deside ki i pou fer ek sa baze lo rekomandasyon ki pou annan par dan sa feasibility study.

Lo kote staffing i enteresan akoz i annan bokou parti prenan enkli Minister Finans ki’n dir ki nou staffing son kou e son kantite i bokou par son porsyon nou Bidze.

E nou sa lannen nou’n fer en travay pour nou gete kote nou kapab redwir staff.
E nou’n fer li en fason kot nou’n pa konpromiz nou servis ki nou donnen, me selman frenm 2-3 post ler staff in ale.

So nou’n annan en rediksyon staffing sa lannen e i enportan ki nou montre nou bann stakeholders ki nou annan sa lentansyon pour nou kapab as lean as we can.

So nou’n arive fer sa e in annan 21 post ki’n frenmen sa lannen.

E ladan nou pe revwar e kontinyen gete ki mannyer nou kapab fer pou revwar nou bann servis ki nou donnen.
Ankouraz multi-skilling within the team- ki en dimoun i kapab fer en pe plis.

Me sa osi i vin avek son Bidze ki i bezwen ankouraze.

S So nou’n fer sa.

I annan landrwa kot nou santi pou dir i annan staff ki nou ti a kontan anplis.

Parey dan newsroom.

Nou ti demande pour Bidze sa lannen, nou pa’n gannyen.

E nou konpran sa.

So nou bezwen travay avek sa ki nou annan, ki kapab afford nou sa kantite staff ki nou annan an se moman, dan sa sitiasyon ekonomik ki nou ladan.

Training nou fer en kantite Onorab.


An se moman la i annan en Cohort apepre en douzenn recruit.

Dimoun ki’n zwenn SBC sirtou dan 73 Verbatim Report NAS Sitting Friday 26th November 2021 zournalizm.

E nou pe al entansif ziska lafen lannen la avek training dan nou learning center preski toulezour.

Mon krwar i Zedi ki zot pa la pou donn zot training dan zournalis.

I annan ki part-time, i annan ki full-time.

Nou annan en bon pe lalis training ki nou’n fer sa lannen.

E nou kontinyelman ofer dan tou kad.


E pa zis dan zournalizm dan SBC.

Mersi.

MR SPEAKER Mersi.

Wi klarifikasyon Onorab?

HON EGBERT AGLAE Mersi CEO pour ou larepons.

CEO si mon pe konpran ou, eski ou pe dir nou pou dir Minister Finans atraver Gouvernman pe demann ou pou fer en restriktirasyon dan en sans, pour ou kapab bring down your Budget?

E ki an menm tan osi, mon war lo zot advert kot zot pe osi recruit.
Eski sa ki ou pe dir mwan, ou bezwen fer restriktirasyon pou koup ou Bidze, be selman an menm tan i annan serten pos ki pe advertise menm.

Mersi.

MR SPEAKER Mersi.

CEO ou kapab adres sa?

CEO SBC BERARD DUPRES Tou le de Onorab.

Ou’n ganny li byen.

Depi 4 an la ler nou ti komanse, lobzektif prensipal ler ou pe fer transformasyon, i annan kad ki kekfwa ou bezwen.

E pou ou ganny sa kad la, ler ou pe koze par egzanp pran multi-media dan digital, ou bezwen recruit li.
E pour ou kapab recruit li si ou napa lespas fiskal.

Ou bezwen les en pe ale oubyen retrain en pe.

So ou bezwen annan sa balans.

E sa bann advertisement ki nou pe fer la i pour bann post ki deza egziste, pou zis bous sa bann trou si i annan ki’n ale oubyen ki’n kite.

E nou pe kontinyen revwar nou striktir.

Eo kour sa bann 2-3 lannen nou’n annan en shift dan skillset towards bann ki en pe pli agile lo kote elektronik, teknik ek digital.

E nou war pou dir sa pou kontinyen.


So ler nou annan lespas, e sirtou lo zournalis e front end sa nou pou kontinyen gete kot nou kapab.

Be sa bann advert li i pour bann post ki nou bezwen, swa bann dimoun in ale.

74 Verbatim Report NAS Sitting Friday 26th November 2021 MR SPEAKER Mersi CEO.

Onorab Lemiel.

HON SYLVANNE LEMIEL Mersi Mr Chair.

Bonn apremidi CEO avek ou delegasyon.

Mr Chair koman SBC i katriyenm pilye nou demokrasi, mwan mon pou siport Bidze SBC.
E an menm tan SBC zot manda osi i pour zot pas lenformasyon e lenformasyon kredib avek pep Seselwa.

So alors mon krwar zot bezwen tou sa sipor posib pour zot kapab fer byen zot louvraz e fer li san lenterferans.

Mon annan en lenformasyon mon ti a kontan gannyen avek CEO.

An tan ki konsern ou Strategic Priorities 2022 a 2024.

Ou pe dir ki koman enn ou bann stratezi priyoriter, 2022 an montan, SBC pe plan pou amelyor son bann sityasyon funding.
E sa i enkli angaz zot dan bann nouvo loportinite zener reveni.

Mwan mon ti a kontan konnen, e ganny en lenformasyon, oubyen donn mwan serten legzanp lo ki kalite keksoz ki zot pe mazinen al fer konman SBC, pour zot kapab al zener plis reveni?

E an menm tan, amelyor bann kalite servis osi ki pe ganny donnen?

Mersi Mr Speaker.

MR SPEAKER Mersi Onorab.

CEO.

CEO SBC BERARD DUPRES Onorab premyerman mersi pour ou sipor.

Lo sityasyon funding- loportinite prensipal i li menm li sa OTT service.
Sa servis OTT ki nou pou lanse 2022 e avek larzan ki nou pou gannyen hopefully pour nou fer sa.

E ki mannyer sa i pou fer, se ki pou annan en konponan kot ou pou kapab subscribe pou ganny bann servis Video on Demand.

Savedir avek en fee flat par mwan, en dimoun nenport ki kote i ete; Sesel, aletranze, i met son username and password.

I pey ou en fee- parey Netflix i kapab konsonm nou larsiv, nou back catalog of konteni as much as they want.

Sa i en model ki nou pe eksplore.


Deza i annan en bon pe trial nou pe fer pour nou vin ladan.

75 Verbatim Report NAS Sitting Friday 26th November 2021 Sa nou krwar i- nou konteni i nou prodwir ki nou annan.

Sa se- napa personn ki annan.

E nou’n tande pou dir annan- met li deor, les dimoun vwar nou bann arsiv.

Bezwen me dan en fason kontrole lo en platform ki kontrol akse avek.

An menm tan sa dimoun ler i pe konsonmen, i pe pey en subscription tou le mwan.

Sa is a bout lo Video on Demand.


Basically, pour en dimoun kapab get nou bann arsiv, enkli nou bann resan progranm ki nou fer.

Ou kapab dir li menm li i en louvertir pou lemonn antye, konteni ki SBC i prodwir.

E ler mon pe dir louvertir lemonn antye, en dimoun ki koz Kreol Moris or en lezot landrwa i kapab vwar lanmizik Seselwa, pe vwar dramatik Kreol or lezot ki sou-titre e konsonm sa.

E i ouver laport pour nou kapab fer plis ankor.


An menm tan i ouver laport pour advertising lo sa bann konteni endividyel baze lo kantite views ki ou war.

E i kapab anmenn nou prezan akoz nou konnen pou dir advertising tradisyonnel lo linear platform in desann.

Dimoun i fer son own advertising online.

Me ler nou pou al dan sa lespas, nou kapab fer targeted advertising pour diferan demographics.

E dir avek bann advertisers, be gete; nou annan nou swa mil, 5mil, 10mil dimoun ki pe subscribe.
E otomatikman sa ou lodyans ki ou pe kapab war.

So i anmenn en loportinite parey mon pe sey dir- diferan pour ou kapab fer en targeted advertising, ki bann dimoun ki anvi advert i konnen mon annan 10mil dimoun pe get mon advert dan en sel kou.

Sa i sa 2 prensipal Onorab.

Mersi.

MR SPEAKER Mersi CEO.

Onorab Cosgrow.

HON WALLACE COSGROW Mersi Mr Chairman.

Bonn apremidi CEO avek ou staff.

Mr Chairman, medya is the 4th Estate of nou Demokrasi.
E mon krwar i enportan ki nou konman en lasanble nou donn sipor medya.

Malgre tou son difikilte petet ki zot resevwar, selman mon krwar i enportan ki nou siport medya.

E mwan osi mon zwenn avek Onorab Lemiel pou dir ki mon pou siport zot Bidze, malgre bann difikilte ki annan.
76 Verbatim Report NAS Sitting Friday 26th November 2021 Mon ti a kontan demann 2 pti kestyon CEO, Premye kestyon, mon remark dan ou wages and salary, mazorite bann seksyon ladan, letan mon get an detay i annan swa en decrease ouswa napa en increase.

Apart for news, current affairs ek sport i annan en pti increase apepre R500mil.

So, going forward CEO eski ou kapab dir nou ki plan zot annan petet pou kontinyen donn bon reminerasyon zot bann staff?
Sirtou bann ki dan background, bann staff teknik ki dan background ki zot pa neseserman pa pe ganny war lo televizyon toulezour.

Ouswa lo radyo, me selman zot osi donn en sipor ki enportan ki kapab keep the service running.

So ki plan zot annan?

Akoz mon pa pe war dan Bidze sa lannen, e menm bann lezot lannen ki vini pour zot.

Mon dezyenm kestyon.

Kan SBC House pou pare pou zot move ladan?

E ki provizyon Bidzeter zot pe fer pou kapab antre dan SBC House?
Akoz mon pe get 2022, 2023, 2024, mon pa pe war provizyon bidzeter.

E i riske koz en problenm pli tar ler zot pou antre dan zot nouvo lokasyon.

Mersi.

MR SPEAKER Mersi Onorab.

CEO.

CEO SBC BERARD DUPRES Mersi Onorab, premyerman pour ou sipor e pour ou bann kestyon.

Lo kote wages and salaries, i vre sa ki ou note i pertinan Onorab.

Ler ou dan en sityasyon kot ou ganny dir ou saler i gro konpare avek ou Bidze goods and services overall e pe kontinyen pick up.
I difisil pour ou kapab ganny sipor pou an increase dan saler.

E nou pa kapab nou, sirtou sa lannen, sityasyon lekonomi pou demande.

E i vre ki going forward nou war li en pe vreman difisil pou fer sa.

I annan 2 fason ki mannyer ou kapab- swa ou ganny larzan pou ou fer li, swa ou redwir ou kou overall ki ou kapab donn en pti git anplis pour staff.

E si nou pran legzanp sa lannen, nou’n kree en pti git lespas baze par sa rediksyon pou nou keep sa ceiling ki nou annan la.

Pou nou pa mont par lao.


Ladan pou nou vwar ki mannyer, parey ou’n point en pti git to news and current affairs, en pe pou revwar zot Scheme of Service.

77 Verbatim Report NAS Sitting Friday 26th November 2021 E li, li menm in zener en pe deba entern; akoz zis newsroom?

Akoz zis zournalis?

E i pertinan kestyon, akoz bann lezot nou pa pe gete.

I pa ki nou pa pe gete Onorab, i zis ki nou napa larzan pou gete.
Me selman, lo bann case-by-case basis, ler nou war nou bezwen incentivize bann ki pe go over and above, sa nou fer li tanzantan e toultan, a la limit ki nou Bidze i fer li.

So i annan en pe lespas pour nou kapab fer sa.

Nou dan en an kour en revizyon nou staffing parey mon’n eksplike boner ki kapab allow - Pli nou modernize, pli nou annan bann lekipman ki allow nou to fer keksoz en pe pli efikas.

Pour nou kapab raise the overall, me selman donn plis - incentivize plis.
Incentivize plis ki i annan dimoun ki petet pe fer en pe plis e sa tou kou nou tant pou rekonnet e donnen.

So i vreman difisil pour nou kapab.

E nou pa pou kapab donn en commitment akoz pa nou ki fund.

Pour sa lannen nou’n demande.

Nou’n demann en amount sibstansyel, me parey ou konnen i above nou ceiling e i pa’n ganny aprouve.

E nou rekonnet nou dan en sityasyon ekonomik difisil.

E nou a gete ki mannyer i ete pour 2023 si i annan lespas.

E nou pour kontinyen demande overall.

Akoz i byen.
Akoz i byen.

I annan en ta bon travay pe ganny fer, pa zis nou bann frontline staff me back office e enkli nou bann operater teknik ki mon le rekonnet la zisteman ki ou’n nonm sa.

Lo kote SBC House, i annan en delay ki nou, nou konsernen avek.

So kan nou pou antre, ti sipoze 2019, 2020.

E la sa delay i konsern SBC bokou.

E an vi ki nou pa pe ganny commitment fully kan i pou fini, mon krwar i pou bezwen annan serten diskisyon avek Minister Finans lo kote bann requirements, pour sa building.
E nou’n deza annan sa diskisyon.

Par egzanp, i annan provizyon pour partitioning dan Bidze 22.

Ler nou pe koz partitioning, pa pour nou al met bann separasyon, pou ferm en open office, me pou kre lespas pou tou nou bann staff.

Mon krwar ti eksplik sa earlier this year.

E apre i annan ki’n mete en pe pou bouze si nou pou bezwen.
Mon krwar ker i pli kler kan, e ki bann lezot modalite, mon sir nou pou kapab anmenn en figure pli egzakt, ki nou kapab prezant devan Minister Finans e Gouvernman pour dir be la la, kou an zeneral pour SBC House.

78 Verbatim Report NAS Sitting Friday 26th November 2021 Par egzanp, elektrik i enn ki pertinan, e i pou kout sa ki i koute.

Alors la nou bezwen vini prezante pou dir ki nou annan en defisit lo elektrik.

So i pou bezwen targete.

I vre ki i napa bokou ladan.

Be i annan 2.


Enn pour partitioning, ek lot pour nou revwar nou sistenm playout.

Mersi Onorab.

MR SPEAKER Mersi.

Onorab Pillay.

HON SEBASTIEN PILLAY Mersi.

Bonn apremidi CEO ek ou Delegasyon, bonn apremidi tou dimoun ki a lekout.

Mr Chairman avan mon konmanse, mon relasyon avek SBC i toultan en love and hate relationship.

Mon pa zanmen toultan satisfe.


E sa i normal akoz se sa natir kot mwan mon ete, se ki dan politik nou pa pou zanmen toultan satisfe avek broadcasters avek zournalis.

Nou tou nou pou toultan anvi zournalis carry sa ki nou, nou dir.

Spesifikman dan ou Bidze, i en Bidze ki relate avek tou ou bann travayer ki travay SBC.

En kantite dimoun ki fer zot louvraz menm ziskan tar, e zot devoue.
So kestyon ki mon annan pou ou, mon le vin spesifikman lo lankadreman ou bann travayer e anba ou bann wages and salaries in cash.

E mon vwar pou dir provizyon i R9milyon 392mil.

E ladan ou basic pay i 6milyon.

Zis klarifye, sa 6milyon i pour bann dimoun ki tonm anba sa progranm 1, Government Management and Administration korek?

E mon ti a kontan petet ou dir nou, an relasyon avek sa, ler - mon konnen ou’n donn serten, detay serten lenformasyon lo lezot landrwa an se ki konsern travayer.
Mon vwar osi lo current affairs and sports ou annan en lot provizyon R9milyon.

Savedir around 18milyon, plus sa 2 milyon, 20 milyon.

So en gran konponan ou Bidze i al dan wages and salaries e dan TV and Radio Program sa i the major component which is almost 17 milyon.

When it comes to sa bann konponan ki ou pe dir mwan la, e ler par egzanp mon pran TV and Radio Programs par egzanp prodiksyon progranm e travay ki bann zournalis e bann cameraman i fer.
Eski 79 Verbatim Report NAS Sitting Friday 26th November 2021 SBC in kapab ankadre bann dimoun ki pe fer sa louvraz dan en fason ki reminerasyon ki zot pe gannyen, pour travay ki zot fer in improve?

As oppose to petet kot zot ti ete oparavan, given ki- mon pe met ou dan en pozisyon difisil me, given ki sityasyon pri lavi in sanz en kantite, e demann lo zot par bann dimoun pou kapab fer sa travay e fulfill bann lobligasyon sa travay in ogmante?

Sa mon premye kestyon.


Mon dezyenm kestyon i regarding overtime.

Zot annan en Overtime Policy dan SBC mon prezimen ki gid bann fason zot donn overtime.

An se ki konsern bann staff ki petet bezwen siport bann staff ki al lo field, eski zot osi zot ganny loportinite pour ganny provizyon pour overtime, o moman ki zot pe fer zot travay?

Apre mon annan en kestyon Mr Chairman, lo size SBC House, en?

E la mon pou anmenn ou osi an se ki konsern retained earnings SBC.
Eski ou dan en pozisyon pou dir nou retained earnings?

Mon krwar SBC in toultan annan en provizyon, sa ki zot fer zot garde pou zot remet dan zot Bidze, si mon pa korek ou ava koriz mwan.

Eski zot in vwar en amelyorasyon dan retained earnings?

E eski sa i kapab ganny servi pou ki zot move dan SBC House dan en dele letan pli vit?
Akoz ler mwan mon’n visit zot Headquarters, bann lezot dimoun ki vin kot zot, ou toultan vwar ki i annan- malgre bann staff SBC i fer zot mye pou fer zot travay dan sa confines ki zot ladan.

Pa ki mon toultan satisfe avek me mon dir zot fer zot mye ver zot travay, Ou vwar i annan en difikilte kontrent lespas.

Menm pou fer interviews parfwa avek serten dimoun ou bezwen servi the right background, i difisil antre dan en pti lasanm.

I annan bann difikilte reel ki zot rankontre.


So eski sa i en provizyon ki zot kapab servi pour zot bouz pli vit dan sa SBC House?

Mersi.

MR SPEAKER Mersi Onorab.

CEO.

CEO SBC BERARD DUPRES Mersi Onorab pour ou kestyon.

Ou bann kestyon e ou sipor pou Bidze.

Mon a pran rever, akoz SBC House i en keksoz pertinan.

Mon krwar ou’n get en pe bann konsern ki nou, nou annan.
80 Verbatim Report NAS Sitting Friday 26th November 2021 Premyerman pli ou delay Hermitage, an krwayan ki ou pou bouze, ou pa pe envestir dan son upkeep.

Premyerman.

E anplis ki sa, i ti deza annan bann kontrent ki pa ti ideal pour en stasyon broadcasting.

E ou menm ou, ek tou lezot ki vini i vwar.

So par egzanp, zis en legzanp sa, si ou pou al re aranz studio pou met lighting pou sa- ou krwar ou pe ale lannen prosenn, ou pa kapab pran larzan met dan en studio la.
Ou bezwen espere ou dir nou ava met lannen prosen.

Nou ava ganny sa enn ki pe vini.

E senp.

Furniture, tou bann lezot keksoz ki pe gannyen ou dir be tenir, pa envestir, nou pe ale.

Be ki arive, over 2-3 2an la, ou war ou pa pe met larzan ladan.

Akoz, lekspektasyon ki ou pe doub pay.

E i vreman difisil sityasyon pour nou bann staff.

I pa the most conducive environment to work.

Sirtou bann ki at the back office.

I annan lespas ki vreman kontrent.


E nou’n la koumsa, wi petet redwir en pe staff i pa pou achieve sa ki nou anvi achieve sa ki nou anvi achieve lo kote improve lanvironnman travay Hermitage.

Pour nou fer sa i pou demann en kou en pe pli konsiderab, ki nou reveni i kapab afford.

Be eski i byen pour nou fer sa?

Akoz Reveni ki nou gannyen i li menm li pa ase.

Laranzman orizinal se ki reveni pou pey progranm pour ou aste progranm.

E nou pandan sa dernyen 4an nou’n fer plis ki sa.


Nou’n pey deficit lo DTT, nou’n pey lenvestisman dan teknolozi kot nou pa’n ganny larzan pou fer li avek nou reveni.

E nou’n exhaust li.

E an se moman ou pe mars lo, ou kapab dir overdraft of ou reveni pou ou kapab keep up pour ou pey bann keksoz.

Zis pou fer okenn dout, nou napa rezerv reveni.

E sa ki nou gannyen, nou bezwen pour nou bous sa bann trou ki mon’n fer referans avek earlier.
E si nou pa pe bouze 2022 dan SBC House, sa pwen ki ou’n leve, sa bann konsern ki ou’n leve pou kontinyen increase e nou pou bezwen anmenn sa devan bann ki kapab donn nou Finans, pour nou kapab aranze Onorab.

Lo kote overtime, overtime i en entitlement legal li.

So tou dimoun ki fer overtime i bezwen ganny overtime.

Sa i napa bouze lo la.

Ki’n arive dan bann scheme of service, se commuted overtime in ganny consolidated.

E commuted overtime is the norm dan SBC.


E i annan lezot seksyon ki napa sa dan zot Scheme of Service e zot, zot ganny pay incidental overtime.

Napa - pa gannyen overtime si ou pa pe work overtime.

81 Verbatim Report NAS Sitting Friday 26th November 2021 Ou’n mansyonn en pe lo bann anplis, ki nou pe fer anplis pour bann ki pe travay en pe plis.

Ler mon ti vini nou ti remarke poudir menm sa overtime pa ti ase, konmsi ler ou donnen as commuted.
E nou ti dir i annan landrwa kot dimoun pe donn bokou dan 7 zour- zot pe travay dan en semen zot pe travay 6-7 zour an plis.

An plis sa erdtan ki zot fer anplis pandan lasemenn, nou ti entrodwir en Scheme; 6 and 7 day working.

So ki ou fer, sa commuted overtime i kouver ou 5 zour ki ou travay overtime, apre si ou travay sizyenm ek setyenm zour, dan kad loperasyon, nou pey ou sa.

E sa mon krwar i anmenn en pe fairness, pou redres enpe sa sityasyon anplis ki ou’n dir ki nou bezwen get en pe.
Nou lespas fiskal pa’n permet nou fer plis ki sa Onorab.

Me menm ladan nou’n war nou an defisit pou seye donn en pti pe plis kot nou krwar i merite.

E sa nou’n toultan sousye, e toultan nou pou gete kote sa ki pe fer anplis i bezwen ganny plis e revwar.

Nou annan en ta proposal nou ti’n mete dan bann Scheme of Service ki nou pe revwar e anplis pou nou gete, me malerezman i pa posib.

Akoz nou’n ganny cap nou ceiling, so nou bezwen make do with what we have at the moment.
Mon krwar mon’n reponn tou ou kestyon Onorab.

Mersi.

MR SPEAKER Mersi CEO.

Onorab Uranie.

HON ROCKY URANIE Mersi Mr Speaker.

Bonn apremidi CEO ek ou delegasyon.

Bonn apremidi tou koleg Onorab e tou Zabitan Zil Pros a lekout.

CEO eski ou santi ki sa Bidze pe fer alokasyon pou kouver otan posib Zil Pros parey La Digue ek Silwet?

Apre mon vwar anba sub program 2, TV and Radio Programs i annan sa ki nou apel en participation fee, selman mon pa vwar naryen pour lannen pase ni 2022, 23 e 24.
Prezan mon pe rode, en leksplikasyon ki savedir sa participation fee, akoz i la?

E akoz nou pa pe war naryen pou tou sa bann lannen?

Mersi bokou.

MR SPEAKER Mersi Onorab.

CEO.

82 Verbatim Report NAS Sitting Friday 26th November 2021 CEO SBC BERARD DUPRES Mersi pour ou kestyon Onorab.

Lo kote participation fee mon ava demann FC pou pran en pe letan pou gete akoz i pa avek mwan.

Mon a reponn ou konsernan La Digue avek Silhouette an premye lye.

Bidze SBC i pour SBC an zeneral.


E i pa target okenn rezyon pou pei an zeneral.

I pa target okenn rezyon spesifik.

Sepandan, parey ou konnen, nou en pe sousye pour bann Zil Pros.

E nou annan progranm ki kouver en pe ki pe pase laba.

Nou annan en pti tim laba Praslin e nou definitivman vwar nesesite la avek kontrent staffing, pour nou anvoy en lot Zournalis pou kouver Praslin ek La Digue.

E sa i akoz sa enn ki ti pe donn nou sa sipor, li i pa personnelman kapab fer li.

Menm si i en staff SBC.


Prezan nou pou repran en pe, en assigned zournalis pou Praslin ek La Digue.

E mon krwar dan sa konteks finansyer ki nou ladan, sa i maximum ki nou kapab fer Onorab.

E si i annan bann aktivite, oubyen bann lezot key anplis ki demann en serten ranforsman sorti Mahe sa tou kou nou fer.

Si i annan en aktivite en pe pli o nivo- ki demann en pe plis resours.

Sa nou fer li.
Sa nou fer li.

E petet akoz COVID osi nou pa’n ganny sans vwar sa mobilizasyon SBC, ler i neseser pour nou al Praslin oubyen La Digue.

Me selman nou pou fer li.

Nou pou as much as possible kouver Praslin ek La Digue.

E si i annan defayans lo sa kote osi, i nou bann parti prenan zot menm osi, tou kou i kapab feedback, pou dir be la ou pe mank en pe akoz nou pa anvi kit nou bann Zil Pros.

Mersi Onorab.

Mon a demann FC pou reponn ou kestyon parske… MR SPEAKER Wi.
Wi Financial Controller ti pou eksplik en keksoz wi.

Ou’n pare?

FINANCIAL CONTROLLER DENISE HORACE Bonn apremidi Mr Chairman avek tou bann Manm Onorab.

Annefe lo sa kestyon participation fee i pa sipoze la, akoz son bann depans i ganny abzorbe par TV and Radio programs.

An briyevman i par egzanp ler i annan serten dimoun i partisip dan en progranm, mete en band, nou bezwen pey zot.

Be sa in ganny abzorbe anba nou lot lined item TV and Radio programs.

Mersi.
Mersi.

MR SPEAKER 83 Verbatim Report NAS Sitting Friday 26th November 2021 Mersi Financial Controller.

Onorab Vidot prezan.

HON AUDREY VIDOT Mersi Mr Chair.

CEO bonn apremidi avek ou delegasyon.

Bonn apremidi tou dimoun ki a lekout.

CEO mwan mon pa pou vot kont ou Bidze, me par kont mon annan konsern ki mon le met dan ou latansyon.

Ou’n dir pou dir, Bidze pa ase.

Mon rapel dan sizyenm Lasanble osi letan mon’n la, plizyer repriz nou’n met serten konsern.

Ou’n dir ki Bidze pa ase.


Me i annan 2 pwen ki 2 mon koleg lo sa kote latab in fer resorti.

La vi ki ou Bidze in mont plis ki ti ete lannen pase, still nou pa pe vwar komitman kan sa bann problenm pou ganny adrese.

1) i sa ki Onorab Aglae in fer resorti.

Wi i annan issues lo nivo Mahe ki i annan serten landrwa, ki i pa akseptab ozordi ki nou pa pe ganny ditou koneksyon AM.
E dezyenmman, mon koleg Onorab Gill in fer sorti en pwen, mon krwar osi- e mon pou tonm dakor ek li ki i pa akseptab ozordi, dan sa lepok ki nou’n arive, i annan serten landrwa Praslin ki pa pe ganny akse avek progranm SBC?

Nou pe dir koneksyon a tou dimoun pour ganny lenformasyon, so nou bezwen rod fason vwar ki mannyer resours e zot annan en Board met presyon pou vwar ki mannyer zot kapab adres sa bann issues.

Lot pwen dernyen ki mon le fer sorti - an referans avek travayer, zot saler.
Nou annan travayer ki plizyer lannen avek SBC.

Dan sa Bidze, eski i annan ki pou ganny increment?

Oubyen- dan recruitment zot pe fer wi, me promosyon ki vin avek en increment, eski i annan ki pou benefisye avek sa Bidze?

Mersi.

MR SPEAKER Mersi Onorab.

CEO.

CEO SBC BERARD DUPRES Mersi Onorab pour ou kestyon.

Mon a pran li an revers.

Saler si i annan pour staff ganny increment oubyen promosyon.

Promosyon i en prosesis out of revwar ou fonksyon.


E sa i annan toultan dan SBC pour bann ki neseser pour sa post.

84 Verbatim Report NAS Sitting Friday 26th November 2021 Nou pa zis donn promosyon akoz ou anvi ganny promosyon.

Sa i arive toultan pour sa bann dimoun.

Mon krwar ki ou pe referans si pou annan logmantasyon lapey pour zot.

Pour sa bann ki la tou sa letan.

Me- mon’n eksplike pou dir nou annan en ceiling.


E si sa ceiling pa permet nou, i permet nou pou zis kapab pey sa bann saler travayer la, nou pa kapab fer naryen.

Toulezan nou submit requirement for realignments and increases.

E persepsyon ki mon pe gannyen se ki, nou pa pe lager ase pour sa.

O kontrer pa fodre nou eksplik nou lager an piblik.

Me nou osi nou sousye, nou aware.

Scheme of Service depi 2015 i la.

Nou’n seye lannen apre lannen pou revwar, me revwar in vin avek en fon, en increase.
E petet, sa kestyon, sa konsern, ti a pli bon ou adres li avek sa ki donn nou larzan.

Akoz i pa pe donn SBC larzan pou donn saler ek nou logmantasyon?

Akoz pa nou ki fund SBC.

Nou, nou met nou Bidze, nou demann nou requirement.

E si nou gannyen nou dir mersi.

E si nou pa gannyen nou kontiyen fer kler ki i annan en need for it.

Onorab i vre ou’n dir 4an oubyen tou sa letan nou pe vini nou pe koz lo saler.
Mwan mon kapab ranvers en pti git me vi ki tou sa letan mon’n vini mon pa’n successful, ki led mon pe gannyen avek bann Onorab parey ou, pou osi donnen met presyon pour sa?

Akoz mwan tou sa 4an mon’n la, tou sa ta presyon mon’n gannyen konsernan saler.

Si mon ti annan kapasite, lontan mon ti’n fer pou kapab arive.

Mon pa krwar i annan en mank volonte lo kote SBC.

E mon pa pou koz pour Minister Finans.

Si i annan sa nou konpran la sirtou la dan sityasyon ki bezwen annan en capping.
E pa mwan ki pou fer sa direktiv.

E nou’n tande Minister Finans in dir pour 2022 pou napa.

So i pa dan mon lanmen Onorab.

E nou bezwen get li obzektivman sa sityasyon.

Mon’n eksplike taler pou dir ler nou fer rediksyon dan staffing sa lannen pou kontrer pou donn en pe en serten endikasyon pozitiv Minister Finans ;- ki nou pe gete ki mannyer pou redwir nou staffing, ki nou’n kapab aranz nou staffing.

Ki’n kree en lespas.


Ladan i annan en pe, nou’n dir nou pou sey gete ki mannyer nou kapab aranz Scheme of Service en zour.

E i 85 Verbatim Report NAS Sitting Friday 26th November 2021 annan en parti ki nou pou gete pou- menm ki nou kapab reward bann ki deserve ,pandan sa lespas ki nou ki’n kree.

Dan nou submission pou Minister Finans nou’n mete realokasyon realignments and salary increases for staff who deserve it.

So, ler i retournen i dir not funded.


So levidans i la, i an ekri si nou le get ladan nou kapab gete.

Be la la sityasyon e nou bezwen- pa pou kapab met- paint a picture ki pa le ka, ki rosy so pou donn okenn promet.

E mon krwar nou bezwen regete fason ki lannen ale lannen vini nou pe demann CEO ki pe fer kan larzan pa ek li.

Mersi.

MR SPEAKER Ok CEO mon krwar ou’n ase eksplik sa pwen.
CEO SBC BERARD DUPRES Lo kote resepsyon avek Praslin avek aske pour tou sa- mon sousye avek sa enn ki Onorab Gill in dir konsernan Zimbabwe lannen pase.

Nou pa’n ganny in touch ek ou.

Nou’n fer en pe travay.

E travay lo la se pou met en gap filler.

Problenm i enn pou fer avek frequency sa landrwa.

Parey ou konnen i annan en bann lekipman eronotik dan sa landrwa e nou pou bezwen fer ki sa issue lenterferans i ganny minimize.

Nou pe pran lekipman pour nou bann sistenm DTT Mahe- akoz nou napa larzan.
Pran enn, remet li, rob Peter to pay Paul konmsi, pou gete ki nou kapab fer pou Praslin e dan rezyon Zimbabwe.

Nou ti fer pou Silwet akoz nou ti annan spare.

So i pa mank en volonte ankor, i sityasyon mannyer i ete.

Lo kote resepsyon AM an zeneral ankor, mon’n eksplike AM service frequency, son resepsyon i vreman pa bon, in deteryore.

Nou’n ganny demande ler nou ti vin soz ti pou kout 5 a 6 milyon apre in monte, in desann, pou fer sa relocation.
Kestyon ki bann parti prenan in demande be akfer nou bezwen al fer sa relocation, al fer en feasibility study avan, ki mon’n dir pe fini la.

Apre nou a met devan Gouvernman pou dir ki pou fer avek.

E la funding, ankor, pa dan mon lanmen.

I dan lanmen Gouvernman pou deside si pou donnen oubyen non.

Me antretan mon a profite met en pti advert pou zafer SBC Radyo Sesel, parey nou’n sey fer Onorab.

Pou dir ki Radyo Sesel i lo nou channel DTT.


Ou kapab ganny li bokou pli kler si ou ti pou ganny 86 Verbatim Report NAS Sitting Friday 26th November 2021 li lo sa AM service.

Sa bann ki annan DTT zis tune lo la.

Mon konnen ou pa mars ek sa radyo i la dan sa- i la i lo nou bann radio apps e i online.

E pour le moman se tou ki nou kapab dir pou ofer pou donn en bon servis resepsyon.

Mon pa pe neseserman tap kalot dan sa ki ou’n dir Onorab.

Mon osi i konsern mwan tre bokou.


Me i annan en limit ki ou kapab fer ler ou napa finans pour ou kapab adres sa bann problenm, e mon fotespere nou ganny en pe pli konprenezon- i byen ki i ganny leve pour nou kapab remet li lo latab pour tou konnen.

E mon apresye ki i ede pou kapab klarifye en pe nou sityasyon lo sa bann size.

Mersi Onorab.

MR SPEAKER Ok, mersi CEO.

Klarifikasyon Onorab?

Fer li vitman silvouple.

HON AUDREY VIDOT Wi, zis mon ti le dir avek CEO, CEO mwan mon konpran mon.
Letan ou’n dir ou pa anvi lager an piblik, i enportan pour piblik konpran.

Sanmenm sa mon’n demann ou sa kestyon.

Akoz ler ou ou laba, ou pe lager pou ou ganny finansman, piblik la deor i pa konnen li.

So pa pran li personnel.

E i enportan ki tou dimoun i konnen.

So i dan ou lavantaz pou war pou dir wi Board pe lager pour son travayer.

La i annan en nouvo Gouvernman nou a regarde si prezan dan lezot Bidze zot a donn ou.

MR SPEAKER Mon krwar nou’n kouver sa pwen.

Mersi.

Kestyon Onorab Gabriel.


HON CONRAD GABRIEL Mersi Mr Chair.

Bonn apremidi CEO e Delegasyon.

CEO zis ou a koriz mwan petet.

Mon pe fouy dan sa Bidze la mon pa pe war en lined item, travel cost pou overseas, mon pe bann keksoz en pe lo domestik plizoumwen.

Mon krwar SBC i kouver bann events deor.

Zis si ou kapab eksplik sa Lasanble petet ki mannyer sa i marse silvouple.

Mersi.

MR SPEAKER Mersi.

CEO.


87 Verbatim Report NAS Sitting Friday 26th November 2021 CEO SBC BERARD DUPRES Mersi Onorab mon ava demann FC pou klarifye pou ou kestyon silvouple.

Mersi.

MR SPEAKER Mersi.

FC i a klarifye.

FINANCIAL CONTROLLER DENISE HORACE Onorab ou kapab repet ou kestyon silvouple, akoz mon pa’n byen ganny en konpran.

MR SPEAKER Petet CEO i kapab eksplik ou.

FINANCIAL CONTROLLER DENISE HORACE Ok Onorab.


Parey ou konnen travel cost pou sa lannen ti’n ganny tire dan Bidze e nou pa’n fer okenn provizyon pour lannen 2022, an vi an koneksyon avek restriksyon COVID.

Mersi.

MR SPEAKER Wi Onorab Gabriel ou le klarifye?

HON CONRAD GABRIEL Zot annan- mon war i annan en lined item pour training pou R400mil ladan.

Eski sa bann training pou deroul lokalman or zot pou bezwen al rod laprouvasyon whenever zot pou bezwen travel?

Zis donn nou en pe leksplikasyon.


MR SPEAKER CEO ou kapab adres sa vitman silvouple.

CEO SBC BERARD DUPRES Training i vre i kouver lokal ek overseas.

Annefe overseas travel i annan 2 konponan parey ou’n dir.

1 pou fer kouvertir bann levennman si i annan.

Sa si i annan nou pou pran li dan nou program budget akoz i form parti dan progranm.
Pour training, nou pou bezwen priyoritize, e si i annan nesesite pou pey li nou ava apel li lo priyorite depandan ki mannyer nou kapab servi nou Bidze limite ki nou annan.

88 Verbatim Report NAS Sitting Friday 26th November 2021 MR SPEAKER Mersi CEO.

Bon, mon’n ganny tou Manm ki’n lev lanmen pou demann kestyon.

Prezan mon a kapab pran statement ki Caucus LDS i le fer par Onorab Henrie.

I pou napa follow-up oubyen klarifikasyon lo sa size oubyen deba.
Me selman, parey koutim, mon pou permet CEO pou donn en komanter lo la si i santi i le donnen.

Onorab Henrie.

HON GERVAIS HENRIE Mersi Mr Chair.

Parey ou’n dir sa ki mon pe al lir i akoz nou pa’n entervenir lo sa Bidze.

E pour bann dimoun ki nou reprezante, nou le zot konpran akoz nou’n pran sa desizyon.

Pou Bidze 2021 Mr Chair, SBC ti antite ki ti resevwar mwens vot an faver son Bidze pou en senp rezon.
Mazorite Manm Caucus LDS pa ti siport son Bidze, akoz i annan en persepsyon- menm plis ki en persepsyon ki SBC pa pe azir dan en fason balanse.

Dan lafason ki i pe prezant bann size ki kouver avek enparsyalite ki satisfer popilasyon antye.

Zot ava rapel, mwan personnelman mon ti dir ki i annan en lerozyon dan konfidans piblik Seselwa, dan SBC koman state broadcaster.
Mon ti sizere ki bann policymakers depi Brans Egzekitiv ziska sa Lasanble, zesyon e Board SBC i adres bann mankman dan Lalwa, pou asire ki SBC konman katriyenm pilye nou demokrasi, i annan sa kad legal ki regilasyon ki prezerv li konman sa lenstitisyon ki nou oule vwar li evolye e progres ladan pandan ventyenm syek.

Nou pa satisfe ki in annan ase zefor dan sa direksyon dan bann mwan ki’n pase.

E nou pa konvenki ki SBC pe regard nou konsern avek lirzans.
Nou rekonnet bann zefor personnel lo lapar serten pratikan medya dan sa lorganizasyon.

Nou ankouraz zot pou kontinyen fer en diferans.

Nou rapel parol CEO SBC an Avril, ler i ti avoue ki i annan amelyorasyon ki SBC i bezwen fer.

Pou sit son parol i ti dir; ‘’Nou bezwen ganny sa balans byen.

Nou bezwen être enparsyal.’’ Fen sitasyon.

Alor Mr Chair Caucus LDS i oule dir avek zesyon e osi Board SBC, ki nou santi i ankor annan en mankman.
E ki i ankor annan en pe zistans pou ale, avan ki tou dimoun i aksepte SBC dan son vre sans.

Nou pa’n satisfe avek zot zefor an 2021.

Nou pare pou donn zot lespas pou amelyore e travay avek zot kot i neseser.

Sirtou atraver 89 Verbatim Report NAS Sitting Friday 26th November 2021 Komite Medya Lasanble Nasyonal.

Kekfwa sa in en pe nou lafot, konman en parti ki dan Gouvernman.

Nou pa’n angaze ase avek SBC.


Nou pa’n donn zot ase koudmen pou sa semen ganny fer pou anmenn sa balans avek enparsyalite osi vit.

Alor nou pe rekomannde ki Gouvernman i met an plas en sistenm kominikasyon ki pli efektiv.

Kot tou MDAs i pli angaze avek SBC pou asire ki zot mesaz i pli byen ganny kominike avek piblik.

Pou nou ki asiz lo sa kote latab, nou pare pou donn SBC en lot sans pou prouv son lekor.
Fodre ki zanmen nou bliye ki nou parti in lager depi premye zour, pou retourn laliberte lekspresyon dan nou pei.

E la Mr Chair mon pe fer referans avek partikilyerman lensidan le 3 Oktob 2006.

Pandan ki kkatriyenm Lasanble Nasyonal ti pe diskit lamannman dan Broadcasting and Telecommunication Act.

Dizon Prezidan Larepiblik ansanm avek Minis Dezinyen, lezot aktivis e siporter ti koule akoz sa lalit.

Ou menm Mr Chair, ou ti ganny detenir par Lapolis sa zour, akoz sa lalit pou annan en SBC endepandan.
Nou’n lager pou ki Board SBC i vin endepandan.

Nou’n al Ankour kan ti fodre.

Wi, nou oule ki SBC i raport lo realite nou pei, me nou oule ki i fer li avek balans.

Sa pa zis dan konteks educate, inform, me pou SBC reformen e vin vreman entertain and endepandan, enparsyal, profesyonnel e etik.

Mon oule rapel panel ki lannen pase LGB ti dekrir SBC zeneralman konman en bon independent broadcaster e en bon national broadcaster ki nou tou nou rekonnet.
Me i ti osi, demann sa lorganizasyon dirize par Mr Dupres pou envestir ankor plis zefor, pou fer sir ki tou bann keksoz ki ganny prezante, i ganny prezante dan bonn fwa, e avek sa balans ki neseser.

7 mwan pli tar Mr Chair, Caucus LDS pe fer ankor menm pledwari, akoz pour la senp rezon ki nou pa satisfe ki’n annan sa zefor.

Kantmenm- e sa i pa zis lo nou kote.

Lo lot kote nou antann Onorab Vidot sit- (Interruption) MR SPEAKER Order!

Order!

Onorab Henrie terminen.


90 Verbatim Report NAS Sitting Friday 26th November 2021 HON GERVAIS HENRIE Mon pe wrap-up Mr Speaker, si lot Leader Lopozisyon pa ti enteronp mwan.

Sa ki nou pe dir i pa zis lo nou kote- MR SPEAKER Terminen Onorab Henrie.

HON SEBASTIEN PILLAY (Off-Mic) MR SPEAKER Non Onorab.

Onorab Pillay mon pe order ou reste trankil.

Mon’n donn li permisyon ok?

Mon’n donn li permisyon.

Mon pe demann ou reste trankil les nou a fini.

Les nou a fini.

Nou pa pe ouver deba lo la!


Terminen Onorab Henrie.

HON GERVAIS HENRIE Mr Chair nou’n antann lot kote latab atraver Onorab Vidot ki’n osi sit Onorab Gill e Onorab Aglae lev serten konsern parey nou lo sa kote.

E pou fini nou anvi dir SBC ki pou Bidze 2023 sertennman nou pa oule annan sa menm konversasyon avek sa lorganizasyon ankor, lo kote sa latab.

Mersi Mr Chair.

MR SPEAKER Mersi.

MR SPEAKER (APPLAUSE) Mon pa pe permet deba parmi Manm.
Mon pa permet deba parmi Manm lo la, mon pe envit CEO SBC pou adres sa bann konsern si i vwar i kapab adrese.

Mersi.

Bon, les CEO adrese.

HON SEBASTIEN PILLAY (Off-Mic) MR SPEAKER Ale ki Order?

91 Verbatim Report NAS Sitting Friday 26th November 2021 HON SEBASTIEN PILLAY Order 8 dan Standing Orders Lasanble Nasyonal, i annan en seri Orders ki’n prevwar ki mannyer nou dil avek Bidze kan in arive lo Committee Stage.

Ou’n met nou l’eau qui vive lo sa kote latab e nou’n swiv ou direktiv.
Ou donn Manm lo lot kote loportinite pou fer en deba lo en head.

Nou napa problenm ek sa nou!

Nou napa problenm ek sa nou.

Ou le donn li loportinite pou fer deba lo en head, nou napa problenm.

Me sa ki mon pou demann ou prezan, extend nou menm kourtwazi prezan next time, pour nou kapab fer en deba lo en head parey, setou!

Setou.

Setou mon pe demann ou!

MR SPEAKER Si ou annan en nesesite pou ou fer en statement lo en deba lo menm kondisyon, ou kapab ekri mwan e mon a konsidere.

Mersi.
Mersi.

Wi Onorab Georges mon a ekout ou pwen avan nou kapab terminen.

HON BERNARD GEORGES Mersi Mr Speaker.

Mr Speaker mon krwar ki i annan en misapprehension kisisa ki nou pe fer la.

La nou dan Committee Stage lo en Bill.

HON SEBASTIEN PILLAY (Off-Mic) HON BERNARD GEORGES Allow me the courtesy please Leader of Opposition to address the House.

Mon pa’n koze depi bomaten, donn mwan en sans silvouple?

Mersi.

(Interruption) MR SPEAKER Order!

Order!

Nou’n ganny ase disorder.


Onorab LGB fer ou pwen silvouple.

HON BERNARD GEORGES Mersi Mr Chair.

Mr Chair nou dan Committee Stage lo en Bill.

Nou pa dan Question Time Lasanble.

In Committee Stage every Member has 92 Verbatim Report NAS Sitting Friday 26th November 2021 the opportunity to either ask a question, or to make a statement.

Se sa Committee Stage!

(APPLAUSE) (Interruption) MR SPEAKER Manm, Order please!

Order please!
Order please!

HON BERNARD GEORGES Nou pa bezwen demann personn permisyon Mr Speaker, e sertennman pa Leader Lopozisyon!

(Interruption) MR SPEAKER Order please!

Nou’n terminen.

CEO mon ankor tenir mon lapel pour ou fer en komanter si nou santi ou bezwen.

CEO SBC BERARD DUPRES Mr Speaker mersi.

Mersi pour donn mwan loportinite pou fer en komanter.

Mr Speaker mon trakase.

Konman en dimoun ki ti met mon non ler ti demann advertise pour post SBC- CEO SBC, mon ti volonter pou en rezon prensipal.
Akoz mon ti vwar ki ti annan nesesite pou annan en broadcaster nasyonal ki enparsyel, endepandan e obzektif.

Pandan sa 4an ki mon’n la, se sa ki mon’n travay pour sa.

A tou lenstans kot in annan sa lakizasyon in tous mwan personnelman.

Akoz mon santi pou dir mon pa pe achieve dan sa demars.

Me selman, annou get depi sa 4an.

Depi ler sa Board in vini, avek nouvo ladministrasyon.
Si nou onnet ek nou lekor, demande si SBC la konmela i vreman pli move ki sa SBC ki ti la avan, konsernan lenparsyalite, lobzektif e accuracy ?

Annou onnet en nou lekor, annou dir si nou krwar senserman pou dir sa i le ka.

93 Verbatim Report NAS Sitting Friday 26th November 2021 Dezyenmman.

Ler nou pe dir, en konklizyon koumsa.

E parey Onorab lot kote in dir, i annan fristrasyon, in mete, me i annan keksoz ki i war i bon.
E Onorab Georges osi ti dir an Avril ‘’zeneralman bon e zeneralman ok.’’ Si sa i leka, eski i pa vin en statement ‘good, but there’s room for improvement’ parey tou lezot antite?

E ler nou fer sa konklizyon osi, eski pa i bon nou baz li lo bann fe, levidans, legzanp?

I ti ava ok pou vini pou fer en somer koumsa, kot tou dimoun lo medya nasyonal e dan pei in tande.

E i fasil fer en konklizyon.


Me ler ou prezant bann fe pou siport sa konklizyon, i afford en loportinite pour sa enn ki pe ganny akize, pour li kapab reponn.

Apre ki mon ti sorti dan Lasanble an Avril, dan nou sistenm al revwar tou sa bann sours konplent ki ti sorti kote isi.

Nou ti al investigate laplipar pou gete, e issue i, legzanp kote i mank balans, e i pa enparsyal.

Nou’n donn at least en demi-douzenn sa rapor avek Leadership LDS.
E nou pa’n share li an piblik akoz mon krwar ki pou dir; la la ou’n anmenn en konplent e la, la ki nou’n vwar enternman.

Nou pa’n ganny larepons pou dir be non ou konklizyon pa bon, wi ou’n mentenir, ou enparsyal.

Nou pa’n gannyen sa langazman me nou’n provide.

Nou’n fer sa zefor.

And that’s an example where dan nou sistenm ki nou’n mete, nou investigate tou konplent.

Ziska nou al pran lo Facebook, akoz i pa vin formel.
Nou pran sa ki nou vwar lo Facebook, nou dir sa i bezwen annan son validite, ale investigate.

E lannen 2020, nou’n investigate 43 konplent.

Sa lannen nou lo 24.

E nou pa espere, parey yer mon konpran Seychelles Media Commission.

E mon ti a kontan, e menm Onorab ou menm dir yer avek Media Commission, ti a bon ava dir konbyen?

Quantify these issues.

Annou dir poudir an 2020 ti annan 24 konplent kot SBC, e dan lannen 2021 ti annan en senkantenn be i pa pe amelyore.
La nou ava pran en- en keksoz ki- kalifye e met en pe figure lo la pou zistifye e dir.

Ler nou pe koz balans- trwazyenmman nou pe koz balans avek enparsyalite.

I arguable as to kot ou pe debout.

E se pour sa rezon nou met an ekri tou sa konplent poudir be non be, totalman e lo SBC - akoz pou rezon ki mon mete- E sa Board osi konman nou war nou pe mal fer lo- nou’n bouz en pe lo kote nou….

Nou redrese.
Nou redrese.

94 Verbatim Report NAS Sitting Friday 26th November 2021 Mr Chairman i annan en commitment par mwan, par mon tim e avek Board pour nou mentenir nou enparsyalite, e nou obzektivite.

I pa fair ki en statement ganny fer lo sa size san donn levidans as to why.

E mon ti ava petet demande, donn nou byen davans Item 1 ziskan 5, nou ava reponn e apre i ava annan en konklizyon ki petet ava vin isi.

I ava dir be SBC la, la, vre ou pa’n kapab prouve pou dir ou pa’n parsyel.

E la,la bann rezon.
E la,la bann rezon.

Nou’n fer.

Nou’n donn zot, e i annan ankor ki pe vini.

E mon demande, mon enplor zot annou fer li koumsa.

Akoz la, nou pe koz Bidze la.

Nou pe koz funding pou SBC an zeneral.

Zot pe- Statement i about news.

Be SBC pa zis en stasyon ki prodwir Nouvel Mr Chair.

Nou annan nou 2 stasyon radyo Paradise FM ek Radyo Sesel, ki tou le de pe fer en travay formidab pou enform e egey nou piblik.

Nou seksyon prodiksyon televizyon pe kontinyelman prodwir bann nouvo progranm.
An 2020 nou’n war larive bann nouvo progranm parey Battle Feel, My Retro, Kwiz Nasyonal, Zil Elwanye Sesel, Konekte Zenn, eksetera.

An 2021 nou’n rekomans progranm Lopinyon, Economic Watch e vwar nouvo Magazin Lagrikiltir Rekolt, Kiltirel, Kwen Tapi, fer zot antre dan nou repertwar.

Nou seksyon multimedia pe osi inovativ avek son bann outputs.

Par egzanp Real-life Stories ki nou poste lo paz Facebook i enn bann ki’n ganny vwar bokou, in ariv dan bann 50 a 40mil views.
E lezot konteni ki poste lo bann platform nimerik pour nou bann lodyans ki isi e aletranze, sirtou.

I bon note ler mon pe mansyonn bann platform nimerik ki an Desanm 2017- apepre 4an pase, ti annan 3 mil followers lo nou paz Facebook pou ariv 34mil la.

Lo YouTube, nou ti sorti lo 0 - 2017 pou ariv 21mil an se moman.

Mr Chairman sa pti kontrandi ki mon’n fer i fer le pwen ki SBC i pa zis Nouvel.

I annan en kantite bon travay ki pe ganny fer par nou bann anploye.

Mon kontan ou rekonnet sa.


Ki i byen nou mansyonn e rekonnet.

E mon a profite pou anvoy e mesaz nou bann staff SBC pou felisit zot pour zot travay ki zot pe fer.

E nou rekonnet e nou apresye.

Tout an akseptan ki nou annan plas pour nou amelyore lo sa bann servis ki nou donn nou lodyans.

95 Verbatim Report NAS Sitting Friday 26th November 2021 Me lanfaz pa kapab, e mon ti a voudre nou get li dan sa konteks ki i bokou plis ki Nouvel.
E mon pou- mon’n mete mon somer, se nou pou contend sa issue of enparsyalite e lo mank vizibilite lo News Reporting SBC, akoz mwan personnelman ki ti enn bann dimoun ek Board Members osi ki’n vini, nou’n war amelyorasyon, e nou’n war en gran amelyorasyon.

Mersi Mr Chairman.

MR SPEAKER Mersi CEO pour ou statement.

Pour ou komanter.

Prezan nou a pran vot lo Bidze pour Seychelles Broadcasting Coorporation ki lo paz 75 – 81 pour en total R132milyon 731mil.

Manm ki an faver lev lanmen silvouple?

Mersi.


Madanm Deputy ou’n ganny kont?

Manm ki kont?

Madanm Deputy ou ti a kontan nou revot ankor?

Ok. Byen.

Mersi.

Vot lo Bidze pour Seychelles Broadcasting Coorporation lo paz 75 – 81 pour en total R132milyon 731mil, 19 Manm in vot pour, 0 kont e 12 in abstain.

Mersi.

Vote in aprouve par Lasanble.

CEO avek Mrs Horace mon remersye zot pour zot partisipasyon e mon a swet zot bonn apremidi e bonn kontinyasyon.

E bon kouraz dan zot travay.

Mersi.


Nou a pran en pti poz teknik.

E nou a kontinyen avek lot antite ki lo nou progranm e sa se The Legislature.

(technical break) THE LEGISLATURE MR SPEAKER Bon, Lasanble i a repran silvouple.

Manm pran zot plas.

Madanm Raporter nou’n pare pou lot antite.

Alor ou ava envit delegasyon Legislature.

I en plezir pou swet byenveni nou prop koleg pour Bidze Legislature.

E zot Bidze i lo paz 100 ziskan 106 pour en total R40milyon 478mil.
Mon ava envit Madanm Clerk pou fer lentrodiksyon lo son Bidze silvouple.

CLERK TO THE NATIONAL ASSEMBLY TANIA ISAAC Mersi Mr Speaker.

Bonn apremidi Mr Speaker.

Bonn apremidi tou bann Manm e tou dimoun ki a lekout.

Bidze pour Lasanble Nasyonal.

Lasanble Nasyonal in ganny li en Bidze R40.478milyon ki reprezant 96 Verbatim Report NAS Sitting Friday 26th November 2021 en logmantasyon 3.04milyon konpare avek Bidze Revize pour sa lannen 2021.
Me selman mon anvi met dan latansyon bann Manm e osi Piblik ki pe ekoute ki sa i still 3 milyon an mwayenn ki nou ti gannyen dan nou Bidze 2020.

Sa Bidze i pou deservi apere 50 staff Sekretarya.

35 Manm e 35 Constituency Clerks ki trouve dan 2 progranm.

1 i Governance, Management and Administration.

E lot i Members Support Services.

Bann landrwa ki’n ganny ogmante i dan wages and salaries e sa i pour End of Contract Payment pour bann staff ki lo kontra.
Apre i annan dan goods and services ki tonm dan consumables akoz logmantasyon pri dan bann komodite ki nou bezwen fer lazisteman.

I annan logmantasyon dan advert ek donasyon e sa pou ganny servi pou PR e Media Operations Unit, pour zot kapab fer plis bann marketing e advertising.

Apre i annan logmantasyon osi dan bann prodwir netwayaz e osi nou internet cost ki’n monte en pti git akoz in annan bann virtual meetings ki staff ek Manm i fer plis.

E sa in increase en pti git nou cost pour internet.
Dan other goods and services osi i annan en logmantasyon apar 1.840milyon.

Sa i akoz nou’n bezwen pey bann Constituency Clerks akoz lannen prosenn zot pou ariv lo zot end of contract- zot 2-year contract ki pou fini.

Nou bezwen pey zot.

E apre nou’n vwar en reazisteman dan extended constituency support.

Sa in arive en sonm R1.595milyon.

E in annan en logmantasyon dan minor capital outlays, e sa i par R609mil e sa i pour en software pou en Firewall pour nou.
Landrwa ki’n annan rediksyon, sa i dan transportasyon and travel cost.

E apre nou’n vwar dan maintainance ek repairs.

Mr Speaker vwala sa en pti summary lo nou Bidze e prezan nou pare pou pran okenn comments oubyen klarifikasyon from Members ki mon Budget team ki avek mwan nou kapab reponn.

Mersi Mr Speaker.

MR SPEAKER Mersi Madanm Clerk.

Mon a pran kestyon bann Manm.

Lekel ki annan kestyon silvouple lev lanmen?


En pti moman, tenir en pti 97 Verbatim Report NAS Sitting Friday 26th November 2021 moman.

Mersi.

Wi mon’n arive Onorab Lemiel kot ou.

Wi me selman mon pa’n nobou sezi lekel ki’n lanmen premye.

Alor sa ki mon pou fer mon a retourn parey nou abitye fer.

Ziska konmela mon’n tenir lord ki zot in lev lanmen.

Me pour sa voyaz nou ava- mon konmans avek Onorab Vidot.

HON AUDREY VIDOT Mersi Mr Speaker.


Mr Speaker mon kestyon pour Madam Clerk, lannen pase letan bann Bidze ti pe pase pour serten bann lekipman ki bann Manm ti pou servi dan next cohort or sa, in annan ki bann lekipman ki pa’n gannyen.

Eski zot pe konsider petet ki akoz sityasyon COVID ki zot in reaziste zot Bidze ki dan Bidze 2022, bann Manm pou ganny akse avek sa bann dokiman ki zot bezwen pour travay avek anba sa Bidze pour kote lekipman?
Dezyenmman prenan kont ki nou konnen i annan sa House Committee ki annan bann travay ki bann Manm ti pe fer, eski i annan bann konsiderasyon ki zot in deza enplimant li, ki zot in enkilke li dan sa Bidze ki la 2022?

Mersi.

MR SPEAKER Mersi Onorab Vidot.

Madam Clerk.

CLERK TO THE NATIONAL ASSEMBLY TANIA ISAAC Mersi Mr Speaker.

Mr Speaker pour bann lekipman pour bann Manm ki zot ti pe demann nou, i annan en bon pe ki nou’n ganny take up dan sa Bidze pour sa lannen.
Pour lannen prosenn nou pa’n vreman mete lekipman adisyonnel pour bann Manm, eksepte sa ki annan pou fer avek internet costing.

Sa nou’n entegre dan nou Bidze pour lannen prosenn.

E apre bann proposal ki bann House Committee pe travay lo la, sa i annan en bon pe ankor an diskisyon ki House Committee pe diskite.

Me selman an menm tan nou an diskisyon avek Lofis Speaker, ki en bon pe sa bann proposal, son lofis pe take up.
E sa i pe fer an konsiltasyon avek Minis Finans e osi avek bann donors ki kapab sponsor en bon pe sa bann proposal ki House Committee pe travay lo la pour le moman.

Mersi Mr Speaker.

98 Verbatim Report NAS Sitting Friday 26th November 2021 MR SPEAKER Mersi Madam Clerk.

Onorab Zialor ou kestyon?

HON NADDY ZIALOR Mersi Mr Chair.

Bonn apremidi tou dimoun.

Madanm Clerk mon pou bref.


Parey ou konnen lannen pase letan ou ti vin devan nou Lasanble, ou ti enform nou ki proadcasting pou nepli dan ziridiksyon Media House Nasyonal, me pou bouz Lasanble Nasyonal.

Petet ki bann travay ki’n ganny fer?

E eski i annan Bidze provizyon la pou ganny fer pou lannen prosenn, pou buffer en pti git sa travay ki pe ganny fer, dan nivo lo nou Lasanble Nasyonal Media House?

Thank you.

MR SPEAKER Mersi Onorab.

Madam Clerk.


CLERK TO THE NATIONAL ASSEMBLY TANIA ISAAC Mersi Mr Speaker.

Mersi Onorab pour ou kestyon.

Wi i annan en kantite travay ki pe fer pour Lasanble vin endepandan.

E already nou’n fer en bon pe travay parey zot vwar, parey nou ti dir lannen pase, nou deza annan nou en Media Operations Unit ki nou annan 3 staff ladan.
E deza nou pe fer serten travay kot nou pe azout ankor en staff- en Production Officer ki nou ti’n ganny Bidze lannen pase ki nou’n fini recruit.

I pou konmanse byento.

E sa i pou zwenn.

E parey nou’n dir, zot in vwar dan nou Bidze ki nou’n met serten sonm larzan pour nou kapab fer advertising and production.

E sa i pou fer ki Lasanble a vin endepandan dan la fason ki i broadcast son bann aktivite.
I pa pou vedir ki Lasanble pou pas zis Sittings prezan, me i pou fer bann prodiksyon par egzanp kot bann Manm kapab endividyelman pe fer zot travay - Oversight, prezantasyon e osi zot rol Lezislatif.

E nou kapab fer plis.

Akoz an se moman nou pa kapab fer, zisteman akoz ou ti mank en serten lekipman, apre nou ti mank bann staff apropriye pou fer li.

Me selman dan sa enn Bidze, in cater en pe pou serten bann lekipman, pou apre lo kote staff osi.

So nou kapab beef up.


Me selman sa zafer Lasanble vin endepandan, i en keksoz gradyel ki nou pe travay lo la.

Pou le moman nou pe fer gradually.

99 Verbatim Report NAS Sitting Friday 26th November 2021 Nou pe ogmant nou kapasite, nou staff, nou pe ogmant nou bann lekipman ki nou annan.

E eventually nou pou totally independent dan lesans ki nou pou annan sa broadcasting unit.
Me pour le moman sa i pe ganny fer ant Media Operations Unit ansanm avek PR Unit, ki zot pe travay ansanm pou fer sir ki bann Manm zot ganny sa visibility ki zotdevret pe gannyen.

E sa nou pa pe koz zis lo kote pou montre zot, me osi lo kote nou website, lo kote Facebook e lezot bann Social Media Platforms ki nou kapab montre bann travay ki bann Manm i fer.

Mersi Mr Speaker.

MR SPEAKER Mersi Madam Clerk.

Onorab Aglae.

HON EGBERT AGLAE Mersi Mr Speaker.

Bonn apremidi panel Lasanble.


Premye kestyon mon anvi demande.

Kot i konsern recruitment, mon war nou pe annan ankor en pe recruitment ki pe ganny fer.

Petet zis pour met a latansyon Lasanble, petet ki bann pos ankor ki mon kwar lasanble i bezwen ki zot pou recruit in the near future?

Sa i enn.

Dezyenm i konsern lespas li menm.

Ou konnen ki nou travay mannyer nou travay isi, e sirtou pandan bann Committees.

Petet ki zot pe mazin fer?

Mon konnen zot annan sa proze ekstansyon Annex.


Petet donn en pti pe detay lo ki faz in arive, pour ki a la venir nou ava annan ase lespas pour nou kapab fer serten nou bann travay komite.

E dernyen, kot kou elektrisite ki annan sa 646mil, eski sa vot li menm li ki mon war i reste 2022 pou parey 23 i pou parey.

Eski sa i anliny avek sa pano soler ki nou’n mete, ki pe ed nou maintain sa kou li menm li?

Mersi.

MR SPEAKER Mersi Onorab.

Madam Clerk.


CLERK TO THE NATIONAL ASSEMBLY TANIA ISAAC Mersi Mr Speaker.

Mr Speaker mon pou reponn sa 2 premye kestyon, apre mon ava les sa trwazyenm kestyon ganny reponn par DG pou Corporate Services and Facilities.

100 Verbatim Report NAS Sitting Friday 26th November 2021 Lo kote recruitment, mon napa sa lalis bann recruitment ki nou’n demande.
Me selman zis pou met a latansyon Onorab ki nou pa’n ganny dan nou Bidze okenn larzan pou new recruitment pour lannen prosenn.

Me selman nou’n ganny en pti pe pour promosyon, 1-2 ki nou ti annan depi 2020 ki prezan ki nou’n gannyen sa lannen, nou dir mersi pou sa.

Selman mon ava fer ganny lalis, lalis bann recruitment ki nou ti annan ki nou ti’n mete depi 2020, me selman ki nou pa’n ganny okenn funding for them.

So ou ava konnen.
So ou ava konnen.

E bann recruitment ki nou pe fer la nou annan sa Production Officer ki parey mon’n koz lo la, nou ti annan.

Nou ti annan 2 research position ki Manm ti demande depi 2020 ki dan 2021 nou’n gannyen.

E mon krwar setou bann nouvo pos vreman ki nou’n gannyen.

Me selman nou ava donn dan lalis pour 5an ki nou annan.

Lo kote Annex, petet mon pa konnen si i ok pou mwan demann Mr Speaker pou donn en pti pe apersi lo sa expansion.

Non, pa posib?
Non, pa posib?

Ok.- MR SPEAKER Madanm Clerk, DG in par dan nou diskisyon lo Annex.

I a kapab donn sa ki i kapab.

Si bann Manm i le plis lenformasyon, apre mon a kapab supply atraver nou House Committee.

Mersi.

CLERK TO THE NATIONAL ASSEMBLY TANIA ISAAC Ok Mr Speaker so mon ava les DG reponn sa 2 kestyon.

Mersi.

DG CORPORATE SERVICES AND FACILITIES GODFRA HERMITTE Mr Speaker mersi.

Mersi.

Onorab pour ou kestyon osi.

Wi i annan 2 proze annefe ki nou ti pe travay lo la.
I annan nou Auxiliary Building- en fasilite ki nou ti oule fer la deryer.

E mon bezwen onnet avek mon lekor ki nou’n demande pandan katriyenm fwa la, e malerezman nou pa’n gannyen dan Bidze pour nou kapab go ahead avek.

Kot i konsern Annex.

Annex i en gran proze, pou met sa 2 wing avek Lasanble avek bokou fasilite ladan.
E nou ti’n move pour nou 101 Verbatim Report NAS Sitting Friday 26th November 2021 demann en larzan, pour nou kapab met detay plan ater e apre swa demann Gouvernman, ou get bann posibilite sponsor me malerezman osi nou pa’n gannyen.

Selman parey Speaker fek anonse, i annan serten travay ki pe ganny fer.

Nou pe revwar sa plan.

Zisteman yer nou ti annan en meeting avek Planning, ki pe ed nou ladan.

E nou’n donn zot konsep.

Annefe sa osi i enkli Chamber, ki nou prevwar lafason ki bann latab i plase.
E zot pou travay lo sa bann diskisyon ki nou’n fer.

I lo sa konsep ki nou met devan zot.

E zot pou prezant nou avek en plan en pe pli detaye lo Chamber me osi avek Annex - en mannyer ki son kou i ava vin bokou pli ba e ki posibilite Gouvernman i a kapab sponsor dan kelke lannen ki pe vini.

Mersi Mr Speaker.

Mersi Onorab.

Wi Mr Speaker i annan en lot pti kestyon wi konsernan zafer pano soler ki’n mansyonnen.
E parey zot konnen nou’n deza anonse, nou annan sa travay ki’n ganny fer, e in ede pou koup nou Bidze elektrik par lanmwatye- 50poursan.

E osi nou annan en proze ki nou pe kontinyen fer for the Assembly to go green.

E nou’n sey to fason posib pour nou kapab rod bann resours within nou Bidze.

E parey zot konnen nou toultan annan en ceiling, e nou sey travay within sa ceiling ki Finans i donn nou.

E kot nou pou kapab fer serten amelyorasyon lo serten proze pour nou kapab go greener.

Nou pou fer li.
Nou pou fer li.

Mersi Onorab.

MR SPEAKER Mersi.

Onorab Letourdie ou kestyon?

HON JANY LETOURDIE Bonn apremidi.

Mersi Mr Speaker me mon pa ti’n lev lanmen.

MR SPEAKER Be si ou pa ti’n lev lanmen mon satisfe.

Eskize mon’n fer en fot.

Anr ti Onorab Mondon?

Sorry, Onorab Mondon ou kestyon.

HON TERENCE MONDON Mersi Mr Chair.

Mr Chair mon kestyon ti zisteman menm kestyon ki Onorab Zialor in demande.

E mon pa pou repete.

Met lanfaz lo sa Media House pou okip zot pour zot kapab vin pli endepandan.
102 Verbatim Report NAS Sitting Friday 26th November 2021 Be selman mon oule profite pou remersye Madam Clerk avek son lekip pou kontinyen zer byen nou Bidze, e avek menm legzizans ki nou, nou demande ki tou bann Minister i fer.

Mon krwar i en moman pou remersye zot pour la fason ki zot pe zer nou Bidze.

Mersi.

MR SPEAKER Mersi.

Mon krwar son kestyon in fini ganny adrese- son pwen ki in fer.

So nou a kontinyen avek Onorab Sandy Arissol.

HON SANDY ARISSOL Mersi Mr Chair.


Bonn apremidi tou dimoun a lekout.

Bonn apremidi lekip Lasanble Nasyonal, byen kontan pou vwar zot isi devan.

Premyerman mon ti a kontan montre lapresyasyon avek Sekretarya, pou enn mon Manm ki annan en abilite spesyal pou fasilite ki zot in met a son dispozisyon.

Mon ti a kontan lo nou Caucus, dir zot mersi bokou pour sa.
(APPLAUSE) HON SANDY ARISSOL E mon ti a kontan profite pou dir zot mersi pour sa pti aktivite spesyal zot ti organize pour nou bann zonm, parske byen rar- tou kou zot fer zis pou fanm menm.

Be nou sa voyaz bann zonm nou byen apresye sa pti aktivite ki zot ti fer.

Alors lo kote lo mon bann zonm mon ti a kontan dir ek Sekretarya mersi bokou, enkli Mr Chair tou.

Kestyon ki mon ti a kontan demande se an relasyon avek logmantasyon Bidze.

Ou konnen, Minister Finans li, toultan i zwe ek nou Bidze li.
I fer monte, ennler i fer desann, ennler i kit lanmenm, ennler i fer retournen.

Be mon ti a kontan konman Minister Finans i la, pou mwan demann zot; eski Madam Clerk ou kapab dir ek nou si logmantasyon zot in donnen - Mon re demann ankor sa kestyon an relasyon avek travayer kot Lasanble Nasyonal.

Eski sa logmantasyon i annan pou fer avek anploy plis travayer?

Pou donn sipor sirtou lo bann komite ki nou annan kot Lasanble Nasyonal.
Ler mon get FPAC par egzanp, se nou Chair ki fer tou bann typing, met tou keksoz annord.

E mon mazinen lezot komite osi 103 Verbatim Report NAS Sitting Friday 26th November 2021 parey.

Eski sa provizyon logmantasyon ki nou’n gannyen dan sa lannen, ki Finans in mazin nou in donn nou en pti logmantasyon?

E eski sa pe prenan kont nouvo travayer pour Lasanble Nasyonal?

Dezyenmman mon ti a kontan demann an relasyon avek internet.
Eski sa logmantasyon ki nou’n gannyen pou fer provizyon pou upgrade en pe nou sistenm internet ki nou annan kot Lasanble Nasyonal pour ki i pa loke, ennler i ganny latou, ennler i pa vin ditou, anvi ki pour le moman, napa bokou vwayaz me nou pe tou keksoz virtual.

E mon trwazyenm e mon dernyen, mon ti a kontan met lanfaz lo a ki Onorab Aglae in demande an relasyon avek bann wings ki nou pe mazin annan.
Eski dan sa diskisyon ki nou’n fer avek Finans, Finans i konpran nou konstrent ki nou gannyen an term lespas kot Lasanble Nasyonal?

Par egzanp kot LDS nou annan 24 Manm e nou landrwa i tipti, i sere.

Eski dan sa diskisyon ki Madanm Clerk avek ou Delegasyon zot fer avek Finans, eski Finans i konpran nou konstrent lespas, pou ed nou- pa pou ganny plis larzan pou Manm, nou pa pe rod sa - me pou donn nou fasilite pour nou kapab fer nou travay en pe pli byen.

Mersi bokou Mr Chair.

MR SPEAKER Mersi Onorab.


Madam Clerk.

CLERK TO THE NATIONAL ASSEMBLY TANIA ISAAC Mersi Mr Speaker.

Mersi Onorab Arissol pour ou bann kestyon.

Mon a pran sa premye 2 ankor enn fwa, e mon a les DG pour sa zafer extension project.

Lo sa Bidze, sa Bidze li menm li i napa vreman gran logmantasyon.

Si ou pou konpar li avek 2020 i annan en decrease, pa vreman en logmantasyon as such.
Akoz si ou pou gete, bann landrwa ki nou’n ogmante, i plis bann landrwa parey bann office expenses, ki annan pou fer avek lenflasyon vreman, letan ou pe gete an zeneral.

Parey kot other use of goods and services, i sa akoz bann dimoun ki lo kontra i annan pou fer ek zot saler.

Ou bezwen donn zot, zot end of year contract payment.
104 Verbatim Report NAS Sitting Friday 26th November 2021 So ou pou vwar sa bann landrwa kot i annan sa bann logmantasyon, i vreman akoz sa bann- bann logmantasyon ki ou bezwen fer akoz i standar pou fer.

Sel logmantasyon ki mon kapab dir sa R609mil pou sa software ki nou’n annan.

Me selman an zeneral non.

An zeneral non Nou Bidze an zeneral pa’n vreman ogmante.

Apre lo problenm internet connection, sa wi nou’n realize nou annan en problenm.
Me selman nou problenm nou internal connection i vin osi avek nou building.

En pe pou fer avek maintenance nou building, akoz nou annan en bann koneksyon wiring ki nou vwar ki pe anpese ganny byen sa koneksyon internet.

E nou IT team pe travay tre dir, pou zot kapab vwar ki problenm.

Akoz ennler letan ou pe aranz en landrwa, ou vwar pou dir en lot landrwa bann difil in kase.

E bann difil ki’n la depi letan ki 2009 ler sa building ti ganny fer.
E ou vwar pour ou kapab re aranz tou sa bann koneksyon i pou en kantite larzan, ki nou pou bezwen al demann Finans.

Dan sa letan sityasyon ekonomik kot nou été, i pa fasil pour nou kapab fer sa kalite renovasyon ki nou, nou anvi.

Me selman nou pe fer li par bout, par faz.

E zot pou vwar pou dir i annan en kantite travay ki IT pe fer.

E zot pe met pare dan bann landrwa ki sipoze ganny plis internet; parey dan Chamber, dan bann koulwar kot bann Manm i servi.
Dan bann Conference Rooms kot nou konnen zot pou servi.

Nou pe asire ki menm si nou annan sa bann problenm, me selman bann Manm zot pe kapab ganny akse ek internet pour zot desarz zot bann responsabilite ki zot annan.

Me selman nou very aware e nou osi tou nou pa vreman apresye la fason ki internet pe marse.

Me selman Sekretarya pe fer son mye pou donn sa servis alaoter ki bann Manm i ekspekte from the Secretariat.

E mon ava pas avek DG prezan pou koz lo sa bout extension ankor.
MR SPEAKER Yes DG mersi wi.

DG CORPORATE SERVICES AND FACILITIES GODFRA HERMITTE 105 Verbatim Report NAS Sitting Friday 26th November 2021 Mersi Mr Speaker.

Mersi Onorab.

2 pti bout pour mwan azoute lo la.

Konsernan sa internet, yes sa package ki nou lo la in fini ganny basically revwar.
Nou’n annan en long diskisyon avek service provider e avek en mail ki mon ti anvoy kot Madanm Clerk avek son laprouvasyon, nou pe al double lakantite GB ki nou pe servi la aktyelman, pou fer sir ki i napa sa bann- parey zot menm zot bann Manm Onorab i enterpret li koman, loke.

So sa i pou fer sir ki zot pe ganny sa servis lo en top class.

So kot i konsern lofis, wi i form parti sa expansion Lasanble Nasyonal.

Mon krwar pou dir Finans i konpran bezwen Lasanble Nasyonal.
Me mon krwar parey mon’n deza dir avan, e la avek letan definitivman sa kou in vin double ankor.

So nou pe koz dan R200 ekek milyon ki petet pour lemoman, i pa posib pou Finans kapab afford nou.

E vwala kot Mr Speaker in vin ek sa nide pour nou revwar sa plan, sey senplifye li avek bann keksoz ki nou pli bezwen.

Tir en pe lafoli grander ladan fer li en pe pli reel, e son kou i ava desann ki nou a kapab afford li dan bann lannen ki pe vini.

Mersi.

MR SPEAKER Mersi DG.

Onorab Pillay.


HON SEBASTIEN PILLAY Mersi Mr Chairman.

Mr Chairman mon le komans par demann mon kestyon par dir mersi pour bann staff Lasanble pou sipor ki zot donn nou bann Manm.

Souvandfwa ler nou la anndan ankor pe travay, i annan bann dimoun deor ki fer sir ki bann sipor ki nou bezwen i la.

So mon le remersye Clerk Lasanble avek son lekip pou sipor ki zot donn tou Manm ek mon swete zot kapab kontinyen fer sa travay.
En keksoz osi ki enportan ki mon le remind piblik la deor se ki souvandfwa ler nou, nou ankor pe travay la, i annan staff Lasanble ki reste deryer ziskan tar pe siport nou.

E petet mon kestyon i pa vreman adrese avek Clerk Lasanble Nasyonal me plito avek Minister Finans.

I ava fer apepre 8an apepre la, ki Lasanble i vwar li dan bann sirkonstans kot i pe sit an deor bann normal Sitting hours lamazorite lenstitisyon Leta.
106 Verbatim Report NAS Sitting Friday 26th November 2021 E akoz ki Minister Finans ler zot apros deba avek Lasanble Nasyonal zot pa zanmen apros li dan en lapros, pou regarde ki bann sipor adisyonnel i bezwen?

Akoz tou bann diskisyon ki nou nou’n gannyen avek bann dimoun lo management isi kot Lasanble, se sa ceiling, ceiling, ceiling e i pa vreman pran kont bann sipor ki nou bezwen.

Annou pran par egzanp; i annan plizyer travay ki nou bann komite pe fer.

Mon konnen entervenan avan mwan in tous lo la.


Me mon ti a kontan Minister Finans i weigh in lo la en kou.

Plizyer travay ki bann komite pe fer, i annan bann komite ki fer bann sesyon live.

E pou lenformasyon piblik, parfwa se nou bann Manm ki bezwen konplent bann transcriptions.

Nou bezwen actually al ekrir, ekout sa e reekri, akoz nou napa ase staff ki kapab donn nou sa sipor akoz staff Lasanble i extended en kantite lo lakantite travay ki zot pe fer.
So eski i annan en posibilite pou donn Lasanble serten sipor adisyonnel dan sa domenn?

Dezyenmman Lasanble in etablir son prop Broadcasting Unit- Manm avan in demann kestyon lo la.

Me eski nou vwar loportinite oubyen posibilite pou donn serten lekipman adisyonnel, pour zot kapab fer sa travay?
Akoz i annan en kantite keksoz ki lasanble i kapab fer, promosyon bann keksoz koumsa- pour travay Lasanble ki- staff Lasanble mon war zot, zot konpetan, me lekipman ki nou napa, ki manke pour zot kapab fer sa travay.

So mon ti a kontan demande eski sa i posib?

En pwen dan Bidze ki konsern mon Mr Chairman se- ler mon regard lespas ki nou nou annan, pour Lasanble kapab anmenn serten resours pou fer travay adisyonnel, i vreman limite.

E souvandfwa se bann lofis ki bezwen fer bann savings, parey pour mwan.
Nou bezwen sey fer bann savings pou kapab siport serten keksoz ki Lasanble pe fer.

So eski Minister Finans ler i angaze dan preparasyon Bidze par egzanp, ler nou regard pour minor capitals nou napa naryen anba minor capitals.

Mon pa konnen si pa Lasanble ki’n demande, oubyen si i provizyon ki ganny mete dan Bidze.

So petet avek ou permisyon Mr Chairman, mon ti a kontan ganny petet en pti lesplikasyon bref par Minister Finans, ki bann sipor adisyonnel nou kapab gannyen?

Mersi Mr Chairman.
Mersi Mr Chairman.

107 Verbatim Report NAS Sitting Friday 26th November 2021 MR SPEAKER Mersi.

Mon krwar ou ava apresye ki kekfwa Comptroller ki la i pa annan toutafe soz pou li sa- selman i a fer sa ki i kapab.

Comptroller?

COMPTROLLER GENERAL IRENE CROISEE Mersi Mr Chair.

Mersi Onorab pour ou kestyon.

Ler nou get Bidze Lasanble Nasyonal, nou get li ansanm avek tou lezot Bidze bann MDAs e fiscal space ki annan.

I pa vedir ki nou pa donn Lasanble Nasyonal me nou donn en lot.
Konsernan – parey even Minister Finans nou bann staff i travay ziskan tar, be selman nou pa remunerate zot.

So ler nou pe get Bidze en entity, nou get li an term fiscal space ki available.

E sirtou la parey pou 2022 nou konnen nou ankor dan en sityasyon ekonomik ki enstab.

I still annan risk out there.

Be selman nou a gete pour lannen 2023 ki bann sipor adisyonnel nou kapab mete.

Me selman nou en pe flexible lo kote Bidze Lasanble Nasyonal.
Nou konnen sa lannen 2021, zot in annan savings e zot in demann nou pour reallocate towards bann lezot bann expenses ki zot annan an term priyorite e nou’n allow.

So nou pa sitan rigid, nou allow en pe fleksibilite osi.

Mersi Mr Chair.

MR SPEAKER Wi lekel pwen ki ou santi?

Wi Onorab.

HON SEBASTIEN PILLAY Mersi Mr Chairman.

Mr Chairman i annan sa pwen lo lekipman, ki mon ti a kontan at least nou ganny en larepons.
Si i annan en langazman Minister Finans pou ed nou, ed Lasanble Nasyonal avek provizyon sa bann lekipman.

Apre mon pa tro apresye sa larepons fleksibilite regarding savings.

Si savings in ganny fer par egzanp anba lofis Leader Lopozisyon pa egzanp.

E nou napa lezot keksoz pou al depanse.

Lasanble i bezwen depans li pou fer en keksoz avek.
Mon pa vwar si sa fleksibilite pa kapab ganny extended to a permisyon ki Lasanble Nasyonal i annan, pour li fer sa bann depans- Sekretarya i annan pou fer sa bann depans dan bann areas ki nou bezwen depanse, pou fer lavi staff e lavi Manm pli fasil dan travay ki zot pe fer.

Mersi Mr Chairman.

108 Verbatim Report NAS Sitting Friday 26th November 2021 MR SPEAKER Mersi.

Madanm Clerk i le pran laparol?


CLERK TO THE NATIONAL ASSEMBLY TANIA ISAAC Mr Speaker mon ti le zis retourn lo sa zafer lekipman ki Onorab LOTO in koz lo la.

Wi ti annan 1-2 lekipman pou Media Operations Unit ki nou ti’n demande, nou ti’n submit avek Finans, pour nou kapab agnny en pe larzan.

Me selman, unfortunately nou pa’n gannyen dan nou Bidze pour sa lannen, pou bann rezon ki Ms Croisee in koz lo la.
Me selman nou pe hope ki lannen prosenn nou ava re demann ankor, nou ava re fer demann e petet i ava ganny repran an konsiderasyon.

Mersi Mr Speaker.

MR SPEAKER Mersi.

Ms Croisee ou napa naryen pou azoute la?

Mersi.

Kote isi, Onorab Esparon ou ti’n lev lanmen ou?

Wi ok - ou kestyon?

HON REGINA ESPARON Wi Mr Speaker mersi.

Mersi Mr Chairman.

Mr Chairman anba current challenges mon’n vwar en komanter ki met ‘inadequate office spac’e avek meeting room- ki i vre.
Parfwa ki letan nou annan meeting, nou napa ase meeting room pour nou kapab fer nou meeting.

E mon konpran ki DG in eksplike pou dir Annex avek Auxiliary building pa pou vin konmela.

Me ki mon pe panse mwan?

Parski an se moman nou pe servi plis bann meeting rooms ki anler.

I annan 1 anler zot pe servi.

E prenan kont ki nou annan Manm ki otreman kapab.

Mon konnen pou dir anba maintenance and repairs, nou ti ganny nou 765mil lannen pase, e sa lannen in koupe nou’n ganny zis 558 mil.
E ki mon ti pe panse mwan, si anba sa office building cost la, pa ti kapab annan laranzman pou fer pou ganny en pti lift pou mont anler.

Parski parfwa vreman, bann dimoun ki otreman kapab pou mont anler dan sa bann peron, i vreman difisil.

Mon konnen i pa bokou sa sonm ki la.


Me ki kalite demann nou kapab fer atraver Minister Finans pou ogmant sa pou ki at least, letan nou pe esper Annex fer, i ava annan 109 Verbatim Report NAS Sitting Friday 26th November 2021 en larzan ki kapab ganny met,e pou met en pti lift pou bann dimoun ki annan problenm otreman kapab pou mont anler.

Mersi Mr Speaker.

MR SPEAKER Mersi.

Madam Clerk ou a adres sa.

CLERK TO THE NATIONAL ASSEMBLY TANIA ISAAC Mersi Mr Speaker.

Mersi Onorab pour ou kestyon.


Sa sizesyon annefe i en keksoz ki nou ti’n diskite internally.

Akoz nou ti’n mazinen ki nou pou bezwen fer en pti pe sanzman, pour nou cater pour nou bann Manm.

Pou fer sir ki zot tou zot kapab ganny akse avek bann meeting rooms e kapab kontiny zot travay ki zot ganny mandate pou fer.

E sa zafer lift nou ti’n konsidere.


Me selman apre letan nou’n konsilte Planning nou get son feasibility, nou’n get son pri ki annan, e nou’n vwar pou dir sa pou bezwen tonm dan en minor capital e i pou kout en kantite larzan ki Finans zot in fini konpran- zot pa pou anvi entertain sa proze an se moman dan sa sityasyon ekonomik ki nou ladan.

Me selman ki nou pe fer an se moman nou pe met li dan sa plan extension.

Ki at least ladan i ava annan sa lift.


Me pour le moman pou nou cater pou sa- pou nou Manm ki pa kapab access anler, nou pe sey as much as possible pou fer bann meetings ki li i ladan, pa anler lo top floor.

Me nou fer li lo ground floor e nou pe servi Members Lounge, oubyen nou servi Minister’s Receiving Room.

E bann lezot landrwa ki petet i fasil pou li, pou li pa bezwen mont anler.

Mersi Mr Speaker.

MR SPEAKER Mersi Madam Clerk.

Bon avek sa nou a kapab pran Bidze lo Legislature.


Ki lo paz 100 ziskan 106 pou en total R40milyon 478 mil.

Manm ki an faver lev lanmen silvouple?

Mersi, okenn Manm ki kont?

Byen, vot pour The Legislature ki lo paz 100 ziskan 106 pou en total R40milyon 478mil; 30 Manm in vot pour, 0 kont e 0 abstansyon.

Donk sa Bidze in ganny aprouve par Lasanble.

Nou a pran en poz la e eski nou kapab kontinyen 4.15pm?

4.15 nou a repran?

Mersi.


110 Verbatim Report NAS Sitting Friday 26th November 2021 (BREAK) OTHER GOODS AND SERVICES MR SPEAKER Bon pour sa peryod nou annan plizyer item ki santralize.

E zot pou ganny pran par en Delegasyon Minister Finans.

Madanm Raporter mon ava demann ou pou apel delegasyon silvouple.

E mon swet byenveni Mr Patrick Payet - Secretary of State.

Ms Irene Croisee - Comptroller General.

Ms Astride Tamatave- Deputy Comptroller General.


Ms Noella Vinda - Acting Director Public Budget Management.

E Madam May-Paul Rosette - Director Public Accounts.

Nou pe pran plizyer laliny Bidze parey mon’n dir.

E nou a konmans avek other goods and services ki lo paz 34 seksyon 2.

E sa Bidze total i pou en sonm R107milyon 915mil.

SS Payet ou a konmanse silvouple.

SS PATRICK PAYET Mersi Mr Chair.

Bonn apremidi Mr Chair e tou Manm Onorab.

E tou dimoun prezan bonn apremidi.


Mr Chair pour sa budget line other goods and services, premye konponan ki lo la ki lo paz 34, nou annan Government Overseas Travel pour la valer R5 milyon.

Dan sa budget line ki nou’n mete, nou’n met zis en provizyon.

Parey zot konnen tou bann - letan zot in diskit Bidze Lofis Prezidan i annan en alokasyon ki nou’n mete pour bann PSs and CEOs e pour bann Minis anba Lofis Prezidan, si i annan travel 2022.
Me osi nou’n met en provizyon pour tou lezot teknisyen dan Gouvernman.

Si i annan bann lezot travel ki zot fer, parey nou’n fer pour sa lannen.

Anba Professional and Consultancy Services en total R24milyon.

Parey zot pou vwar sa i en rediksyon konpare avek Bidze 2021.

E nou’n met serten provizyon pour Enforcing Visit of Dignitaries pou la valer R3 milyon.

I zis en provizyon ki nou’n mete parey sa lannen.


E parey zot vwar sa lannen Bidze i 1.2milyon provizyonnel me selman i pli ba bann depans ki’n ganny fer.

En lot provizyon dan sa other goods and services i alokasyon advertisement and publicity.

I zis en lot provizyon li osi.

Sa i en provizyon ki nou’n mete si i annan okenn sityasyon ki kekfwa napa en Bidze dan en particular MDAs.

Me nou’n met li ladan.


111 Verbatim Report NAS Sitting Friday 26th November 2021 Par egzanp, nou konnen nou’n bezwen fer bokou awareness programs ki nou pe fer la lo beneficial ownership.

Me akoz i pa is specific pour Minister Finans, ouswa FIU ouswa Rezistrar Zeneral.

So nou met en pe sa Bidze santralize.

Dan Cleaning Services i annan en alokasyon R69.9milyon.
Parey Minis in anonse dan son ladres Bidze, nou pe fer legzersis, en assessment, pour nou vwar ki mannyer, si nou pou kit Cleaning Services parey i ete ozordi, ouswa nou pou fer alokasyon dan bann Minister, tou bann cleaners ki egziste ozordi, ki nou konnen sa i pe ganny administer par Cleaners Corporative.

So sa i en legzersis ki nou pe fer, e nou ekspekte konplet sa legzersis par lafen sa lannen.

E apre nou pou diskit avek Cabinet of Ministers.


E once en desizyon i vini, nou pou share sa rapor avek Lasanble Nasyonal once ki nou pran en desizyon.

Nou’n fer provizyon anba National Day Celebration R5milyon.

I zis en provizyon ki nou’n mete pour lannen 2022.

E sa sanmenm sa ki fer sa total Mr Chair R107milyon 915mil.

Avek sa Mr Chair nou pare pou pran okenn kestyon lo sa budget line.

Mersi.

MR SPEAKER Yes, bann Manm ki annan kestyon?

Onorab Aglae i kapab komanse.


HON EGBERT AGLAE Mersi Mr Speaker.

Bonn apremidi SS ek ou Panel Finans.

Premye mon le leksplikasyon.

Kot i konsern Professional and Consultancy Services, mon war poudir i annan en gran rediksyon pour lannen prosen.

Apepre 24 milyon ki’n bidzete.

Petet en pti pe leklersisman detay lo la.

Apre SS ou’n nonmen pti git lo sa Cleaning Services.

Mon konpran direksyon ki Gouvernman pa al pran.


Ki vedir ki an atandan, nou pou vot lo en Bidze ki mon kapab term li konman provizwar la.

E ki apre nou riske vwar serten sanzman ki pou arive, eski sa ki ou pe sey dir nou?

Mersi.

MR SPEAKER Mersi Onorab.

SS.

SS PATRICK PAYET 112 Verbatim Report NAS Sitting Friday 26th November 2021 Mersi Mr Chair.

Mersi Onorab pour sa kestyon.

Lo kote sa dezyenm kestyon Cleaning Services, nou’n met sa provizyon.
Me si i arive par egzanp Gouvernman once ki nou fini fer sa analiz profon, en desizyon i ganny pran pour nou transfer sa bann cleaners dan zot respective MDAs kot zot pou ete.

E sa nou pou fer li kekfwa dan midyear review.

Nou a fer sa bann alokasyon.

So nou pou pran sa Bidze apre nou pou allocate lidan tou bann Minister konsernen.

So sa nou pou fer l kekfwa dan midyear review letan nou a vin ankor dan Lasanble.

Me definitivman nou pou share sa lenformasyon avek zot once i konplete.
Lo kote premye kestyon.

Dan Bidze 2021 lo Professional Consultancy, nou ti annan en provizyon ki nou ti fer pour bann Enzenyer ouswa bann Project Officers.

Ti annan apepre 12 zot ki zot ti anba Professional and Consultancy ki zot it pe ed bann Minister.

Sirtou sa- zot ti sorti Sri Lanka- bann Sri Lankan.

E avek sa nouvo Lazans ki’n formen- lazans lenfrastriktir, nou’n transfer sa Bidze kot sa Lazans.

So apepre letan ou regarde, zot Bidze par dimoun ti apepre R610mil.

So nou’n transfer li.


Apre dezyenm avek Labank Mondyal, nou ti travay avek zot lo kote Results-Based Management.

Ki zot ti pe asiste nou lo en … ki zot ti pe asiste nou avek bann technical expertise.

Menm si Gouvernman pe al fer son full rollout pou Results- Based Management, nou pe diskit avek zot ki Gouvernman pa bezwen pey zot pour sa servis.

E sa Minis i annan diskisyon ki i pe fer avek the Executive Director Labank Mondyal.

E li in dakor, be selman tou sa la i an diskisyon avek son bann teknisyen.
E sanmenm sa ou vwar sa gran bas dan Bidze pour lannen 2022 konpare avek 2021.

Mersi.

MR SPEAKER.

Mersi.

Napa ankor kestyon lo- ou annan kestyon Onorab Pillay wi?

HON SEBASTIEN PILLAY Mersi bokou Mr Chairman.

Bonn apremidi SS avek ou delegasyon.

Sa ki mwan mon le klarifye, mon vwar ou’n koz lo sa Government Overseas Travel ki 5milyon.

E ki end of year 2021 ti 10.1milyon.

E eski ou pou kapab donn nou an total- savedir konbyen Gouvernman i antisipe depanse lo overseas travel?
113 Verbatim Report NAS Sitting Friday 26th November 2021 lezot Akoz si nou pe enkli sa 5milyon avek bann repartisyonnman cost ki anba lezot landrwa.

I pou fer en son marse sibstansyel.

Prezan i annan sa 69milyon ki konsern Cleaning Services- apepre 70milyon ki konsern Cleaning Services.

Onorab Aglae in fer en komanter ki nou pe aprouv sa Bidze, selman nou pa konnen mannyer pou ganny repartisyonnen.
So eski ou kapab dir nou an relasyon avek bann dimoun ki annan zot travay pour le moman, e ki pe ganny peye atraver sa vot.

Eski sa bann dimoun pou kontinyen ganny peye?

E eski sa in fer provizyon ki si i annan en remaniman, mon prezimen i bezwen annan bann compensation for past service ki bezwen ganny peye.

Eski sa pou ganny peye anba la?

Oubyen sa pe ganny pran anba bann lezot vot konpansasyon ki pa la?

Apre sa zafer National Day Celebrations.

Ou dir nou ou’n met en provizyon 5milyon.


Si sa pa ganny fer, then sa larzan pou re ganny servi.

Me Lasanble Nasyonal nou pa pou konnen dan ki landrwa sa larzan i re ale.

So ki mekanizm ou pe met an plas pou fer ki sa 5milyon ki’n ganny met anba National Day Celebrations?

Nou ganny met okouran dan ki area ki i al ganny depanse apre, si i pa ganny servi dan selebrasyon Lazournen Nasyonal, akoz prenan kont ki sityasyon COVID i ankor serye.

Hopefully nou get past sa enn scare and then nou kontinyen.
So eski ou kapab donn mwan en pe detay lo sa 3 kestyon pour le moman?

Mersi Mr Chairman.

MR SPEAKER Mersi Onorab.

SS.

SS PATRICK PAYET Mersi Mr Chair.

Mersi Onorab.

Lo kote National Day Celebration, parey mon’n dir sa i zis en provizyon.

Me si i arive ki napa depans- akoz sa Bidze i ganny administre dan Kod santralize kot Minister Finans.
Ki arive dan sirkonstans, during the Mid-Year Review, parey zot okouran letan nou prezant zot avek Mid-Year Review statement, nou dir zot lekel sa bann vot ki annan budget cut e lekel ki annan budget additional ki nou vin demann Lasanble.
So definitivman dan Mid-Year-Review zot pou vwar si i arive ki kekfwa dan plas zis 5milyon pou vwar- kekfwa ou bezwen zis 114 Verbatim Report NAS Sitting Friday 26th November 2021 1milyon, ou pou vwar en budget cut ki pou ganny redwir, e definitivman sa pou ganny met okouran avek Lasanble.
E en keksoz ki nou pe fer osi se, letan nou pe travay ek sa bann- enplimant par egzanp sa National Day Celebration, son Code li menm, kekfwa once ki nou konn en pe plis detay nou kapab through FPAC fer zot ganny en pe bann dokiman, ki bann depans ki zot pe al depanse anba sa vot.

So letan kekfwa i a vin the Committee in zwenn e i konnen kwa ki son bann aktivite ki i pou fer, nou kapab share en pe avek zot sa lenformasyon.

Dezyenm kestyon lo Cleaning Services.


Pour le moman ki mannyer nou’n met Bidze, i dapre existing services ki zot pe provide avek MDAs.

So tou sa bann cleaners i lo la baze kot zot ete dan bann respective MDAs.

Me selman okenn provizyon nou pa’n mete, si i annan okenn konpansasyon.

Me sanmenm sa ki nou anvi konplet sa legzersis.

Fer sa analiz, fer sa review.

E pran sa desizyon letan kekfwa dan during the Mid-Year Review exercise.
Pour nou regarde si nou bezwen servi okenn konpansasyon Code santralize ki egziste ouswa kit li parey i egziste ozordi.

Si en desizyon i ganny pran.

So pour le moman nou pa’n pran okenn alokasyon me selman si i arive nou bezwen pey konpansasyon, sa i kapab ganny fer dan Code santralize ki egziste anba other wages and salaries.

Lo kote overseas travel.

Anba Lofis Prezidan nou’n met- i annan Overseas airfare 4 milyon, subsistence 5milyon ki fer en total 9 milyon.
E apre i annan sa Code Government Overseas Travel, 5 milyon.

So sa an total ki nou ekspekte depanse pour overseas travel pour lannen 2022.

Mersi Mr Chair.

MR SPEAKER Wi Onorab Pillay, klarifikasyon?

HON SEBASTIEN PILLAY Mersi Mr Chairman.

Mon le retourn lo sa size Cleaning Services.

Eski sa ki ou pe dir nou la, an relasyon avek sa 69milyon- pre 70milyon ki pe ganny peye?

Lentansyon se fer sa bann dimoun kontiny lo en continuous service olye annan en break, ki apre i ava annan additional payments?
Akoz si mon pe swiv ou byen, si i annan en break, then ou pou bezwen vini Mid-Year either demann nou Bidze 115 Verbatim Report NAS Sitting Friday 26th November 2021 adisyonnel pou peye, akoz ou pa pou kapab essentially via, akoz si konpansasyon in ganny vote pour sa lannen, in kalkil baze lo bann konpansasyon ki due.
So eski ou kapab dir nou, prenan kont ki sa sanzman i in pending, ki kantite letan Minister Finans avek Gouvernman pou pran, avan ki zot kapab donn nou en desizyon an relasyon avek sa bann dimoun- avek sa bann cleaners ki ozordi pe fer sa travay?

E konman en reasirans pou reasir zot ki zot Lanplwa i ankor la, e ki zot pa pou perdi zot Lanplwa.

Prenan kont ki i annan en kantite keksoz ki ganny dir, e ki souvandfwa ler keksoz i ganny dir dimoun i kapab enterpret li dan en serten fason.

Mersi.
Mersi.

MR SPEAKER Mersi Onorab.

SS.

SS PATRICK PAYET Mersi Mr Chair.

Mersi Onorab.

Mr Chair, lentansyon sa analiz ki nou pe fer se pa pou okenn dimoun perdi son lanplwa.

Lentansyon, par egzanp, annou pran en legzanp letan nou’n diskit avek Minister Foreign Affairs.

Diskisyon se zot anvi train sa group cleaners dapre zot bann prosedir protokol ki egziste.
E pou fer sir zot dan en lankadreman dapre zot stratezi pou fer sir ki zot en pe professionalise en pe zot servis ki sa bann bann cleaners i donn zot Minister e osi letan bann Dignitaries i vini.

Sa i en pe lentansyon lo kote Gouvernman.

Par egzanp en lot senaryo se, si ou annan bann cleaners ki egziste ozordi bann MDAs si sou transfer zot.
E sa sanmenm sa ki nou pe fer sa analiz pour nou vwar si eski ozordi nou kit zot kot zot ete, as Cleaners Corporative Anploye by Cleaners Corporative, ouswa i pli bon ki zot anploye avek sa Minister pour zot fer sir ki kekfwa bann benefis ki egziste ozordi lo kote Gouvernman zot osi zot benefisye.

Sanmenm sa ki nou pe fer li dan sa review.

Me selman kekfwa nou pa pe pran en desizyon sitan vit.

Akoz i annan bann lezot assessment ki nou pe fer.


Par egzanp lo kote salary review, i annan bann lezot assessment.

Ki nou pe fer sir ki at least nou konnen konbyen sa bann kou adisyonnel i vini.

Si nou fer par egzanp sa transfer dan bann respective MDAs.

Ouswa si nou kit li ozordi kote i ete, konbyen pe kit nou.

116 Verbatim Report NAS Sitting Friday 26th November 2021 E sa analiz mon krwar once ki nou konplete kekfwa nou pou kapab pran en desizyon final.
Me selman avek lekspektasyon, nou pa pe vwar okenn cleaners pe perdi zot louvraz.

Lentansyon pa sa, me selman lentansyon pou nou revwar striktir ki egziste ozordi.

Mersi Mr Chair.

MR SPEAKER Mersi SS.

Bon, prezan nou a pran vot lo sa Bidze Other goods and Services lo paz 34 seksyon 2 pour R107milyon 915mil.

Manm ki an faver lev lanmen silvouple.

Thank you.

Manm ki kont?

Lo Bidze Other goods and Services lo paz 34 pou R107milyon 915mil, 26 Manm in vot pour, 0 kont e 2 abstansyon.
Alor sa Bidze i aprouve par Lasanble.

CENTRAL PROGRAMME OF CENTRAL GOVERNMENT MR SPEAKER Nou pran Central Programme of Central Government lo paz 38 ziskan 39 dan seksyon 2.

Summary of Expenditure Estimates pour en total R303milyon 381mil.

SS ou lentrodiksyon.

SS PATRICK PAYET Mersi Mr Chair.

So sa lot vot, Social Program of Central Government, parey ou’n mansyonnen Mr Chair pour en total R303 milyon 381mil.
Dan sa budget line, bann gro depans mon kapab mansyonnen;- premye i annan Pension avek Special Pension payment, pour la valer R78milyon 443mil.

E Special Pension payment i pour en la valer R78milyon, 340mil.

Lo sa 2 vot specific par egzanp nou annan bann dimoun ki parey zot konnen ki’n retire.

Bann ki ti retire avan 1979, bann ki ti retire 2004 avan Fon Pansyon ti egziste.

So i annan ki Fon Pansyon, baze lo Lalwa ki egziste ozordi, Fon Pansyon i peye, e i demann nou refunded.
Apre parey zot konnen i annan bann Teachers, Nurses, Police Officers ki zot, zot ganny sa adisyonnel Pension ki R1000mil.

Sa osi i enkli.

I annan sa minimum pension ki egziste anba Lalwa Fon Pansyon.

So dimoun ki’n travay ozordi ki pe ganny en pansyon ki pli ba ki R3mil, Gouvernman li i donn sa adisyonnel.

So sa adisyonnel i vin dan Bidze.

Sanmenm sa ki zot vwar en pe sa total in increase.

117 Verbatim Report NAS Sitting Friday 26th November 2021 Dezyenm konponan, i annan sa Children Special Fund.
E parey zot konnen, sa fon, bann members in ganny apwente, e zot in fer call of proposal e pandan sa bann letan la, mon ekspekte hopefully bann dimoun ki anvi ganny lasistans ouswa bann organizations, zot pe fer zot soumisyon.

Bann pli gro konponan ankor i annan kontribisyon to political parties 6.5milyon.

National Grant for Non-Profit Organization nou annan en alokasyon 9milyon e sa parey zot konnen nou fer en call of proposal e soumisyon ki nou gannyen, i annan en komite ki evalye.
E si par egzanp letan ou regarde dapre Bidze, e si soumisyon, zot pa ganny sa total, zot fer ankor en lot call of proposal.

E sa nou pe ekspekte kekfwa zot pou fer li premye kar lannen prosenn.

Anba ADF Schemes en provizyon 3milyon.

Nou annan SME Scheme pour en la valer 50 milyon.

Anba SME Scheme, sa i egziste avek bann labank komersyal.

E bann dimoun, bann biznes ki anvi en loan anba sa Scheme, Gouvernman i subsidies lentere.
E parey Minis in anonse dan son ladres, nou pe revwar sa Scheme pou fer li more targeted dapre bann sekter ki nou anvi plis sa krwasans.

Plis gro osi dan Lekonomi.

So aktyelman la nou annan sa prosedir ki nou almost konplete avek sa legzersis.

Be selman nou pe al diskit avek sekter prive avek labank komersyal.

Me selman nou anvi konsantre dan bann sekter parey Minis in anonse.

Se bann valer azoute ouswa diversifikasyon dan Tourism, dan Lagrikiltir, dan Lapes, dan Digital Teknolozi.
Apre dan Financial Sector, ouswa bann lezot konponan ki nou ekspekte.

Anba lot gro konponan se Housing Finance Scheme ki pou en total 18milyon.

Letan zot konpar li avek Bidze 2021 ki ti zis en alokasyon 6.3milyon, nou’n met sa provizyon 18 milyon lannen prosenn akoz nou ekspekte letan ou konpar Bidze 2020 ek Bidze 2021, labank pa ti pe donn sa kantite loan akoz sirkonstans lekonomi.

Me nou ekspekte avek lekonomi ki pe- nou ekspekte fer pli byen.
Nou ekspekte kekfwa labank in konmanse sa lannen, nou ekspekte vwar plis lannen prosenn ki zot pe donn loan.

En lot provizyon se Home Improvement Re-roofing Scheme for Pensioners en alokasyon 5 milyon.

Nou’n met 2-3 provizyon ki nou’n fer li anba sa Code santralize.

Me selman letan nou pou diskit Bidze bann Minister par egzanp Youth Employment Scheme, 5milyon anba Departman Lanplwa.
118 Verbatim Report NAS Sitting Friday 26th November 2021 Youth Entrepreneur Scheme 1milyon anba Seychelles National Youth Council.

Apre, bann lezot provizyon par egzanp bann lezot fon ouswa Scheme- par egzanp Seychelles Heritage Scheme ouswa Culture and Arts, sa osi nou’n fer li sa alokasyon.

Me selman dan Bidze dan bann Minister zot pou vwar sa alokasyon anba zot PBB statement.

En lot provizyon se Laptop Scheme 5 milyon, apre en SME Seed Capital pour en la valer 5 milyon.
E sa Minister- en industry investment osi pe re vwar sa Scheme dan son totalite.

Nou ekspekte sa osi zot pou diskit avek sekter prive once ki zot konplet sa legzersis.

2 nouvo provizyon ki nou’n mete dan sa Bidze santralize.

Premye i Educational Loan Scheme.

E sa i pou baze en pe similar parey en SME Scheme ki Gouvernman- parey zot okouran ozordi ki i annan bann labank komersyal ki donn loan bann etidyan ki anvi al etidye.

Par egzanp bann part-rental, i annan ki pran avek labank komersyal.
Me selman nou vwar kekfwa avek sa bann loan, sa bann lentere ki labank komersyal i donnen kekfwa i en pe o.

So Gouvernman pou met en striktir an plas avek labank komersyal pour zot subsidies en pe sa to lentere.

E sa nou ankor an diskisyon avek labank komersyal.

E once nou konplet sa legzersis ki nou pou vini pour nou anons sa Scheme.

E nou ekspekte fer li by Zanvye lannen prosenn.

Nou annan en kontribisyon ki nou’n mete for UNISEY.
Sa kontribisyon ki nou’n mete se pour nou ed UNISEY en pe lo kote zot revwar en pe lo zot lenfrastriktir.

Zot campus.

E osi apre bann lezot lagreman ki zot pe sinyen avek bann training programme.

Apre pou asiste zot en pe lo zot Lenstiti Resers ki zot in mete.

So en provizyon 5milyon in mete anba Unisey.

E anba Educational Loan Scheme en alokasyon 8milyon.

Avek sa Mr Chair, en propozisyon pou en total Bidze R303milyon 381mil.

Mersi Mr Chair.

MR SPEAKER Mersi SS.

Nou a pran kestyon bann Manm.


E Onorab Woodcock in lev lanmen.

HON WAVEL WOODCOCK 119 Verbatim Report NAS Sitting Friday 26th November 2021 Mersi Mr Speaker.

Bonn apremidi SS ek ou lekip.

Minis mon apresye ki anba Social Programme of Government i annan plizyer bann Scheme- MR SPEAKER Un instant Onorab.

Mon pa konpran ki Onorab Henrie pe dir mwan.

HON GERVAIS HENRIE Mr Chair mon ti pe fer en propozisyon parski sa i telman annan bann diferan headings lo sa 2 paz.
Si nou ti pran li par laliny pandan en- konmsi en lord nou konpran ki nou pe-?

So si Manm i annan kestyon lo pansyon, si napa nou bouz lo lot so ki- o sinon nou pou all over the page.

Mersi.

MR SPEAKER Well i riske pli konplike Onorab Henrie.

Onorab Woodcock prosede avek ou kestyon apre nou a regarde.

HON WAVEL WOODCOCK Ok mersi Mr Speaker.

Ok, SS mon’n apresye ki i annan plizyer bann Scheme ki’n annan bann logmantasyon signifikan pou ed nou bann dimoun.
Parey, Housing Finance Scheme ki’n ogmante sorti 6.3milyon an 2021 pou vin 18milyon a 2022.

SME Scheme in ogmante sorti 40milyon pou vin 50 milyon pou asiste bann biznes sirtou loan ou working capital.

Me ler mon pe get lezot landrwa sirtou bann lorganizasyon, bann Civil Society Organization, mon war ki i annan serten landrwa ki’n ganny koupe, ki’n ganny tire.

Zot ti pe ganny asiste anba Bidze.

Zot ti pe ganny en bann kontribisyon parey CARE ki ti R3.2milyon.
E i nepli pe ganny nanryen, ni en ptipti alokasyon i pa’n gannyen.

Me selman, CEPS li i pe kontinyen ganny alokasyon.

CEPS li i pe ganny alokasyon R2.377milyon.

E nou annan diskisyon dan le pase kot i konsern Finansman pour bann antite sosyete sivil.

Akoz sa bann larzan ki sorti- i taxpayers’ money ki pe al kot sa bann antite.

Me eski i pe annan en oversight lo sa bann larzan ki Gouvernman pe donn sa bann diferan lorganizasyon?

Eski zot pe servi sa bann larzan byen?


Eski i pa merit annan en oversight lo sa 120 Verbatim Report NAS Sitting Friday 26th November 2021 bann antite, lo sa larzan ki Gouvernman pe donn sa bann diferan lorganizasyon sosyete sivil.

Apre mon lot kestyon i kot i konsern Children’s Special Fund.

Ou konnen i annan bokou dimoun ki’n call mwan, in demann mwan regard dan sa fon.

Konmsi ki mannyer zot pou ganny akse ek sa fon?

Akoz zot pa konnen akoz zot pa al kot Gouvernman Lokal.
Konmsi ki mannyer sa fon pe ganny zere?

E ki bann prosedir pou bann dimoun kapab ganny akse avek Finansman ki anba sa fon?

Mersi.

MR SPEAKER Mersi.

SS wi ou annan 2 kestyon la.

SS PATRICK PAYET Mersi Mr Chair.

Mersi Onorab pour sa 2 kestyon.

Premye lo kote bann Civil Society Organization.

Bann prosedir ki egziste ozordi, letan zot pe fer zot soumisyon pour zot demann en alokasyon dan Bidze, i annan the call of- sirtou bann ki pe fer li dapre the National Grant Policy.

I annan en Komite ki evalye.


E lo sa Komite i annan en re prezantan Minister Finans e reprezantan Civil Society e apre nou annan bann Spesyalis dan bann diferans sekter.

Apre nou annan en fulltime staff ki travay ek nou dan Minister Finans, ki i en project officer lo kote sa National Grant.

Nou pa disperse larzan en sel kou letan nou pe fer li.

So nou fer li dapre zot project proposal, e diferan staz proze nou fer sa soumisyon.
E menm par egzanp letan sa project officer i ale i al evalye si i vwar sa propozisyon ki ou’n mete dan Bidze - letan ou’n soumet for your call of proposal, letan ou’n soumet your proze i pa dapre li, sa i annan en diskisyon ki- they call sa lasosyasyon pour zot kapab verifye en pe pli byen.

So i annan bann cross check ki ganny fer par sa tim.

E menm par egzanp zot kapab redwir Bidze, menm si zot in approve par egzanp 1milyon.
Me letan zot vwar ki i annan savings ki pe arive sa total 1milyon ki pou ganny soumet.

So i annan bann diskisyon ki arive, e en keksoz ki nou fer avan menm nou konmans fer assessment, se nou fer zot soumet zot Annual Financial Statement.

I annan bokou zot ki zot an retar avek zot Annual Financial Statement, ouswa kekfwa zot pa azour avek lareg Rezistrar Zeneral.

121 Verbatim Report NAS Sitting Friday 26th November 2021 Tou sa la sa bann komite members i verifye sa bann prosedir.
So i annan en pe bann cross-check and balances ki ganny fer.

Lo kote CARE.

Parey letan nou ti diskit Bidze avek zot pour lannen 2021, e sa nou’n fer zot fer through the soumisyon, parey National Grant, parey bann lezot lenstitisyon.

So sanmenm sa ou pa pou vwar kekfwa Bidze lannen prosenn.

Me selman zot bezwen pas parey bann lezot civil society organization.

Mr Chair kekfwa mon’n mank enn sa dernyen kestyon.

Onorab si i kapab repete silvouple.

MR SPEAKER Children’s Fund SS wi.


MR WAVEL WOODCOCK Apre CEPS osi.

SS PATRICK PAYET Lo kote Children’s Fund zot in fer soumisyon.

Zot in demann tou bann organisation pou soumet zot bann proze ki zot annan.

Akoz i annan en Policy and Guidelines ki zot servi.

Lo sa Board li menm i annan parey zot okouran i annan Mrs Patricia Padayachy ki Chairperson.

E Mrs Linda William Melanie ki Vice- Chairperson.

E Sekretarya ki zot pe ganny asiste se lo kote Departman Social Affairs.
E tou soumisyon i annan ki zot in mete dan Newspaper last week ouswa 2 weeks.

Me selman kekfwa letan zot fini evalye si zot vwar ki sa total Bidze ki nou’n soumet, zot pa ganny ase call of proposal, zot re fer ankor en call of proposal.

Me selman kekfwa nou a fer en diskisyon avek zot pour zot fer en pe plis awareness program pou dimoun okouran.

Sirtou kekfwa diskit en pe avek bann NGO, ouswa Lasosyasyon ki kouver specific bann zanfan.
Lo kote CEPS i en alokasyon parey zot vwar ki nou’n kit en pe parey pour lannen 2022.

So li nou’n mentenir en pe zot Bidze dapre en pe sirkonstans ki lo kote Gouvernman ki nou’n mentenir en pe Bidze, bann lezot Lazans Gouvernman.

So nou’n keep li.

Me selman li osi nou fer sir ki i bezwen soumet par egzanp zot AFS, ouswa bann lezot dokiman adisyonnel.

Nou pa donn zot Bidze en sel kou, 2.3 milyon dan zot kont.
Nou disperse zot on a quarterly 122 Verbatim Report NAS Sitting Friday 26th November 2021 basis.

Zot bezwen soumet zot cash flow.

So i annan bann prosedir ki nou met an plas an diskisyon avek zot lo la.

Mersi Mr Chair.

MR SPEAKER Mersi SS.

Onorab Lemiel.

HON SYLVANNE LEMIEL Mersi Mr Chair.

Bonn apremidi SS avek ou delegasyon.

Mr Chair mon ti a kontan SS i donn mwan en pti leksplikasyon lo kote Land Compensation Tribunal.

Lannen pase i ti ganny li 2.4milyon, sa lannen ki pe vini nou pa war.
Petet mon ti a kontan konnen akoz.

Laptop Scheme.

Laptop Scheme in sorti 3 milyon in vin 5 milyon.

Ki i byen, me selman mon ti a kontan ganny en pti pe leksplikasyon an term, eski zot pe mazin donn en pti pe plis ki sa allowance R3mil ki zot pe donn sak etidyan, or zot pe mazin pour cater pou bann Etidyan ki dan pli ba laklas apart ki S4-S5?

Petet nou pe vwar ki bann etidyan osi ki konmans dan P6 an lasistans.

Eski sa R2milyon desandan, zot osi zot bezwen ogmantasyon pou fer provizyon pour sa?
Mon vwar en nouvo Trust Fund ki’n ganny inisye.

Sa se en Innovation Trust Fund ki zot in met R500mil ladan.

Mon ti a kontan konnen egzakteman ki i entail?

Lekel ki kapab al apply pour sa Innovation Trust Fund?

E petet kote ki bann dimoun ki annan bann nide inovativ i kapab apply anba sa Trust Fund, kote i pou apply?

E apre mon war Red Cross.

Red Cross nou konnen ki i pe ede dan en kantite travay, i pe ede dan en kantite keksoz.

I pe ed kominote.
I pe ed kominote.

Mon vwar ki depi lannen 2001, depi lannen 2020, 2021 son Bidze in reste 1.5 milyon.

So mon pe regarde la an 2022 osi mon vwar 1.5.

Eski zot pa ti pe mazinen petet, pour regard en pti pe lo kote Red Cross, ki mannyer zot kapab donn li en pti pe plis soutyen?

Mersi.

MR SPEAKER Mersi Onorab.

SS.

SS PATRICK PAYET Mersi Mr Chair.

Mersi Onorab pour sa 4 kestyon.

Premye mon a konmans lo Land Tribunal.

Letan nou’n diskit avek sa Tribinal, zot ekspekte konplet zot travay by Desanm.
So rapor zot pe finalize letan 123 Verbatim Report NAS Sitting Friday 26th November 2021 nou’n diskit avek zot.

Akoz ki zot in vwar ki bokou zot bann case, in ganny head by Truth and Reconciliation.

So bokou dimoun dan plas vin kot zot in al laba.

Me selman zot bann case ki zot annan zot pe konplet sa bann legzersis by Desanm.

E pour zot soumet zot rapor avek Prezidan.

So sanmenm sa ki nou pa’n met okenn Bidze lannen prosenn.
Lo kote Laptop Schemes, menm si in increase, i pour bann etidyan S1 a S5 apre Professional Centres.

Apre i pou R3mil.

Me selman sa i an diskisyon avek DICT.

Nou kapab re diskit avek DICT pou revwar sirtou avek domenn teknolozi, ki mannyer nou kapab revwar en pe sa scheme.

Si par egzanp lo kote primer, sa i bann diskisyon kekfwa nou kapab diskite avek DICT.
Me selman sa i en forecast ki nou’n ganny sa- akoz letan zot in regarde sa lannen baze avek sityasyon kekfwa funds ki kekfwa bann paran ti annan ti napa en kantite.

Me kekfwa zot ekspekte now avek lekonomi ki pe refer, pti a pti ki zot ekspekte en pe plis lannen prosenn.

Me selman nou kapab diskit avek DICT pou revwar si par egzanp lo kote primer i ekspekte kekfwa anmenn bann lezot level dan primer.

Lo kote Innovation Trust Fund.


Sa i en Scheme ki deza egziste, me menm si kekfwa ou pa’n war Bidze sa lannen, me selman sa i avek- avan la avek Minister Entrepreneurship avek Industry.

ti anba NISTI, me selman Ki bann soumisyon se lo kote bann proze inovasyon.

Keftwa once ki- mon kapab diskit avek PS, once ki i pe vini semen prosenn pour li kapab donn enpe plis detay e ki bann proze ki zot ekspekte.

E ki mannyer zot fer call of proposal, parey i egziste- bann lezot Scheme ki egziste dan Gouvernman.
Lo kote Red Cross.

Sa i en pe nou diskisyon ki nou’n ganny zot, akoz zot pa ganny zis larzan avek Gouvernman me selman zot ganny en pe larzan ankor avek bann organizasyon enternasyonal.

Me selman s ai sa provizyon.

Be i annan bann lezot avenue ki zot ganny ankor bann lezot funds pour zot konplimant en pe sa ki Gouvernman i donn zot.

Mersi.

MR SPEAKER Mersi SS.

Fotespere tou kestyon in ganny reponn, Onorab Aglae.
124 Verbatim Report NAS Sitting Friday 26th November 2021 HON EGBERT AGLAE Mersi Mr Speaker.

SS premyerman i annan en logmantasyon dan SME Scheme sorti 40 pou mont 50milyon pour lannen prosen.

An vi ki ti annan osi pandan sa peryod COVID kot labank pa ti pe donnen.

Eski prezan sa ki mon pe konpran, pou annan bann disbursement ki pou ganny fer avek serten bann kondisyon ki zot etabli?

E osi mon ti a kontan demann ou si zot pou reste avek sa bann lenstitisyon finansyel tradisyonnel ki ti pe donnen?
Mon konnen parey commercial bank pe donnen, Nouvobanq i donnen.

Eski nou pou osi get bann lezot labank?

Dezyenmman i annan sa Educational Loan Scheme 8 milyon.

Ki oparavan ler mon’n get back pa ti egziste dan bann laliny Bidze.

Si ou kapab donn nou en pe leklersisman, ki kalite finansman ledikasyon nou pe koze la?

Si i lokal, si overseas.

Apre dernyen, i annan sa National Grant la, ki zot 9 milyon.

Si ou ti kapab donn mwan en pti kont randi briyevman.
Ziskan maintenant par ki sa bann NGOs i apply la.

Ki kantite larzan ki ganny servi petet anyelman en pti git, e ki bann proze osi ki zot pe targete pour bann fitir aplikan?

Mersi.

MR SPEAKER Mersi Onorab.

SS?

SS PATRICK PAYET Mersi Mr Chair.

Mersi Onorab.

Lo kote SME Scheme nou’n met sa provizyon 50milyon.

Me letan ou konpare avek Bidze 2021 ki ti zis 40milyon.
Mr Chair kekfwa zis pou donn zot en kontrandi of depi ler sa Scheme in egziste depi 2014, e la valer 1.5 bilyon ki tou labank komersyal i fer.

Me selman kekfwa i annan ki ofer en pe pli vit, konpare avek bann lezot labank.

I annan en analiz ki’n ganny fer ki nou kapab share avek Lasanble.

Me selman letan nou’n regarde se provizyon, par egzanp letan ou regard bann existing loan ki egziste ek bann labank ki la valer 1.5bilyon, sa lentere ki nou subsidies i apepre 42 a 43milyon.
Sa lentere ki nou subsidies.

Savedir si ou ti pe forecast Bidze pour existing loan, i apepre zis 42 a 43milyon ki ou ti pou bezwen dan Bidze.

Me avek lentansyon Gouvernman, se pou revwar an totalite sa Scheme, pour nou revwar 125 Verbatim Report NAS Sitting Friday 26th November 2021 en pe plis bann lezot sekter pou vini.

Met lanfaz dan sa bann sekter par al dan sa bann sekter tradisyonnel, me bann lezot sekter ki nou anvi en pe plis krwasans.
Sanmenm sa nou’n met sa apepre 7milyon adisyonnel pou subsidies lentere.

Me selman sa bann loan pou ganny donnen kot bann labank.

Par egzanp letan zot ale zot- parey prosedir sa 3milyon- Premye 1milyon i ganny subsidies premye zot 5poursan.

2enm - sa lezot 2milyon i 7 poursan.

Me i tou sa la ki nou pe revwar ek zot.

Par egzanp en keksoz ki nou pe diskite se pour le moman i annan 7 years repayment.

Kekfwa extend sa repayment pou 10an.

Sirtou avek bann sekter par egzanp Lagrikiltir avek Lapes.
Akoz letan ou regard par egzanp lo sa analysis, 1.5bilyon, mazorite i dan konstriksyon avek Real Estate, ki en la valer 776 milyon.

2enm i transportasyon 322.

Me selman lanfaz ki nou anvi mete i dan bann lezot sekter.

Akoz sirtou avek nou heavy reliance lo tourism.

Nou anvi vwar bann lezot sekter devlope.

Par egzanp letan ou vwar Fisheries, zis 83milyon.

Me nou’n vi sa en pe plis.

Letan ou regard Lagrikiltir i zis 7.7 milyon.

Nou anvi vwar en pe plis.


So this is why kekfwa nou’n met sa larzan adisyonnel.

Me selman revwar li dan son totalite pou fer sir ki- koz avek labank komersyal osi.

Mon konnen i annan en pe difikilte kekfwa letan bann sekter osi i soumet sa bann lenformasyon me selman travay avek zot.

Lo kote sa Educational Loan Scheme, lentansyon li osi kekfwa mars enpe parey en SME Scheme.

Pou vwar bann domenn ki nou anvi nou bann etidyan i al study.
Par egzanp si en etidyan, lanfaz pe ganny mete kekfwa pou li al study UNISEY, kekfwa li i anvi i anvi al dan en lot University selman son paran i anvi pran en loan al fer li.

I pa anvi pran en loan through ANHRD akoz sa bann requirement ki i pe demande, Gouvernman i kapab subsidies sa Degre ouswa Master, ouswa menm lo kote Diploma.

Si i annan Diploma ki pa ganny ofer locally.

Ouswa menm par egzanp en Diploma pe ganny ofer through Guy Morel Institute.
Ouswa through the professional course - par egzanp ACCA, ki ouswa ou bezwen bann dimoun dan Legal.

Kekfwa li i bezwen fer en professional course dan Legal.

126 Verbatim Report NAS Sitting Friday 26th November 2021 So, i en pe sa ki nou pe etidye avan kekfwa nou vin fer lanons.

Me i pour tou.

I pa zis pour Degre, Master, Professional Course, at Diploma, Advance Diploma.

Me selman bann ki pa pe ganny ofer kekfwa to bann professional centers.
So sa i enpe- e an menm tan i pou baze lo en pe lo i pa pou nenport course.

Me selman i pou pli specific dapre stratezi nasyonal ki nou ekspekte diskite avek Minister Ledikasyon, ANHRD pou fer sir ki at least bann domenn ki bann etidyan i swazir dapre stratezi nasyonal osi.

Avek sa Mr Chair pour trwazyenm kestyon mon ti a kontan envit Mrs Volcere lo sa kestyon lo National Grant.

Mersi.

MR SPEAKER Mersi.

Wi Mrs Volcere?

MAY-PAULE VOLCERE Bonn apremidi Chair.

Bonn apremidi Onorab.


National Grant lo kote son mandate, bann areas ki i targete i goal 1 of SDG, pour lo kote poverty;- to end hunger - Agriculture.

Nou osi get healthy living and promote well-being, gender equality, inclusive of quality education, and promote sustainable economic growth and productive employment.’ E osi promote peaceful inclusive society.

Sa bann areas ki nou focus on.

Pour sa dernyen 3an ki National Grant in la, nou ganny apepre an average 30 aplikasyon par lannen.
Nou fer en proposal avan Bidze pour nou kapab ganny en group.

And then apre sa, premye quarter en lannen, nou fer 2enm proposal pou bann ki pa’n kapab meet sa deadline.

Anyway, on average selman over the past, disbursement ki nou’n fer i 6 milyon par lannen.

Sa lannen in en pe pli mwens, akoz en bon pe NGOs avek COVID pa pe kapab ariv kot zot bann targeted audience pou fer bann community activities.

So i pa’n posib pour zot kapab servi sa larzan.


This is why sa lannen nou war nou disbursement en pe pli ba.

Me selman nou still maintain sa menm budget akoz nou ekspekte avek economic recover and then aktivite i kapab resume, then, the NGOs can still apply the same amount.

MR SPEAKER Thank you, panel.

Nou a pas lo Onorab Georgse.

127 Verbatim Report NAS Sitting Friday 26th November 2021 HON BERNARD GEORGES Mersi Mr Chair.

Mr Chair mon annan 2 pti kestyon.


Premye se – pa en gran sonm larzan R400 ekek mil.

IOT gratuities ki pou ganny peye sa lannen, eski SS i kapab eksplik nou akoz Gouvernman i ankor pe pey gratwite IOT workers?

E dezyenmman, CARE.

Mon vwar ki- nou ti’n ganny dir en pe pli boner ki CARE sa lannen pa ti pou ganny okenn larzan.

E annefe napa larzan ki’n ganny mete a son dispozisyon.

Me i still pe fer en travay, e as far as drog i konsernen, i annan en travay enportan ki sa lorganizasyon pe fer.
Mon ti a kontan ganny en reasirans avek SS ki kantmenm i pa’n ganny en Bidze direk, i ava still kapab apply pou Grants from en lot porsyon Bidze.

E eksplik sa silvouple akoz mon’n donn mon lasirans avek CARE ki mon ti pou lager dan son kote bwat pour sa Bidze.

Mersi Mr Chair.

MR SPEAKER Mersi Onorab.

Wi SS ou pou adrese?

SS PATRICK PAYET Mersi Mr Chair.

Mersi Onorab pour sa 2 kestyon.

Lo kote CARE definitivman komitman son prosedir pour li apply to The National Grant.
E actually in apply e assessment pe ganny fer pour li kapab regarde kantite i pou donnen.

Me selman i through The National Grant Committee certain.

Dezyenm lo kote IOT gratuity.

Wi Mr Chair, nou’n met sa provizyon akoz, actually sa ti en komitman ki Gouvernman in fer.

Se selman nou pe revwar li dan sa totalite parey i pe ganny fer avek bann lezot gratwite.

The salary of Government is being reviewed dan son totalite.
E tou bann konponan, e actually le 6 mon konnen the shareholders from Thai Union pe vini pour nou rediskit en pe.

Me selman sa nou’n met en provizyon.

Me definitivman lannen prosenn nou pou bezwen revwar li dan son totalite, akoz Gouvernman osi pe revwar tou son bann Scheme ki egziste ozordi.

Mersi Mr Chair.

MR SPEAKER 128 Verbatim Report NAS Sitting Friday 26th November 2021 Mersi SS.

Onorab pillay.

HON SEBASTIEN PILLAY Mersi bokou Mr Chairman.

Bonn apremidi tou dimoun ankor enn fwa.


Mon le retourn lo sa bann provizyon ki en pe pli gro anba sa Bidze, e sa se sa Bidze mon’n war sa lined pansyon avek sa Special Pension’s Payment la en?

Ok, en konsern ki mwan mon’n gannyen ki mon oule met devan ou SS se ki i annan bokou dimoun ki ti travay dan Gouvernman dan bann lannen pase- mon pe koz ou plizyer lannen pase.

E ki ler zot in arive ler pou kalkil zot bann pansyon, zot pansyon ti ganny kalkile lo sa saler ki zot ti aret travay.
E ozordi en dimoun ki pe fer menm fonksyon ki zot, pansyon i bokou pli o. E i annan plizyer dimoun- well i napa bokou zot konmela akoz lamazorite zot i tre avanse in terms of laz.

Me bokou zot ti a kontan vwar si i annan en dimoun ki fer pledwari, akoz mon krwar Prezidan i annan en say ladan.

Sey fer en pledwari avek Gouvernman pou revwar sa kalkilasyon, pour bokou sa bann dimoun ki’n travay dan bann antite Gouvernman.

So eski i annan en konsiderasyon ki pe ganny donnen an relasyon avek sa?
Sa i mon premye kestyon.

Mon dezyenm kestyon.

Mon le tous lo sa pwen Home Improvement Re-roofing scheme for Pensioners.

E sa Housing Finance scheme ki nou pe get 18 milyon la en.

Notwithstanding ki sipoze annan lezot larzan ki’n ganny allocate pour bann special housing or emergency housing parey Gouvernman i dir.

Menm si nou pa konnen ki kalite emergency housing i pour ete, sa i pou bann loan ki dimoun i kapab ganny akse avek si mon pa tronpe.
So eski ou pe dir nou pou dir HFC pou kapab ofer sa bann loan sa lannen?

Baze lo lenformasyon ki nou pe gannyen e Bidze ki i pe gannyen.

E dimoun pou kapab ganny akse avek sa bann loan?

E eski ou annan okenn lenformasyon avek lo lakantite pansyoner ziska la ki’n ganny akse avek sa loan pansyonner ki R5milyon?

Apre mon annan e kestyon an relasyon avek sa depans ki nou pe mete pour sa SME Seed Capital en.
Annefe i annan 2 konponan ki relate avek kanmarad - SME Seed Capital, and then nou annan en lot konponan en pe pli gro SME Scheme.

So ki fer R55 milyon.

129 Verbatim Report NAS Sitting Friday 26th November 2021 Eski management sa 2 scheme, la fason ki i ganny fer, i pran kont larzan total ki Gouvernman pou depanse an relasyon avek small to micro enterprises?

Or tou le de i at a tangent?


E alors ler en portre i ganny penn lo ki kantite sipor Gouvernman pe donnen, pour nou Lasanble konpran ki kantite larzan Gouvernman pe donnen lo sa bann Scheme, sa 2 keksoz i separe i pa ganny met ansanm.

Mersi Mr Chairman.

MR SPEAKER Mersi Onorab.

SS.

SS PATRICK PAYET Mersi Mr Chair.

Mersi Onorab pour sa 3 kestyon.

Lo kote Pansyon mon konnen vre nou’n vwar en pe sirkonstans akoz any desizyon ki en Polisi i ganny fer.
par egzanp si en Polisi pou konmans ganny enplimante le 1er Zanvye 2022, because of the cut-off date, i annan dimoun kekfwa ki zot vwar li zot in ganny afekte.

I annan sirkonstans ki nou’n vwar lo la.

Akoz sa nouvo formula ki Fon Pansyon ti fer letan ti pe an 2017.

Me selman parey ou okouran ki tou le lannen i annan sa bout lenflasyon ki zot ganny ogmantasyon zot pansyon.

Me kekfwa sa i en keksoz ki nou a ava diskit avek Fon Pansyon, pou vwar li lo kote son totalite letan i pe fer son bann reform.
Me selman nou konnen definitivman sanmenm sa ki Gouvernman ti vin lentrodiksyon sa minimum pension R3mil.

Akoz vre, ozordi en dimoun ki pe travay son saler i mete i R15mil.

Me selman kekfwa dan 10an sa menm post son saler i pou’n ariv 22mil, 23mil baze lo lenflasyon.

So i arive mon konnen ki kekfwa letan ou pou kalkil sa dimoun kekfwa ti pe travay menm level, sirtou avek mon konnen bokou kestyon ki’n gannyen se lo kote Teachers ki’n retire, enpe letan pase, konpare avek Teachers ki pe retire now.
Zot vwar zot kekfwa zot in dezavantaze baze lo sa nouvo formula.

Me selman sa nou kapab kontinyen diskisyon avek Fon Pansyon, pou vwar ki striktir ki nou met an plas meyer diskisyon nou kapab gannyen lo kote Gouvernman ek Fon Pansyon.

Lo kote sa Housing Finance Scheme.

Menm si nou apel li Housing Finance Scheme, Mr Chair zis pou mWAn dir, sa i pa zis HFC 130 Verbatim Report NAS Sitting Friday 26th November 2021 ki ofer sa Scheme.
Sa Scheme i ganny ofer avek any commercial bank, bann dimoun ki pran en mortgage ki zot saler ki anba R30 mil.

So i pa zis HFC.

So… Me selman nou’n vwar akzo bokou sa bann dimoun ki dan sa threshold, i apply through HFC.

Vre definitivman letan ou regard aplikasyon.

Me selman nenport commercial bank osi.


Zot osi sirtou par ezanp si sa- akoz par egzanp letan ou regard sa endividi, i pa pe bank avek HFC, so i ti pou pli dan son lavantaz pour li apply avek en commercial bank, akoz son threshold ki i kapab gannyen.

Akoz mon krwar HFC i donn la valer zis 950mil.

Me selman avek en commercial bank i kapab ganny plis.

Me selman statistics nou napa lo kote Home Improvement Re- roofing Scheme.

Me selman nou kapab donn Lasanble ki kantite pansyoner ki’n apply.
Me selman sa, ki akoz ki kekfwa nou’n fer sa ogmantasyon lo kote Housing Finance Scheme lannen prosenn?

Akoz nou ekspekte sirtou avek bann lezot commercial bank letan nou’n diskit avek zot, ki kantite demann ki zot in gannyen.

E nou ekspekte pou annan plis lannen prosenn, akoz sa lannen parey ou konnen zot pa ti pe donn sa kantite.

Lo kote SME Scheme avek SME SEED Capital definitivman sanmenm sa nou pe revwar tou le 2 sa Scheme.
Minister Finans avek Minister Lantreprenarya avek Industry, nou pe fer en total review lo tou le 2 sa Scheme pou met en lot striktir an plas.

E pou fer si ki at least tou le lannen osi nou kapab prodwir en rapor, ki pou kapab fer li available piblikman ki zot pou konnen ki kalite sekter ki bann labank komersyal osi par egzanp in donnen anba sa SME Scheme.

E ki kalite sekter ki par egzanp sa komite in evalye bann proze anba sa seed capital.
So sa i en diskisyon ki nou kapab travay lo la e pou fer sir ki en rapor tou le lannen i ganny fer.

E definitivman nou kapab fer li available piblikman.

Mersi Mr Chair.

MR SPEAKER Silvouple terminen Onorab wi?

HON SEBASTIEN PILLAY Mersi Mr Chairman.

En pti pwen enportan, regarding sa size sa Special Pension.

Mon pa konnen kantite letan i pou pran, me bokou sa bann dimoun ozordi i dan en laz tre avanse.

E mon pe koz ou annan ki’n ariv 79 menm 80 si mon pa tronpe.
131 Verbatim Report NAS Sitting Friday 26th November 2021 I annan en msye Anse Etoile ki call mwan tanzantan lo sa size osi.

I ti travay kot Prizon.

I annan en madanm osi in call mwan lo la.

I annan plizyer dimoun ki’n al en pe partou, pou sey rod en rekour pou sa sityasyon ki zot ladan.

So eski dan bann mezir ki ou pe pran, ou kapab mazinen pou sey donn nou en lenformasyon lo ki zistans sa sityasyon pe arive?
Si dan le pase i pa’n ganny fer, mwan mon le anbark lo en prosedir pou sey sa ki mon santi i en lenzistis anver sa bann dimoun ki’n travay, me sa letan zot pa ti ganny sa saler.

Dezyenmman en pwen ki mon ti le fer Mr Chairman, ki enportan se ki IOT mon’n vwar ou koz lo en serten lapros.

Mon ti a kontan remind ou ki IOT sa bann dimoun sa travay ki zot fer i anmenn dividends pour Gouvernman.

E Gouvernman dan mon lopinyon pour mwan, i dwa en pti keksoz lo son dividends sa bann travayer IOT.
So petet annou pa koup sa larzan deswit malgre IOT pe pey sa 13th month.

IOT i devret pey son 13mwan son travayer, ki baze lo son profi, lo son sa.

Me petet sa pti larzan anplis ki sa bann travayer pe gannyen, i pa ti ava en bon nide pour nou tire, akoz sa i ava osi ede pou realiz bann travayer Seselwa.

I zot kontribisyon towards sa prodiksyon ki IOT in fer pou anmenn dividends pour nou pei.

Mersi Mr Chairman.

MR SPEAKER Mersi Onorab.

SS wi.

SS PATRICK PAYET Mersi Mr Chair.

Mersi Onorab.


Lo kot pansyon parey mon’n dir kekfwa nou a fer sa legzersis parey by first of April.

Parey nou pe fer sa evalyasyon lo kote soutenabilite Fon Pansyon.

So once nou pe fer li nou a fer li dan sa konteks osi.

Lo kote IOT gratwite parey mon’n dir, Gouvernman pe revwar tou sa bann Scheme ki egziste ozordi.

Parey bann end of year contracts, bann trezyenm mwan, bann gratwite ki egziste.
So definitivman si Gouvernman pe regard lo kote pou li, i bezwen revwar li lo kote bann lezot ki pe gannyen.

Akoz si par egzanp en diskisyon ki nou pe gannyen se dan plas donn tou sa bann gratwite trezyenm mwan, annan en performance bonus annually lo kote Gouvernman.

132 Verbatim Report NAS Sitting Friday 26th November 2021 E pour nou diskit avek IOT la fason ki kekfwa si par egzanp sa gratwite pa pou egziste anymore ki zot pou gannyen tou le 5an, ki kalite performans sistenm ki zot met an plas?
So i en diskisyon definitivman nou bezwen gannyen avek shareholder.

En diskisyon e met ater tou bann konponan, baze lo ki bann prosedir e propozisyon ki Gouvernman pe vin avek pour lannen 2022.

So definitivman nou bezwen diskit li avek shareholder Thai Union.

Mersi.

MR SPEAKER Mersi SS.

Nou a pran Onorab Henrie.

HON GERVAIS HENRIE Mersi Mr Chair.

1-2 pti pwen.

Dabor konsernan CARE.


Mon apresye sa ki mon’n war dan Bidze, akoz largiman ki nou ti mete se ki i pa ganny konsidere konman en NGO eksepsyonnel me ki i al dan National Grant parey tou.

So mon kontan ki sa propozisyon in ganny ekoute.

Mr Speaker lot pwen i konsern alokasyon pour CEPS, SCCI, Religious Organization avek Red Cross.

Mon napa difikilte avek tou sa bann platform ganny en lasistans finansyel avek Gouvernman.
Me sa ki mon trakase se dan ki kad legal sa bann alokasyon pe ganny fer?

Mon persyade pou dir ozordi letan nou pe koze napa.

E mon propozisyon mon pe fer se ki Legzekitiv e Minister Finans i regard sa pre.

Parski ler nou pe allocate zot taxpayers money, i bezwen annan en fason pou annan oversight, pou annan rann kont.

E i ava annan en kad legal ki egziste an nwar ek blan.

Ki si demen i annan en dimoun ki le kestyonnen dan ki fason i pe arive, i kapab refer to sa.
I ava swa en lagreman, en MOU ki ganny sinyen or en keksoz koumsa.

Sa i dezyenm pwen.

Trwazyenm pwen, pwen ki mon’n fer tou le an depi ler mon’n asiz lot kote latab, sa lannen Avril mon’n fer ankor, se lo kestyon Seychelles News Agency.

Zot pe fer en travay formidab ki mon rekonnet en kantite, me selman mon oule ki mon propozisyon se ki Lotorite konsernen, Minister Finans, Legzekitiv, i reflesi dan direksyon ki i annan en merger ki arive avek NISA.
Akoz NISA pa pe demann nou larzan dan Bidze, e alor si News Agency ti form parti sa lorganizasyon a long term, mon krwar poudir 133 Verbatim Report NAS Sitting Friday 26th November 2021 zot depandans dan Bidze ti pou redwir e disparet net if anything konmans prodwir larzan lo zot menm.

Mr Speaker lot pwen ki mon le fer konsernan National Grants.

National Grants letan mon pe get bann lenformasyon ki available;- par ezanp an Me sa lannen, selman 2.8milyon out of sa 9milyon ki ti’n ganny disburse.
Akoz selman 11 proze ki ti’n ganny allocate larzan, e parey sa madanm lo panel fek enform nou ki 30 proze par an, mon panse la ki sa komite i bezwen fer bokou plis.

Akoz si National Grant sipoze pe target bann keksoz ki pou adres bann zafer SDGs, i bezwen koul dan bann kominote ki nou la anndan konman bann Manm Lasanble nou reprezante.

Konmela i annan bokou bann pti lorganizasyon dan bann distrik.
Bann Lasosyasyon Peser, bann Lasosyasyon Fermye zot merit ganny advised lo ki mannyer pou tap into sa bann resources pou adres bann size SDGs, me an menm tan i annan latransparans dan alokasyon.

So Economic Planning should do a little bit more with regards to sa travay avek sa National Grants Committee.

E finalman SEEREP Insentive Scheme mon war li i en bon Scheme akoz i kapab adres endirekteman size lapovrete dan nou pei.
Kot si bann lakour i ganny akse avek sa fon, zot kapab pran bann pti loan aste bann lekipman ki a long term i redwir zot kou utilities dan lakour.

E mon pe demande Mr Chair ki ankor plis i ganny fer, pou permet bann dimoun dan Kominote ki nou ki sorti la anndan ki reprezante, i konn the availability of sa bann Scheme e zot fer bann aplikasyon pou zot benefisye anba la.

Mersi.

MR SPEAKER Mersi Onorab.

SS ou ava adres sa bann pwen.

SS PATRICK PAYET Mersi Mr Chair.


Mersi Onorab pour sa 4 spesifik kestyon.

Premye lo kote sa lankadreman legal, definitivman i en keksoz ki nou a travay lo la early next year.

Met li an plas pour fer sir ki demen osi okenn kestyon ki vini, nou konnen i dapre sa striktir legal e osi sa oversight structure.

134 Verbatim Report NAS Sitting Friday 26th November 2021 Nou konnen wi i annan sa mechanism ki nou liaise avek zot diskite.
Me selman kekfwa through an MOU parey ou’n propoze, definitivman sa mon kwar i en bon sizesyon.

Dezyenm lo kote Seychelles News Agency wi, i annan travay ki ti’n konmans fer.

nou ti an diskisyon avek Biro Prokirer Zeneral.

Me selman nou ava konplet sa legzersis hopefully early next year.

Me selman i annan travay ki’n konmanse lo la.

Lo ki sa striktir ki nou met li an plas.

Nou osi nou’n vwar ki kekfwa i pou anmenn en pe plis benefis.
Si kekfwa i annan en pe through NISA ouswa bann lezot striktir ki egziste.

Lo kote sa National Grant, mon konnen ki i annan bann diskisyon ouswa bann awareness ki nou fer, me selman kekfwa we need to do more.

Pour nou kekfwa mazinen lo bann posibilite parey ou pe dir lo kote SDGs pour kekfwa bann lezot organization ouswa Civil Society okouran ki sa i egziste, me ki mannyer zot fer zot prosedir.

Mon konnen selman sa project officer i annan ki par egzanp zot dir kekfwa sa prosedir konmela i too cumbersome.
I annan tro bokou paperwork.

Me selman en keksoz ki nou diskit avek zot, nou bezwen prepar zot pour zot kapab soumet en propozisyon enternasyonalman.

Akoz i pa zis anba sa National Grant ki ou kapab ganny larzan.

Par egzanp konmela mon konnen US i donn bokou.

So letan ou regarde ou konpar nivo bann prosedir- (laughter) MR SPEAKER Ale SS terminen.

SS PATRICK PAYET Mr Chair nou konnen kekfwa i annan bokou ki arive ki zot kapab servi sa bann striktir.
Me selman definitivman i bann nouvo Awareness Program ki nou kapab tap in kekfwa en pe plis dan community.

Travay kekfwa avek bann lezot Minister, par egzanp Local Government and Community Affairs.

Travay avek zot pou fer zot okouran, e si en dimoun i pas dan distrik osi, i vin demann zot okenn kestyon, ouswa prepar bann leaflets so- e tousala kekfwa nou bezwen travay avek zot.

135 Verbatim Report NAS Sitting Friday 26th November 2021 Lo kote SEEREP Definitivman mon antyerman dakor avek sa.
I en keksoz ki nou bezwen kontinyen travay avek Minister responsab pour lenerzi.

Akoz sa mon konnen i pou anmenn en pe plis benefis.

Mon konnen letan sa ti konman ti annan bokou awareness, me selman la ou pa pe war.

Mon konnen i ganny ofer avek bann commercial bank me selman annou fer en pe plis.

Me definitivman mon share the same point of view on a travay konzwentman avek Minister responsab.

E osi bann lezot NGO pour zot kapab donn nou en koudmen lo sa kote.

Mersi Mr Chair.

MR SPEAKER Mersi.


Bon i reste mwan Onorab Roucou.

Pa Onorab Roucou alors, Onorab Adelaide.

Eskiz mwan, mon mark kekfwa lo… HON FRANCOIS ADELAIDE Ok Mr Chair mon konnen pou dir fernwar pe fer.

Ok SS bonn apremidi.

E bonn apremidi ou lekip antye.

SS vi ki nou annan dokiman devan nou la, e i pou bon pour lenformasyon piblik en, akoz i enportan ki ler nou dan Lasanble nou koz ek piblik nou eksplik zot.

La deor i annan en move vag, en move petet mesaz avek nou bann zenes.
Akoz dan deba Bidze, Lopozisyon ti dir ki dan Bidze napa nanryen pour lazenes.

E sa in anvoy en move mesaz e bann zenes i konfize.

Eski ou koman sa antite ki’n travay lo Bidze, ou kapab vreman konfirmen avek sa Lasanble, si dan sa Bidze i annan keksoz ki pou fer avek lazenes?

Akoz mwan ler mon gete mon war bokou bann Scheme.

Bokou bann fund ki’n ganny mete a la porte lazenes.

E ou konnen nou Parlmanter, ou annan 2 kote.

I annan bann ki ‘parle’ avek bann le ki ‘manter’.


Nou, nou ‘parle’ zot, zot ‘manter.’ (laughter) HON FRANCOIS ADELAIDE E dimoun deor pe konfize.

So mon ti a kontan ou eklersi sa pou ki nou kapab konpran byen mersi.

MR SPEAKER 136 Verbatim Report NAS Sitting Friday 26th November 2021 Onorab Onorab.

SS mon pa konnen- (Interruption) MR SPEAKER Order please!

SS mon pa konnen ki mannyer ou pou kapab reponn sa kestyon.
Petet ou kapab zis mansyonn bann scheme ki annan spesifikman keksoz pour lazenes ladan e Onorab i a kapab satisfe.

Mersi.

SS PATRICK PAYET Mersi Mr Chair.

Mr Chair kekfwa mon a konmanse ki tou kou mon dir, en dimoun letan i regard Bidze, i pa bezwen regard li zis specific.

Tou kou mon koz par egzanp avek mon bann relative, ouswa mon bann koleg ki mon zwenn, ki mon dir zot toultan letan ou regard en Bidze, ou pa bezwen regard si i annan ogmantasyon saler.
Akoz souvandfwa ou regard dimoun, i dir ou koumsa be eski si ti annan ogmantasyon saler?

Ki zot, zot pe benefisye.

En Bidze ou regard li, vre i annan bann Scheme ki Gouvernman in met an plas, me selman lekel son bann Fiscal Policy ki i pe vin avek, ki at the end of the day i kapab anmenn en pe plis benefis lo kote pei, me selman bann endividi.

Par egzanp letan ou regarde annou get zis en SME Scheme.

En SME-Scheme ozordi avek bann sekter ki Gouvernman i fer en pe plis krwasans ki i pe mete.
Par egzanp dan Digital Economy.

Dan Farming, dan Lagrikiltir, dan Lapes.

Me sa i ouver pour tou.

E lazenes i enkli.

Ou regard bann lezot scheme ki devan nou se Youth Employent Scheme i pou ed zot annan en lanplwa pou fer sir ki i siport zot.
Akoz nou konnen par egzanp i annan dimoun ouswa bann biznes, letan i pe pran en zenn dimoun ki’n sorti zis dan professional centers, napa leksperyans, kekfwa i en pe- i pa pran li avek sa latitid ki pe al fer sa dimoun aprann, ki demen i osi pou annan sa leksperyans.

So sanmenm sa ki Gouvernman in met sa scheme pou fer sir ki at least zot ganny anploye dan sa bann biznes.
I annan sa Youth Entrepreneur Scheme ki specific pour lazenes ki zot kapab apply bann loan, par egzanp lo kote seed capital nou konnen bokou bann lazenes i apply.

Laptop Scheme mazorite bann etidyan ki dan professional centers.

137 Verbatim Report NAS Sitting Friday 26th November 2021 So definitivman Mr Chair i annan bokou bann Scheme.

E letan ou regard Educational Loan Scheme i pour mazorite se bann zanfan ki pe al etidye.

So i pou bann lazenes.


So definitivman i annan bokou ki nou’n mete dan Bidze 2022 pour lazenes.

Mersi Mr Chair.

MR SPEAKER Mersi.

Bon avek sa mon napa lot Manm ki’n lev lanmen pou kestyon lo Social Programs of Central Government.

Alors nou a pran vot lo son Bidze ki lo paz 38 ziska 39 dan section 2.

E pour en total R303 milyon 381 mil.

Manm ki an faver lev lanmen silvouple?

Mersi.

Manm ki kont?

Tou in vote.


Lo Bidze pour Social Programs of Central Government section 2 page 38 to 39 pour 303 milyon 381mil, 27 Manm in vot pour, 0 kont, 0 abstansyon.

Bidze in aprouve par Lasanble.

Nou pe depas nou ler en pe.

Selman mon war i annan 2 item la dan sa ki pe vini ki one liners mon krwar.

Nou a pran Others SS?

Ou a fer en pti leksplikasyon lo la?

‘OTHERS’ SS PATRICK PAYET Mersi Mr Chair.


Mr Chair pou Others i mainly sibskrisyon pour bann lorganizasyon enternasyonal ki pour en total 47milyon 250mil.

Parey zot okouran i annan en legzersis ki nou’n preski konplete avek Minister Departman Foreign Affairs.

Dan sa legzersis ki nou’n vwar se i annan parey zot pou vwar dan Bidze, nou’n met sa provizyon 2022, me selman nou’n met en forecast 2023.

Nou ekspekte kekfwa fer zis apepre 7milyon savings dapre sa legzersis.
Akoz letan ou regard mazorite nou bann international organization, mazorite apepre 31- nou annan nou kekfwa Mr Chair zis pou mansyonnen, nou annan nou en total 176 international organizations ki nou subscribe avek.

Ki pou sa lavaler 47milyon.

Me selman letan ou regard last assessment, evalyasyon ki’n ganny fer, pou en lavaler 4.7milyon ki nou’n ekri bann Minister.

Ladan nou annan nou, ki nou’n vwar apepre 10 potansyel pour nou withdraw nou membership ki pour en total 894.
138 Verbatim Report NAS Sitting Friday 26th November 2021 Nou annan nou en lot total 4.4 milyon ki en total ka 26.

So sa i en diskisyon ki nou pe ganny diskite avek bann Minister.

I annan ki’n ganny en total apepre 4 ki actually bann membership in ganny sispann.

Akoz kekfwa zot pa pe vwar sa relevan actually.

Selman dan sa total 176 Mr Chair ki en total 47milyon, 20 organization zis 20 ki en total 30.7milyon.
E sa bann organization nou pe koz nou par egzanp WTO, COMESA, SADC, African Union, Commission de L’Ocean Indien, United Nation, Commonwealth.

So letan ou regard sa 20 organisations zot, zot pour en total 30.7milyon.

So i montre ou menm si Gouvernman pou sorti ankor lo sa bann organisations kekfwa i pa pou anmenn en kantite benefis, akoz deza sa 20 ou pou bezwen reste letan ou regarde.

Par egzanp COMESA, SADC.

Akoz sa benefis ki i anmennen.


Me selman sa legzersis i kontinyen e hopefully premye kar lannen prosenn nou kapab konplet sa legzersis.

Mersi Mr Chair.

MR SPEAKER Mersi SS.

I annan kestyon?

Onorab Henrie?

HON GERVAIS HENRIE Lo sa leksplikasyon Mr Chair ki SS fek donn nou.

Dan ka bann antite ki endepandan avek- annou apel li Gouvernman par egzanp Lakour, Lasanble, eski dan negosyasyon ki zot pe fer- eski zot pou kapab obliz Lakour par egzanp, pou dir ek li pou dir non sa enn la ou pou bezwen ale.
Konmsi, how far will you go?

E dezyenmman, ler ou pe koz benefis, akoz zisteman en komanter ki’n ganny fer souvandfwa dan Lasanble, se ki par egzanp lo nivo Diplomasi, i bezwen annan bann keksoz tanzib ki nou war.

Nou’n fek fer sa remark vizavi letan nou’n ratifye lakor COI resaman.

Ouswa bann Lanbasad ki nou annan.

I bezwen annan en keksoz ki dimoun Dan Lenn e Mont Buxton i war- preske la zot pe depans 30milyon.
So dan sa refleksyon kwa ki nou kapab egzize ki bann lorganizasyon ouswa pei nou war plis sa people to people’s contact.

Ki prezan dimoun i dir; anr ok mon konpran akoz nou dan COMESA.

Akoz sinon i reste dan en zafer pour bann boug dan palto ki anbark dan en avyon e le.

Mersi.

MR SPEAKER 139 Verbatim Report NAS Sitting Friday 26th November 2021 Mersi Onorab.

SS.

SS PATRICK PAYET Mersi Mr Chair.

Mersi Onorab pour sa kestyon.


Definitivman, nou ki nou’n fer se letan nou’n soumet par egzanp 1-2 sa bann organization ki’n annan opozisyon, nou pa’n zis koupe.

Sirtou bann lenstitisyon endepandan.

Nou’n ekrir zot formally ki nou’n dir zot soumet bann benefis ki zot krwar ki dapre zot assessment ki actually zot gannyen avek sa bann international organizations.

Par egzanp menm lo kote Lasanble i annan 2-3 ki nou’n ekrir Clerk e in fer son soumisyon.
E sa soumisyon i ganny analize par sa Komite baze lo en striktir ki egziste.

Konmsi par egzanp ki nou mete ki kantite meeting ki ou ale e ki kantite- sa bann meeting ki ou ale, lekel bann benefis ki i anmennen pour Sesel.

Lo kote advice ki ou gannyen, legal advice ouswa bann lezot Konsiltan par egzanp ki zot soumet, ouswa bann lezot tangible benefit.

So i 1-2 sa bann latab ki nou’n soumet pour nou kapab fer en pe plis analisis.
Me selman definitivman ki nou anvi vwar en pe parey ou dir, ki mannyer pe tous lakominote.

Nou pa zis kekfwa zis pe monte pe al attend meeting.

Me selman once ki sa bann meeting i ganny fer, ki kekfwa ou re anmenn li pou Sesel ki ou vwar plis sa benefis dan lakominote ouswa dan lekonomi li menm.

Mersi.

MR SPEAKER Mersi SS.

Onorab Pillay.

HON SEBASTIEN PILLAY.

Mersi Mr Chairman.

Mon pe al ‘parle’ en kou la.

Zis pou tyek en keksoz SS, lefe ki se nou Lasanble Nasyonal ki aprouv bann trete.
E se dan bann Trete ki dekoul avek sa bann subscription, eski nou kapab ganny sa bann detay, bann lenformasyon lo provizyon pou sorti dan sa bann lorganizasyon?

Akoz ler nou ganny sa bann Trete, souvandfwa en kestyon ki bann Manm i kontan demande- mon konnen sirtou Onorab Gill i kontan demande, se si i annan bann kou ki vin avek, pour nou al join serten lorganizasyon?
140 Verbatim Report NAS Sitting Friday 26th November 2021 So si nou kapab ganny sa lenformasyon, nou ti ava vreman apresye pour nou konnen ki mannyer sa rediksyon pe vini.

Me selman Mr Chairman otherwise mon pa vwar gran issue ki zot pou bezwen fer akoz, si nou nou bezwen still reste dan UN, son subscription i reste o. Pou nou reste dan AU subscription i reste ou.

Si ou pou reste UNESCO subscription i reste ou, so mon napa gran problenm avek sa sityasyon ki nou ladan.

Mersi.

MR SPEAKER Mersi.


Well SS i ava adres sa pwen.

SS PATRICK PAYET Mersi Mr Chair, mersi Onorab.

Definitivman Mr Chair nou kapab provide Lasanble avek the initial assessment ki’n ganny fer.

Mersi.

MR SPEAKER Mersi.

Mon napa lo kestyon lo sa laliny, alor nou a pran vot lo Bidze pour Others, meaning Other Estimates e sa i lo paz 41 pour en total R47milyon 255 mil.

Manm ki an faver lev lanmen silvouple.

Manm ki kont?

Onorab Cosgrow ou ti pe vot pour?

Wi azout li Madanm Clerk.


Bann ki kont personn pa’n lev lanmen.

Thank you.

Lo vot Bidze pour Others lo paz 41 seksyon 2 pour total R47 milyon 255mil, 18 Manm in vot pour, 0 kont e 4 abstansyon.

Bidze in aprouve par Lasanble.

CONTINGENCY MR SPEAKER Nou a pran Contingency lo paz 42 pou 50Milyon.

SS ou a eskplik sa enn?

SS PATRICK PAYET Mr Chair, mersi.

Lo kote sa vot Mr Chair en provizyon nou’n mete lo kote Contingency.

Parey zot okouran i annan depans COVID ki’n ganny fer anba Contingency sa lannen.
E nou’n met sa provizyon baze lo sityasyon pandemi COVID-19.

Si i arive i agrave ki nou pou bezwen fer bann lezot depans anba sa vot.

So this is why Mr Chair ki nou’n met sa provizyon spesifik.

Me 141 Verbatim Report NAS Sitting Friday 26th November 2021 selman nou konnen, nou okouran ki kekfwa i kapab annan okenn bann lezot depans.

Par egzanp lo nou latab actually nou annan en case ki’n konplete ki Rezistrar in anvoy kot nou.
Par egzanp the case of Alain St Ange Versus Attorney Zeneral ki pour en total 6.9 milyon.

So sa i bann provizyon ki nou’n mete, par egzanp si annan bann court case ki ganny arive ki nou bezwen peye.

Mersi Mr Chair.

MR SPEAKER Okenn kestyon?

Onorab Cosgrow wi.

HON WALLACE COSGROW Mr Speaker bonn apremidi.

Bonswar, preski bonswar.

Mr Speaker en senp pti kestyon.


Dan sa Contingency 50milyon, si i arive ki nou pa servi li pou sa intended purpose, eski i annan en posibilite la - mon le deklar en lentere, mon reste La Misère.

Si i annan okenn posibilite ki sa larzan i kapab ganny servi pou pey larestan konpansasyon pou bann dimoun La Misère?

Mersi.

(Off-Mic) MR SPEAKER Mon pe demande zot, mon pa malelve !

MR SPEAKER Mersi.

Ale.

Se tou Onorab ?

Wi.

Alor SS- wi.

SS PATRICK PAYET Mersi Mr Chair.


Pour le moman Mr Chair nou pa’n fer okenn sa provizyon, me si sa, nou kapab regard li during the Mid-Year Review si i arive ki kekfwa lekonomi pe refer.

Mersi.

MR SPEAKER Ok Onorab Pillay.

HON SEBASTIEN PILLAY Mersi Mr Chairman.

Mr Chairman mon ti a kontan klarifye avek PS.

So basically, Contingency pe akt koman en petty cash Gouvernman dan en fason rudimentary met li.

Ok?
Ok?

Be aprezan nou ki nou pa 142 Verbatim Report NAS Sitting Friday 26th November 2021 konnen Lasanble se ki bann depans ki pou al ganny fer anba la, akoz sa i bann depans enprevi.

Akoz that’s what it’s called.

It’s Contingency.

Ou’n mansyonn en ka ki relate avek Lakour.

Akoz ki zot napa en lot provizyon pou Gouvernman kouver legal fees en lot landrwa as oppose to vin pran ladan dan depans enprevi?

Par egzanp sa depans enprevi la, i pou par egzanp en search dan bann COVID cases.
Ou pou bezwen al tap ladan pou kapab siport Bidze Health Care Agency pou nou kapab tackle COVID.

So mon santi poudir i vin en pti pe tro bokou diferan keksoz ki i pe antre ladan.

So napa en lot line item pou nou mete.

Or akoz nou pa fer parey Konstitisyon in dir ki nou etabli en Contingency Fund anba en Lalwa.

E i ava annan bann paramet pour ki sa contingency i ganny servi from now on as oppose to fer li koumsa.

Akoz sa i annan en risk avek.


Mon dezyenm kestyon ou’n koz lo sa enn case ki’n ganny settled.

Eski ler zot ti pe prepar Bidze zot in ganny okenn lenformasyon lo lezot case ki Gouvernman i annan Ankour?

E ki si Gouvernman i perdi ki ankor i ava anmenn en presyon lo Contingency Fund.

Eski ou annan sa lenformasyon?

E mon dernyen kestyon.

Gouvernman ti osi annan COVID Fund e in osi annan Bidze Health Care Agency, e nou’n osi fer depans anba contingency pou COVID.
Eski i posib pou Lasanble ganny sa bann detay lo sa bann depans ki Gouvernman in fer anba COVID?

Pou nou konnen kote sa bann depans anba contingency in ale egzakteman?

Mersi Mr Chairman.

MR SPEAKER Mersi Onorab.

SS ou’n ganny sa?

SS PATRICK PAYET Mersi Mr Chair.

Mersi Onorab.


Mr Chair pou nou regard li nou konnen ki provizyon Konstitisyon lo sa Contingency Fund, me selman parey ou konnen ki letan nou ti pe travay lo revizyon Public Finance Management Act, 2012 nou ti osi met sa provizyon Contigency Appropriation.

Ki nou ti mansyonnen ladan ki i stated we should not exceed 3poursan.
143 Verbatim Report NAS Sitting Friday 26th November 2021 Ki nou ti pe fer nou se, akoz mon krwar ti annan en pe konfizyon lo sa ki egziste anba Konstitisyon.

Ki sa provizyon anba Konstitisyon i parey en petty cash ki ankor egziste ozordi.

Gouvernman i kapab depanse, apre i vin soumet ek Lasanble pou demann Lasanble Nasyonal pou demann en replenishment.

E souvandfwa letan ou vini kestyon ki ganny demande, be akoz ou depanse apre ki ou vin demann replenishment.

Me sa akoz i egziste anba Konstitisyon.


I allow ou fer li.

E provizyon ki nou ti mete avan ti apepre 25milyon.

Me nou, nou vwar li kekfwa i en pe plis latransparans ki nou met li anba Bidze.

Ki tou dimoun i konnen i annan sa provizyon 50milyon.

Me selman sa 50milyon I ganny odite par Oditer Zeneral parey in fer.

Par egzanp parey ler ou get rapor Oditer Zeneral pou 2020, ou pou vwar i annan en specific seksyon zis lo kote contingency.
Spesifikman akoz nou annan bann depans ki relye avek lasante, COVID- related.

Me selman ki nou fer se nou fer sir ki letan nou pe rikord sa bann tranzaksyon nou pa zis rikord – nou rikord tou sa bann tranzaksyon e nou met li anba son laliny.

Par egzanp si i specific anba legal fees, si i relye anba pandemik.

Ouswa si i relye anba lezot konponan.

Par egzanp ou konnen i annan sirkonstans ki nou pey bann sirkonstans dezas.

Sa osi i ganny kouver.


So tou sa bann konponan osi, ki nou fer sir ki i annan byen rikord e ki nou fer sir ki i ganny odite.

E dapre bann striktir bann lankadreman ki nou met an plas.

Definitivman nou kapab fer zot – parey nou ti fer dan Mid-Year Review kekfwa la nou pou kapab soumet en latest report avek zot lo kote sa COVID Fund.

Ki kantite ki’n ganny depanse ziska prezan.

E ki kantite ki’n ganny depanse anba Contingency Fund ki releve avek pandemic 2019.
So tou le de rapor nou kapab zis donn zot en total.

Me selman parey zot konnen tou le de fon pou ganny odite par Oditer Zeneral.

Me selman nou kapab provide zot avek sa bann detay.

Mersi Mr Chair.

MR SPEAKER Mersi.

Nou a pran vot lo contingency ki lo paz 42 dan seksyon 2 pou en total R50milyon.

Manm ki an faver lev lanmen silvouple?

Mersi.

Okenn Manm ki kont?

Madanm Clerk.


Lo vot pou Contingency lo 144 Verbatim Report NAS Sitting Friday 26th November 2021 paz 42 dan seksyon 2 pou 50milyon, 23 Manm in vot pour, 0 kont e 1 abstansyon.

Alor sa Bidze in aprouve par Lasanble.

TAX EXEMPTION MR SPEAKER I reste nou Tax Exemption lo paz 5 ek 6.

E sa i dan Estimates of Revenue.

E son total i pou R10milyon.

SS Payet ou a eksplik sa Bidze, sa laliny.

SS PATRICK PAYET Mersi Mr Chair.


Mr Chair lo la pou sa total 10milyon sa i en provizyon ki nou mete anba Customs duties nou met en provizyon 5milyon.

E anba VAT nou met en provizyon 5milyon.

Sa i sirkonstans par egzanp si i annan bann lagreman ki Gouvernman i annan ;- par egzanp letan i pe ganny bann don.

Ouswa en bann lekipman.

Me letan ou regarde akoz ou pe resevwar li avek serten Pei Zanmi ki bann don ki zot pe donn nou ki pa kouver sa bann tax konponan.

E ou, ou bezwen peye.

So enn de.


Sa nou met li konman en provizyon.

I pa neseserman ki ou pou servi.

Me selman nou met li zis an ka ki ou bezwen.

E sa total i pou en lavaler R10milyon.

Mersi.

MR SPEAKER Mersi SS.

Kestyon.

Wi Onorab Pillay.

HON SEBASTIEN PILLAY Mersi bokou.

An relasyon avek Tax Exemption mwan mon oule en klarifikasyon.

Sa i kouver plito bann keksoz ki tonm anba bann lagreman e bann provizyon lagreman.
Me what about bann keksoz let us say ki bann emergency procurement oubyen bann essential procurements?

Par egzanp pou Minister Lasante.

Ok let us say i pe fer vini lekipman ki i bezwen par egzanp dan surgery, oubyen dan en lot landrwa.

Sa pa ganny exempted sa.

Eski i pou ganny exempted ou i pa pou ganny exempted?

145 Verbatim Report NAS Sitting Friday 26th November 2021 Mon krwar la i annan en issue, akoz i annan lezot antite Gouvernman ki fer vini bann lekipman esansyel.
Me ki still i bezwen annan sa konponan tax lo la.

So ki mannyer sa code in ganny worded in toultan en problenm pou mwan.

Akoz Tax Exemption i pa spesifik tou bann don ek bann sa.

I en blanket Tax Exemption ki Gouvernman actually pe pey son lekor e pey SRC.

E i vin en net effect dan Bidze.

So eski ou kapab klarifye alors si sa osi pou ganny enkli or zot annan lentansyon sanz Polisi pou enkli sa anba la?

Mersi.

MR SPEAKER Mersi Onorab.

SS.

SS PATRICK PAYET Mersi Mr Chair.


E mersi Onorab pou sa kestyon.

Mr Chair letan ou regard ozordi ki mannyer Lalwa i egziste i specific li.

Par egzanp bann lekipman kantmenm i annan emergency, me selman i specific son tax ki li i bezwen peye.

Me souvandfwa sanmenm sa ki nou diskite avek bann Minister, ki zot osi zot bezwen annan sa laspe planning.

Akoz menm si sa lekipman i irzan, ou’n sipoze konnen dan ou Bidze ki ou alokasyon.

E ki kantite ki ou kapab afford.


E i annan diskisyon par egzanp sirtou avek sekter Lasante ouswa sekter Ledikasyon, souvandfwa kekfwa letan zot pe ganny enn de sa bann emergency ki arive nou advise zot byen kote zot kapab fer sa alokasyon.

Servi dan zot Bidze.

So souvandfwa i deza annan sa Bidze ki egziste dan sa Minister ki nou fer zot peye.

Akoz at the end of the day i en depans ki enkli zot tax osi.
Me selman definitivman la ki legzersis ki nou pe fer se, i arive par egzanp letan ou regard en lasosyasyon.

Par egzanp letan ou regard Lasosyasyon Cancer ou vwar ki letan zot pe ganny enn de bann don avek lezot private entity, sa pa kouver.

E sanmenm sa ki nou pe diskite pou met en lankadreman parey Minis in adrese dan son Bidze.

Ki kalite lankadreman ki ou met an plas ki pou fer sir ki i vre.

Sa endividi private sector i pe donn sa an bonn koz.

Me selman kekfwa napa en striktir ki egziste.


Me i en diskisyon ki pe ganny fer, 146 Verbatim Report NAS Sitting Friday 26th November 2021 ki hopefully premye kar lannen prosenn nou kapab vin avek en propozisyon.

Mersi.

MR SPEAKER Onorab Pillay.

Wi klarifikasyon.

HON SEBASTIEN PILLAY Wi.

Me selman mon le met devan SS ki i poz en problenm si ler ou annan sa prosedir ki bezwen ganny fer, i bezwen pran petet en semenn.

E sirtou si ou pe koz keksoz ki annan pou fer avek Minister Lasante.
So mwan mon ti ava swete akoz menm si mon pa dan Gouvernman i mon frer, mon ser, mon kouzen, mon kouzin ki pou bezwen sa servis.

E mon krwar ki poudir si sa bann retar i kapab met lavi en dimoun an danze - sirtou avek lefe COVID.

Ki’n fer ki shipping in ganny disrupted, tou keksoz in ganny disrupted.

Mon krwar ki i bezwen annan en zefor ki ganny fer pour ki sa Code i ganny elarzi pou fer ki i vin pli fasil pou retir sa bann koli ler in ariv.
Anmenn li dan son landrwa kot i bezwen ganny servi pli vit posib.

Sinon dimoun pou espere pou ganny en lentervansyon.

Mersi Mr Chairman.

MR SPEAKER Mersi Onorab.

SS.

SS PATRICK PAYET Mersi Mr Chair.

Mersi Onorab.

Mr Chair i annan bann lezot striktir ki nou diskite avek Minister Lasante, avek SRC.

Par egzanp si i annan en lekipman emergency ki zot pe anmennen nou konnen souvandfwa ki zis zot in advise Customs ki zot bezwen retir sa lekipman because of emergency.
E Customs in ekrir nou kot Minister Finans pou demande ki baze akoz depans Gouvernman, nou, nou kapab pey SRC direk.

So zis en email e ki zot kapab tir sa lekipman.

E apre during the next two days zot fer peyman.

So i deza annan bann striktir ki – e nou kapab re diskit avek lasante pou vwar si sa striktir pa pe marse.

Me selman nou konnen definitivman i zis en lantant ki nou bezwen gannyen between lasante, ouswa bann lezot Lazans ki annan sa bann emergency lekipman ki zot fer vini avek Customs.
147 Verbatim Report NAS Sitting Friday 26th November 2021 Me selman nou kapab re diskite sirtou avek parey ou pe dir avek Lasante pou fer sir ki nou pa pe met Lasante dimoun an danze.

Mersi.

MR SPEAKER Mersi SS.

Bon avek sa nou a pran vot lo Tax Exemption ki lo paz 5 ek 6 dan Estimates of Revenue.

Pou en total R10milyon.

Manm ki an faver lev lanmen silvouple?

Mersi.

Okenn Manm ki kont?


Vot lo Bidze pou Tax Exemption ki lo paz 5 ek 6 dan seksyon 2 Estimates of Revenue pou en total R10milyon 24 Manm in vot pour, 0 kont e 1 in abstain.

Donk sa Bidze in aprouve par Lasanble.

E avek sa nou a terminen pou ozordi.

Mon a remersye bann Manm pou zot long semenn.

E mon remersye SS Payet ek son delegasyon, zot partisipasyon, sirtou Ms Tamatave ki’n ek nou pou bokou la semenn.

Bon pou nou adjourn nou a pas dan Staz Lasanble.


Bon nou adjourn e nou a repran travay Lendi 9 er.

Mersi.

(ADJOURNMENT) 148